
Ghid pentru analiza zvonurilor 


Aceste întrebări sunt orientative. Fiecare întrebare este bazată pe 
un principiu consacrat al zvonului. Nu mai este nevoie să spunem 
că întrebările sunt aplicabile oricărui eșantion de zvon. 


1. Este povestirea o chestiune de credinţă pentru un subiect de referință? 

2. Lipsesc vorbitorului sau ascultătorului standarde solide pentru verifi- 
carea povestirii? 

3. Există atât ambiguitate, cât şi importanță? Care factor este mai important? 

4. În ce fel reflectă zvonul un efort de căutare a înţelesului evenimentelor? 

5. Oferă el o explicație simplificată (mai economică) a unei situaţii emo- 
tionale sau a unu: environment confuz? 

6. Explică vreo tensiune interioară? 

7. Este tensiunea de natură, în principal, emoţională sau nonemotionalä? 

8. Tensiunea este anxietate, ostilitate, dorință, vinovăţie, curiozitate sau 
altă stare mentală? 

9. Justifică existenţa la povestitor a unei emoţii neacceptabile? 

10. Din ce cauză este povestea importantă pentru povestitor? 

11. În ce sens relatarea zvonului îi conferă relief? 

12. Ce elemente de raționalitate sunt prezente? 

13. Conţine posibilităţi de proiecţie psihică? 

14. Este în ansamblu un vis cu ochii deschişi? Dacă da, cum? 

15. Poate servi unei funcţii de eliberare de vinovatie? 

16. Reflectă o stare de agresiune ascunsă? 

17. Prin relatarea sa, povestitorul obține prestigiu? 

18. Este zvonul astfel relatat încât să producă satisfacţie unui prieten sau 
să confere o favoare? 

19. Poate servi la comunicarea fatică? 

20. Se poate detecta un sâmbure de adevăr din care relatarea probabil că 
s-a dezvoltat? 

21. Este o minciună gogonată? 

22. Se poate să fi existat erori în percepțiile initiale? 

23. Care este cursul probabil al construcţiei creative? 

24. Este de așteptat ca el să conțină prelucrări; dacă da, ce tip de prelucrări? 

25. Suferă zvonul probabil distorsiuni de nume, date, numere, perioade 
de timp? 

26. Este persistentă etichetarea sau localizarea? 

27. Este probabilă o schimbare completă a temei? 


28. Există elemente care să ateste conventionalizarea? Moralizarea? 

29. Ce asimilări culturale pare să reflecte? 

30. Conţine caracteristicile unei legende? 

31. Poate conţine o răsturnare a adevărului? 

32. Conţine un spirit istet? 

33. Fecunditatea zvonului are condiţii care favorizează circulația relatării? 

34. Cel fel de simplificări au avut loc? 

35. În relatare există formulări lingvistice sau ciudätenii de limbaj persistente? 

36. A existat o accentuare prin multiplicare? 

37. Circulaţia, mărimea, simbolurile familiare au jucat vreun rol în accentuare? 

38. A existat concretizare sau personificare? 

39. Ce tendinţe de final există? 

40. Abordează întâmplări curente? 

41. Aduce în prezent evenimente trecute? 

42. Există tendințe predominant intelectuale sau mai mult emoţionale? 

43. Sunt toate detaliile asimilate temei principale? 

44. A existat o condensare a itemilor? 

45. Există dovezi de continuitate a zvonului? 

46. În ce fel este manifestată tendinţa spre conformare? 

47. Sunt asimilate habitusurile lingvistice? 

48. Sunt asimilate interese ocupaţionale, de clasă, rasiale sau alte forme 
de interese personale? 

49. Există forme de asimilare a prejudecätilor? 

50. Este posibil ca vreo parte a zvonului să se bazeze pe neîntelegerea verbală? 

SE. Care este semnificaţia expresivă (metaforică) a zvonului? 

52. Este posibil ca zvonul să reprezinte fuziunea pasiunilor sau antipatiilor? 

53. Este zvonul transmis în formă de lanţ? Care este publicul său? De ce? 

54. Sunt oamenii sensibili la zvon datorită „neatenţiei'“ sau „suprainfor- 
mării“ cu privire la el? 

55. Poate fi respectivul zvon clasificat ca sperietoare, speranţă sau ca vis? 

56. Poate fi parte a unei campanii a şoaptelor? 

57. Are vreo relaţie cu știrile din ziare? 

58. Este povestirea etichetată ca zvon sau fapt sau este subscrisă unei 
surse oficiale? Cu ce efect? 

59. Care poate fi cea mai bună cale pentru a-l respinge? 

60. Reprezintă o etapă de criză (exces) în răspândirea zvonului? 


Gordon W. Allport si Leo J. Postman, An analysis of rumor, The Public Opinion 
Quarterly, 10, 4, 514-516. 


Introducere 


Începând din 1981, Procter & Gamble, una dintre cele mai 
mari firme americane producătoare de bunuri de larg consum, 
primește mii de telefoane pe lună din partea beneficiarilor îngri- 
jorati, care vor să ştie dacă societatea are într-adevăr legături cu 
Satana, aşa cum se zvoneste. Conform zvonului, simbolul vizual 
al firmei — un bărbat privind spre o puzderie de stele — ar 
ascunde de fapt numeroase semne satanice. Privite cu atenţie, 
stelele ar forma cifra satanică 666. Ca să-şi asigure succesul 
în afaceri, se pare că Procter & Gamble a pactizat cu diavolul, 
vărsând 10% din beneficii unei secte satanice. Iscat în jurul 
anului 1980 la vest de Mississippi, zvonul s-a răspândit foarte 
repede, ajungând până pe coasta estică a Statelor Unite şi declan- 
şând un război pentru care firma Procter & Gamble nu era pre- 
gătită: un război al stelelor mai putin obișnuit. Cutremurate de 
semnificaţia nevinovatelor stele, numeroase grupări religioase 
au recomandat chiar boicotarea produselor purtând emblema 
fatală. 

La sfârşitul lui 1966, la Rouen, zvonurile s-au îndreptat îm- 
potriva unui magazin de confecţii renumit, zice-se, ca momeală 
pentru traficul de femei. Amenintärile telefonice deveniseră tot 
mai numeroase. Urmărită de acest zvon pe care nici o dezmintire 
nu a reușit să-l potolească, directoarea magazinului a preferat 
să abandoneze lupta si să părăsească orașul. După trei ani, un 
zvon asemănător se răspândea la Orleans. Cumpărătorii refuzau 
practic să mai calce în şase cunoscute magazine de confecţii 

aparţinând unor evrei: se pare că dispăruseră mai multe tinere, 
răpite din cabinele de probă. Inspectând subsolurile respecti- 
velor magazine, poliţia ar fi descoperit câteva fete drogate, pre- 
gătite pentru a fi livrate unei reţele de traficanţi de femei. „Zvonul 
din Qrléans“ luase o asemenea amploare, încât pentru a-l înăbuși 
sau măcar reduce la tăcere, s-a făcut apel la mobilizarea presei 
pariziene şi a celei locale, a asociaţiilor şi instituţiilor publice. 

În ianuarie 1973, un zvon insistent a străbătut atât cercurile 
politice majoritare, cât si opoziţia. Se spunea ca preşedintele 
Georges Pompidou ar fi fost grav bolnav, în pericol de moarte, 
așa încât ar fi fost chiar posibil să nu-şi încheie septenatul. Acest 
zvon a cunoscut o largă răspândire în rândul naţiunii, fund preluat 
de presă şi de celelalte medii de informare care nu făceau altceva 
decât să întrețină deruta. Boala președintelui, deși neconfirmată 
oficial, se afla în topul subiectelor de conversaţie. Președintele 
republicii avea să moară într-adevăr un an mai târziu, din cauza 
unei boli necruțătoare. 

Pe 22 noiembrie 1963, în Statele Unite, John Fitzgerald 
Kennedy cra asasinat în timp ce străbătea oraşul Dallas, însoţit 
de convoiul său de mașini. Vinovatul a fost repede identificat 
în persoana unui oarecare Lee Harvey Oswald. A fost desem- 
nată o comisie de anchetă care să cerceteze şi să formuleze con- 
cluziile în legătură cu acest moment sumbru din istoria Statelor 
Unite. Concluziile, consemnate în celebrul raport Warren, au 
fost cât se poate de clare: preşedintele Kennedy a fost asasinat 
de o singură persoană, L. Oswald, care actionase din proprie ini- 
țiativă. Totuşi, un zvon a început să circule încă din primele zile 
de după atentat: se pare că la Dallas s-ar fi aflat mai multi trăgători 
în ziua aceea. Era vorba aşadar de un complot în toată regula. 
Unii vorbeau de Fidel Castro, alţii de CIA. Un lucru e sigur: ver- 
siunea oficială a trägätorului izolat nu a reușit să convingă nici- 
odată întreaga opinie publică americană. 

Patru exemple de zvonuri bine cunoscute. De fiecare dată, 
același proces de desfăşurare, începe să circule şi să prolifereze 
câte o vorbă cine ştie de unde venită. Mişcarea se amplifică, atinge 

un punct culminant pentru ca apoi să descrească, să mai pâlpâie 
slab o vreme, înainte de a se stinge definitiv. Şi totuși, patru exem- 
ple foarte diferite. La Orléans, zvonul nu avusese nici un temei. 
De asemenea, Procter & Gamble nu are nici o legătură cu diavolul. 
În schimb, zvonul privind boala gravă a preşedintelui Pompidou 
cra cât se poate de întemeiat. Cât despre zvonul ce contesta con- 
cluziile raportului Warren, incertitudinca e totală iar îndoiala 
permisă. 

Pentru public, cuvântul zvon evocă un fenomen misterios, 
aproape magic. O analiză a vocabularului curent e revelatoare 
în această privinţă: zvonurile zboară, cresc, serpuiesc, mocnesc, 
circulă. Din punct de vedere fizic, sunt nişte animale neobişnuite, 
iuți şi nesătule, ce nu se integrează în nici una dintre familiile 
cunoscute. Se pare că efectul lor asupra oamenilor e asemănător 
cu cel al hipnozei: fascinează, subjugă, seduc, înflăcărează. 

Tema centrală a acestei cărţi constă în demonstrarea faptului 
că o asemenca concepţie e greşită. Departe de a fi misterioase, 
zvonurile se supun unci logici al cărei mecanism de functio- 
nare poate fi demontat. Suntem mai în măsură acum să răspun- 
dem marilor probleme puse de zvonuri. Cum se iscă, de unde 
pleacă, de ce apar într-o bună zi în cadrul unui grup sau într-un 
anumit loc? 

Se poate oferi şi o interpretare a zvonurilor: de ce sunt sum- 
bre? Căror reguli se supune mesajul lor? Dincolo de conţinutul 
aparent, care e mesajul ascuns? Etc. 

O analiză a zvonului ca fenomen nu poate să neglijeze folo- 
sirea lui în viaţa de toate zilele. Cum convietuim cu zvonurile, 
cum le folosim, în ce scopuri, cu ce rezultate așteptate sau neaş- 
teptatc? 

În sfârșit, o ultimă întrebare: un zvon poate fi înăbuşit? Până 
acum nu s-au făcut decât analize descriptive sau explicative ale 
fenomenului: realitățile sociale obligă la depășirea acestor etape, 
pentru a ajunge la previziune. Un studiu aprofundat al problemei 
controlării zvonului permite pătrunderea în miezul logicii sale, 
adică accesul la chiar fenomenul încrederii. 


1. Un fenomen care scapä 


Zvonurile sunt omniprezente, indiferent de sferele vietii so- 
ciale. Ele constituie cel mai vechi mijloc de comunicare în masä. 
Înainte de apariţia scrisului, informaţia circula din gură-n gură, 
singurul canal de comunicare al societăţii. Prin zvonuri se vehi- 
culau vestile, tot zvonurile clădeau sau stricau reputatiile, stârneau 
răscoale sau războaie. Apariţia presei, apoi a radioului şi în sfârșit 
explozia audiovizualului nu a fost însă de natură să potolească 
zvonurile. În ciuda mijloacelor de comunicare în masă, publicul 
continuă să preia o parte a informaţiei din gură-n gură. Existența 
mediilor de informare, departe de a suprima zvonurile, n-a făcut 
altceva decât să determine o specializare a lor: astfel, fiecare dis- 
pune acum de propria arie de răspândire. 

Cu toate acestea, nu se știu prea multe lucruri despre zvonuri. 
Mai rar s-a întâmplat ca un fenomen social atât de important 
să fi fost atât de puţin studiat: fapte misterioase, aproape magice, 
zvonurile sunt încă un no man 5 land sau un Mato Grosso al 
cunoașterii. 

Unde începe şi unde se oprește fenomenul numit zvon? Prin 
ce se deosebeşte el de ceea ce spunem în mod curent că circulă 
din gură-n gură? E un concept care scapă chiar în momentul în 
care ne închipuim că l-am delimitat. Toată lumea crede că poate 
recunoaște un zvon atunci când îl întâlneşte, dar nimeni nu e în 
stare să-l definească satisfăcător. În fond, deși toată lumea are 
sentimentul foarte puternic al existenței zvonurilor, nu s-a ajuns 
la nici o înţelegere care să ne ajute să spunem cu precizie unde 
începe şi unde se sfârșește fenomenul. 

Cum se explică lipsa studiilor dedicate acestui subiect? Un 
prim motiv ar fi dificultatea demersului. Se poate cerceta cu usu- 
rintä domeniul presei, radioului, televiziunii pentru că mesajele 
transmise prin intermediul lor se păstrează. Oricine poate con- 
sulta colectiile de reviste sau de ziare. Tot astfel, magnetofonul 
sau magnetoscopul permit reascultarea sau revederea unor emi- 
siuni trecute. Nu se întâmplă același lucru şi cu zvonurile. Cu 
rare excepții, cercetătorul află în general prea târziu de exis- 
tenta unui zvon: fie când s-a sfârșit, fie când e în faza finală. 
Nu-i rămâne în acest caz decât să reînvie prin interviuri amin- 
tirea acelui zvon predispus uitării, interpretării, denaturării. Astfel, 
cercetătorul nu corectează zvonul, ci amintirea pe care acesta 
a lăsat-o unora şi altora. Obiectul se lasă cu greu cercetat. 

Un alt motiv este legat de faptul că zvonurile au stârnit mai 
degrabă discuții moralizatoare decât cercetări menite să le explice 
mecanismul de funcționare. 


O informaţie incomodă. Primele studii sistematice între- 
prinse asupra zvonurilor au fost făcute de americani. Numărul 
zvonurilor în timpul celui de-al doilea război mondial și efectele 
lor negative asupra moralului trupelor şi al populaţiei au deter- 
minat mai multe echipe de cercetători să se intereseze de acest 
subiect. 

Cum au definit ei zvonul? Pentru Allport si Postman [5]! înte- 
meietorii domeniului, zvonul este un „enunţ legat de evenimen- 
tele la zi, destinat a fi crezut, colportat din om în om, de obicei 
din gură-n gură, în lipsa unor date concrete care să ateste exacti- 
tatea lui“. Pentru Knapp [85], zvonul e o „declaraţie destinată 
a fi crezută, ce se raportează la actualitate, fiind răspândită în 
lipsa unei verificări oficiale“. Pentru Peterson și Gist [115], zvonul 
este „o relatare sau o explicaţie neverificată, care circulă din om 
în om şi este legată de un obiect, un eveniment sau o problemă 
de interes public“. 


i Cifrele din parantezele drepte trimit la lucrările citate la bibliografie 


(n.a.). 

Cele trei definiţii sunt foarte apropiate. Potrivit lor, zvonul 
este în primul rând o informaţie: aduce date noi despre o persoană 
sau un eveniment de actualitate. Se deosebește prin aceasta de 
legendă, care relatează fapte trecute. În al doilea rând, zvonul 
e destinat a fi crezut, în general, nu e reluat numai cu intenţia de 
a amuza sau de a predispune la visare, deosebindu-se astfel de 
povestirile hazlii sau de poveşti. Zvonul încearcă să convingă. 

După definirea conceptului, autorii prezintă o seric de exemple 
si de experienţe. Lucru curios, toate exemplele lor sunt cazuri 
de zvonuri „false“: ceea ce crezuse publicul nu era întemeiat. 
Totuşi, cazurile de zvonuri întemeiate nu lipsesc: cele legate de 
boala lui R. Reagan, L. Brejnev, I. Andropov sau G. Pompidou, 
despre care am mai vorbit. Orice tip de devalorizare e precedat 
de zvonuri. La nivelul întreprinderii, zvonul anunţă concedieri 
sau schimbări. În politică, precedă plecarea unor miniștri. Un 
alt exemplu: în 1985, cu câteva săptămâni înainte de confirma- 
rea oficială a știrii, se zvonise un mare succes al industriei fran- 
ceze — se părea că americanii preferau sistemul de transmisie 
Rita, pus la punct de Thompson CSF, pentru echiparea infan- 
teriei lor. În cele din urmă, sistemul Rita a fost într-adevăr ales, 
în detrimentul concurentului său britanic. 

Exemplele reținute de cercetătorii americani sunt tenden- 
tioase. Nu dezvoltă decât cazuri de zvonuri neîntemeiate, iar defi- 
niţiile lor nu fac nici o referire la veridicitatea informaţiei. Ei nu 
afirmă nicăieri că zvonul e o „informaţie falsă“, dar spun că 
zvonul nu este altceva decât o informaţie „neverificată“. Nu se 
spune nimic în legătură cu verdictul verificării ulterioare. 

Totul se petrece ca și cum, conştienţi că zvonul nu e neapărat 
fals — ba dimpotrivă —, acest mod de exprimare ar trebui totuşi 
împiedicat cu orice pret. De aceea, Allport și Postman nu prezintă 
decât cazuri de zvonuri „false“. În plus, în cazul în care cititorii 
n-au înțeles pericolele, cercetătorii expun procesul prin care zvonul 
duce inevitabil la eroare. Experimentele lor sunt bine cunoscute: 
o persoană privește timp de câteva secunde o fotografie reprezen- 
tând o întâmplare de pe stradă, apoi povesteşte ce a văzut unei 

alte persoane care povestește ce a auzit unei a treia persoane 
etc. După ce a fost reluată a şasea sau a șaptea oară, informaţia 
abia dacă mai are vreo legătură cu fotografia inițială. 

Experimentul lui Allport şi Postman îşi propunea să demon- 
streze că zvonul duce inevitabi! la o deformare: circulând, se 
îndepărtează de adevăr, atât la propriu cât şi la figurat, reprezen- 
tând așadar o denaturare a realităţii. QED. Vom vedea mai departe 
că această simulare experimentală nu corespunde întotdeauna 
felului în care funcţionează zvonurile în viaţa de toate zilele. 
Există cazuri în care mesajul este respectat cu multă grijă de 
la o persoană la alta. 

Lucrând pentru Office of War Information, care avea între 
altele sarcina de a controla fluxul zvonurilor, cercetătorii ameri- 
cani au avut mare grijă să discrediteze acest mod de comunicare. 
Conceptul de zvon fiind neutru, au fost alese numai exemplele 
necesare demonstraţiei. Există o contradicție în acest demers: 
dacă zvonul este întotdeauna „fals“, de ce să-i mai acordăm 
atenţie? În fond, în urma experienţei acumulate, lumea ar fi tre- 
buit să înveţe de mult să pună la îndoială zvonurile. 

De fapt, zvonul devine supărător tocmai pentru că se poate 
adeveri. Pe timp de război, dușmanul si urechea lui legendară — 
coloana a cincea — ar putea afla prin intermediul zvonurilor 
cine ştie ce adevăr ascuns. lată dovada că zvonul nu e întotdea- 
una lipsit de temei. 

Ca să evite riscul unor scurgeri de informaţii confidentiale, 
Office of War Information a iniţiat campanii de afişaj prin care 
se recomanda celor ce doreau să fie buni cetăţeni să nu colpor- 
teze zvonuri („Sst, pereţii au urechi“). Din păcate, toate aceste 
recomandări neglijau o problemă esenţială: cum să procedeze 
publicul ca să recunoască un zvon? lată-ne aduşi în mod foarte 
concret la o problemă de definiţie. Iar cele trei definiţii exami- 
nate mai sus nu ajută publicul în nici un fel: ce înseamnă exact 
„o informaţie neverificatä?“ De obicei, arareori verificäm infor- 
matiile primite de la alţii. Nu-l mustră oare Cristos pe sfântul 
Toma care nu a crezut până nu a văzut, spunându-i: „Fericit cel 

care crede fără să vadă“? Viaţa socială se întemeiază pe încre- 
dere şi pe delegarea sarcinii de a verifica. Dacă redăm o informaţie 
citită într-un ziar, presupunem că ea a fost verificată, dar nu avem 
nici o dovadă în acest sens. 

Noţiunea de verificare nu poate fi disociată de persoana 
presupusă a face verificarea. Dacă nu avem încredere în acea 
persoană, punem la îndoială şi informaţia pe care ne-o aduce. 
lată de ce raportul Warren este îndoielnic pentru foarte multi 
americani. Pentru ei, tezele raportului nu prezintă nici o garanţie: 
nu au încredere în teza actului izolat. După cum se vede, crite- 
riul verificării reintroduce o doză mare de subiectivitate. 

În sfârşit, a defini zvonul ca o informaţie care circulă „neveri- 
ficată“ permite cu atât mai puţin publicului să o identifice, cu 
cât în general ca se prezintă însoţită de atributele verificării ideale, 
mărturia directă: „Am un prieten care a văzut cu ochii lui ambu- 
lanta ieşind de la Elysée!“ Zvonul ne parvine întotdeauna printr-un 
prieten, coleg sau rudă, care nu a fost el însuşi martorul direct 
al evenimentului relatat, ci e prieten cu martorul. Ce poate fi mai 
credibil decât un martor direct? Ce dovezi mai bune se pot cere? 
Acest martor direct are statutul ziaristului spontan şi dezinte- 
resat: relatarea lui nu e determinată decât de dorinţa altruistă de 
a comunica prietenilor ce a văzut sau auzit. 

Astfel, orice definiţie a zvonului bazată pe caracterul „neveri- 
ficat“ al acestuia sfârşeşte într-un impas logic si în imposibi- 
litatea de a deosebi un zvon de multe alte informaţii care circulă 
din gură-n gură sau sunt transmise de mediile de informare. 
Dacă revenim la problema concretă pusă de Office of War Infor- 
mation, cum putem în acest caz să descurajăm zvonurile? Ameri- 
canii nu puteau fi totuşi împiedicaţi să comunice, mai ales pe 
timp de război, când îngrijorarea, ce atinge cote maxime, îi face 
pe oameni să vorbească tocmai ca să mai uite de ea. Cele cinci 
„directive“ emise de Knapp pentru a descuraja proliferarea zvo- 
nurilor sunt deosebit de interesante. Involuntar, dezvăluie de 
ce, dintotdeauna, zvonurile au fost incomode. 


58 UN FENOMEN CARE SCAPÀ 


— În primul rând, publicul trebuie să-şi păstreze intactă încre- 
derea în mediile de informare oficiale (presă, radio, televiziune), 
astfel încât să nu fie tentat să se informeze din alte surse. 

— În al doilea rând, trebuie ca publicul să-şi păstreze neștir- 
bită încrederea în conducătorii săi, în guvernul care-şi dă toată 
silinta să răspundă problemelor generate de criză si de război. 
Trebuie depuse toate eforturile pentru a evita suspiciunea şi 
bănuiala ce favorizează zvonurile. 

— Când are loc un eveniment, trebuie să se transmită cât mai 
repede posibil maximum de informaţie. Zvonurile se nasc din 
întrebările spontane pe care publicul și le pune si la care nu se 
găsește răspuns. Ele satisfac nevoia înţelegerii evenimentului 
atunci când acesta nu e clar. 

— Difuzarea informaţiilor nu înseamnă neapărat si reccptio- 
narea lor: trebuie deci asigurată receptionarea în condiţii bune 
de către toată lumea. Trebuie eliminate toate zonele de necunoas- 
tere. De exemplu, Knapp citează o iniţiativă recentă a armatei 
britanice: organizarea unor „reuniuni educative“ în cadrul cărora 
soldaţii puteau aborda toate subiectele primind răspunsuri bune 
si clare. 

— Dacă lipsa de ocupaţie generează o adevărată aviditate 
pentru cele mai neînsemnate vorbe menite să pună capăt mono- 
toniei, trebuie luate măsuri ca populaţia să nu trândăvească: 
muncă si organizarea timpului liber. 

În contextul celui de-al doilea război mondial, recomandările 
lui Knapp păreau legitime şi mânate de dorinţa de a participa 
la efortul naţiunii. Recitite pe timp de pace, acestea par a descrie 
un regim totalitar. Prima recomandare trădează neîncrederea 
în mediile de informare neoficiale: făcând apel la alte surse, popu- 
latia riscă să afle o versiune a faptelor diferită de cea difuzată 
de mediile de informare oficiale. A doua regulă seamănă cu un 
imn închinat respectului faţă de conducători: trebuie ca publicul 
să-şi păstreze nestirbitä încrederea în cei ce conduc națiunea, 
orașul, întreprinderea, sindicatul, partidul politic. Recomandarea 
a treia şi a patra echivalează cu asigurarea că întreaga populaţie 


UN FENOMEN CARE SCAPĂ 59 


a aflat la timp versiunea oficială şi că nu a rămas nici o insulitä 
de ignoranță. Necunoscând versiunea oficială, această insulitä 
şi-ar putea crea propriul adevăr. În sfârşit, ultima regulă prevede 
organizarea cât mai bună a timpului populaţiei: momentele libere 
şi de relaxare sunt nerecomandabile. 

Astfel, definițiile zvonului ce insistă pe caracterul „neveri- 
ficat“ al informaţiei aparțin unei perioade istorice în care teama 
de zvonuri cra exacerbată. Ele nu sunt satisfăcătoare pentru că, 
după cum am mai spus, criteriul „neverificării“ e subiectiv si nu 
diferențiază zvonul de reluarea din gură-n gură a unei informaţii 
citite, de exemplu, dimineaţa într-un cotidian. Lăsăm în seama 
altora verificarea, dar nu avem întotdeauna dovezile formale ale 
realizării ei. Pentru că se prezintă sub forma relatării unui martor 
direct, zvonul se bucură de aceleaşi aparente de verificare ca orice 
alt mijloc de informare. 

Definiţiile bazate pe criteriul informaţiei neverificate si chiar, 
mai mult, al informaţiei „false“ sunt de fapt definiţii ideologice 
ce trădează o prejudecată împotriva zvonurilor şi o voință mora- 
lizatoare. Regulile lui Knapp par desigur rizibile pe timp de 
pace. Au însă meritul de a indica în mod clar originea preju- 
decăţii. Zvonurile nu deranjează pentru că sunt „false“: dacă 
ar fi așa, nimeni nu le-ar lua în seamă. Ele sunt crezute tocmai 
pentru că se întâmplă adesea să fie „adevărate“, ca în cazul 
scurgerilor de informații sau al secretelor politice dezvăluite. 
Zvonurile deranjează pentru că alcătuiesc o sursă de informare 
necontrolată de putere. Faţă de versiunea oficială se nasc alte 
adevăruri: fiecare cu adevărul său. 


O deliberare colectivă. Putem spune totuşi că orice infor- 
matie transmisă din gură-n gură e zvon? În acest caz orice infor- 
matie răspândită în societate ar putea primi numele de zvon, chiar 
dacă e vorba de reproducerea afirmațiilor primului-ministru cu 
ocazia vizitei la primăria unui oraş oarecare. Or, simţim o reti- 
cenţă în a califica drept zvon o astfel de informare. Evident că 
dacă cineva se adresează unui grup cu întrebarea: „Ce zvonuri 

mai circulă?“ nu aşteaptă drept răspuns reproducerea informa- 
tilor oficiale sau a discursului primului-ministru. O definiţie a 
zvonului trebuie să excludă de la început transmiterea legitimă 
a unei informaţii oficiale din gură-n gură. 

Cea mai cunoscută definiţie a zvonului prin dinamica sa i 
se datorează sociologului american T. Shibutani: zvonurile sunt 
ştiri improvizate, rezultând în urma unui proces de deliberare 
colectivă. După părerea lui, la originea zvonului se află un eve- 
niment important şi ambiguu. De exemplu, un sat tunisian € 
străbătut de zeci de tancuri în timpul nopții. În această ţară unde 
domnește o atentă supraveghere a informaţiei, populaţia se va 
întreba: ce se petrece? Zvonul ar fi aşadar „reunirea resurselor 
intelectuale ale grupului pentru obținerea unei interpretări 
satisfăcătoare a evenimentului“ [137). Astfel, zvonul este în 
același timp un proces de dispersare a informaţiei şi un proces 
de interpretare si de comentare. Shibutani înțelege zvonul ca 
rezultat al unei acţiuni colective ce are drept scop atribuirea 
unui sens unor fapte inexplicabile: „Tancurile înseamnă oare 
o nouă pătrundere a lui Gadhafi în Tunisia? E răscoală în urma 
creşterii preţurilor? Sunt simple manevre? Să fi murit Bour- 
guiba?“ Colportând faptele şi comentându-le, grupul ajunge 
la una sau două explicaţii. Evoluţia conţinutului zvonului nu 
s-ar datora distorsiunilor memoriei, ci evoluţiei şi contribuţiei 
comentariilor făcute în timpul procesului de zvonire. 

Argumentul lui Shibutani poate fi rezumat printr-o formulă 
simplă: 

Z = Importanță x Ambiguitate 


E vorba de o relaţie multiplicativă: dacă importanţa eveni- 
mentului e nulă sau dacă nu prezintă nici un fel de ambiguitate, 
nu vor exista zvonuri. Energia mobilizării grupului e absentă. 
De pildă, se crede adesea că e ușor să lansezi zvonuri în marketing: 
e o greșeală. S-a dovedit că majoritatea oamenilor acordă prea 
puţină importanță pastei de dinţi sau iaurtului pe care le consumă: 
majoritatea produselor prezintă un grad scăzut de implicare. În 
plus, nu sunt câtusi de putin ambigue si par pe deplin transparente. 

Nu întâmplător domeniul consumului necesită publicitate. 
Produsele fiind puţin importante, publicul nu e dispus să facă 
din ele subiect de conversatie. Lipseste motorul canalului de trans- 
misie din gură-n gură. E semnificativ faptul că zvonurile privind 
produse banale au tocmai rolul de a le face să devină importante 
sau misterioase: „Ţigările Camel conţin opium“; „Se pot observa 
trei litere K desenate în culoarea roşie a pachetului de Marlboro: 
e normal, firma Marlboro finanţează Ku-Klux-Klanul“; cutare 
brânză bine cunoscută ar fi cancerigenă. 

În general, toate simbolurile misterioase constituie un resort 
ideal pentru zvonuri: sunt ambigue, deci stârnesc întrebări. De 
exemplu, ce francez n-a remarcat într-o bună zi, pe zidul casei 
sale, nişte figuri geometrice, desenate cu creionul sau cu creta? 
În scurt timp s-a și răspândit o foaie volantă cu explicaţia acestor 
semne. Ele ar reprezenta „semne de recunoaștere folosite de nomazi 
sau de spărgători“ (de remarcat asocierea). De exemplu, un cerc 
ar însemna „încercați degeaba“, iar un triunghi „Femeie singură“. 
Cât despre literele N, D, DM, se pare că ar indica momentul cel 
mai prielnic spargerii. Această foaie volantă, dactilografiată pe 
hârtie albă, foarte artizanal, are drept sursă o Directie departa- 
mentală a politiilor urbane din departamentul Hauts-de-Seine şi 
circulă nestingherită în întreprinderi şi instituţii. 

Astfel, ori de câte ori publicul doreşte să înțeleagă ceva si 
nu primeşte explicaţii oficiale, se produc zvonuri. Ele consti- 
tuie bursa neagră a informaţiei. 

După cum se vede, definiţia oferită de Shibutani este în același 
timp o teorie a apariţiei si a evoluţiei zvonului. Ea are în vedere 
zvonurile iscate la cald, ca urmare a unui eveniment. Nu toate 
zvonurile au drept sursă un eveniment ce trebuie explicat: unele, 
dimpotrivă, chiar creează evenimentul. Nu avem nici un motiv 
să nu le numim „zvonuri“. De exemplu, în ianuarie 1985, fără 
nici un motiv, chiar în absenţa vreunei întâmplări relatate defor- 
mat, la Strasbourg si în împrejurimi a început să circule o po- 
veste macabră potrivit căreia niște părinți inconstienti şi-ar fi 
abandonat copilasul de vârstă foarte fragedă în maşină pentru 

ca ei să poată schia undeva în apropiere. În aceste condiţii, copi- 
lului i-ar fi degerat picioarele si apoi i-ar fi fost amputate (Der- 
nières Nouvelles d'Alsace, 27 ianuarie 1985). Dacă l-am urma 
pe Shibutani si am limita conceptul de zvon numai la zvonurile 
iscate de un anume eveniment, am fi obligaţi să creăm alte con- 
cepte care să cuprindă zvonurile provenind din alte surse. Spo- 
rirea numărului de concepte nu este de dorit atunci când nu 
corespunde unor fenomene total diferite. Apreciem că ambele 
povestiri reprezintă cazuri de zvonuri: o informaţie neoficială 
e difuzată în societate. 


Psihiatrizarea zvonului. E. Morin, dimpotrivă, ar fi de părere 
că numai povestea copilului degerat justifică noţiunea de zvon. 
Ea corespunde exact celor două criterii indicate de el pentru 
identificarea unui zvon în stare pură: a) nu a existat nici un copil 
degerat în zonă, „nici un fapt care să poată servi drept punct de 
plecare sau de sprijin pentru zvon“; b) „informaţia circulă întot- 
deauna din gură-n gură în afara presei, afișului, foii volante sau 
graffiti-ului“ [106]. 

Ținând seama de larga răspândire a lucrării consacrate de 
acest cercetător unui caz exemplar de astfel de zvon (traficul 
de femei la Orléans în mai 1969), interpretarea sa a devenit domi- 
nantă în Franţa. Recent, o revistă dedicată zvonului îl definea 
de la bun început astfel: „zvonul nu are nici o bază, şi tocmai 
în aceasta constă poate definiţia sa cea mai ireductibilă“ [55]. 

Structural, această abordare corespunde celei întreprinse de 
T. Shibutani: ea constă în selectionarea unui tip de relatare gene- 
rată si difuzată din gură-n gură si în ridicarea ei la rang de expo- 
nent al fenomenului zvon. Dar cum ar trebui să definim atunci 
zvonurile stârnite de un eveniment în legătură cu care grupul își 
pune întrebări, formulându-și propriile explicaţii şi difuzându-le? 
Reţinerea etichetei de zvon numai pentru relatările iscate din 
nimic obligă la crearea altor nume pentru fenomene care nu pre- 
zintă diferenţe sesizabile în manifestările lor concrete. 

Definiţia lui E. Morin, aplicând numele de zvon numai poves- 
tilor neîntemeiate, a produs un efect pervers: zvonul a căpătat 
aspectul unei boli mintale răspândite în corpul societăţii. E 
semnificativ şi faptul că în analiza zvonului din Orléans s-a folosit 
un vocabular medical: germene, patologie, focar de infecţie, 
perioadă de incubație, metastază. Zvonul e asimilat astfel cu o 
boală, cu un „cancer mintal“. Pierre Viansson-Ponté, editorialist 
la Le Monde, scria următoarele: „Nu s-a prea analizat o altă 
formă de boală contagioasă a opiniei publice, care afectează 
în mod special clasa politică (...), o boală pe care am putea-o 
numi zvon politic“ (Le Monde, 28 septembrie 1977). 

Această confuzie între zvon şi maladie, chiar nebunie, e 
logică. Într-adevăr, dacă zvonul nu este decât expresia unei 
convingeri care circulă fără nici un temei, atunci constituie un 
fenomen irațional, adică semn de nebunie, echivalentul socio- 
logic al halucinaţiei. În consecinţă, explicaţia zvonului nu poate 
tine decât de domeniul psihiatriei: dacă oamenii se încred într-un 
zvon înseamnă că sunt nebuni. 

Psihiatrizarea zvonului prezintă un considerabil avantaj practic: 
permite condamnarea tuturor celor ce nu gândesc la fel cu tine 
sau care nu aderă la „realitatea oficială“. Si dacă nu o fac, nu e 
vina lor: delirează. 

Psihiatrizarea zvonului e consecinţa directă a refuzului de 
a recunoaşte un fapt crucial: o informaţie falsă, o dată introdusă 
în corpul social, se răspândește exact la fel ca şi una veridică. 
Modul de difuzare nu ţine de nebunie sau de halucinație colec- 
tivă, ci pur și simplu de regulile pe care se bazează viaţa socială. 
Am mai spus-o, zvonul nu ne parvine niciodată prin persoane 
necunoscute, ci, dimpotrivă, prin persoane apropiate. Viaţa socială 
se bazează pe încredere: din principiu, nu pornim de la ideea că 
rudele noastre inventează, fabulează sau sunt victime ale halu- 
cinatiilor. 

O dată ce s-a dovedit că zvonul din Orléans nu avea nici 
un temei, era uşor să le reprosezi locuitorilor că i-au dat crezare 
şi că l-au răspândit. Dar veridicitatea unei informaţii nu e asemeni 

unei etichete. De ce, aşadar, la Orléans oamenii ar fi trebuit 
să-și dea seama imediat, ca în urma unei revelații, că povestea 
traficului de femei în anumite magazine era neapărat neînteme- 
iată? Povestea vehiculată de zvon nu era aprioric imposibilă. 

Se uită prea des că veridicitatea unei informaţii decurge în 
primul rând din convenții şi din delegarea sarcinii de a verifica. 
Aceasta nu se află înscrisă undeva într-un dicționar al adevărului 
şi falsului, pe care oricine l-ar putea consulta imediat apăsând 
pe tastele calculatorului personal. Noţiunea de adevăr, de infor- 
matie verificată decurge dintr-un consens social: realitatea este 
deci esențialmente socială. Pentru cititorul ziarului L'Humanité, 
ceea ce declară Figaro nu corespunde realităţii, şi viceversa. Nu 
există aşadar o realitate, un fel de etalon al adevărului, ci realități. 
Pentru a-și forma o părere, fiecare se informează în imediata 
apropiere, în interiorul propriului grup sau clan [145]. 

Cele două surse ale cunoaşterii sunt pe de o parte mediile 
de informare şi pe de altă parte canalul transmisiei din gură-n 
gură. Zvonul e vocea grupului. Or, în numeroase situaţii, vocea 
grupului, zvonul, o ia înaintea mediilor de informare. A pretinde 
că numai realitatea vehiculată de presa din Orleans trebuia luată 
în consideraţie înseamnă să eliminăm a doua sursă de formare 
a cunoașterii: ce cred şi ce spun oamenii în jurul nostru. E ade- 
vărat ceea ce grupul consideră a fi adevărat. lar acest adevăr 
se exprimă prin intermediul zvonului. 


Adevărul şi falsul. În cadrul Fundaţiei pentru Studiul si 
Informaţia asupra Zvonurilor (Fondation pour l’Etude et l Infor- 
mation sur les Rumeurs), a fost instalată o linie telefonică per- 
manentä care permite publicului semnalarea de noi zvonuri ce 
i-ar parveni. Banda automatului „Alo, Zvonul“ a pus în evidență 
faptul că în general interlocutorii comunică existenţa unor zvo- 
nuri pe care nu le cred. Cum însă aceste poveşti circulă, fiind cre- 
zute de o parte din public, interlocutorii Fundaţiei aşteaptă din 
partea acesteia dezmintiri formale care să provoace o explozie 

a adevărului. Alte telefoane provin din partea unor persoane care 
doresc să afle dacă se pot încrede în cutare sau cutare poveste. 

Este semnificativ faptul că interlocutorii telefonează ca să 
semnaleze circulaţia unor poveşti în care ei personal nu cred. 
Așadar, „zvonurile“ pe care aceste persoane le cred si pe care nu 
le califică drept „zvonuri“ scapă postului telefonic „Alo, Zvonul“. 
Aceasta dovedeşte că, pentru public, linia de demarcaţie între 
informaţie şi zvon nu e obiectivă. Publicul numeşte informaţie 
ceea ce consideră a fi adevărat şi zvon ceea ce consideră a fi 
fals sau neverificat. 

Astfel, nu natura mesajului sau a mijlocului prin care se vehi- 
culează (presa versus din gură-n gură) determină în acest caz 
calificarea unei informaţii drept zvon. Linia de demarcaţie între 
informaţie şi zvon e subiectivă: este rezultatul unei acțiuni de 
convingere. Dacă cineva e convins de un mesaj relatat de un 
prieten sau o cunoștință, va considera că are de-a face cu o infor- 
matie. În schimb, dacă are vreo îndoială, va califica același mesaj 
drept zvon. Aici se află paradoxul. Un zvon încetează să mai 
circule de îndată ce publicul îl califică drept „zvon“. În schimb, 
dacă nu este recunoscut ca atare poate să circule în voie. Este 
astfel nejustificată întrebarea: „Cum pot să creadă oamenii un 
astfel de zvon?“ În realitate, transmiterea zvonului e dovada 
încrederii ce i se acordă si deci a existenţei sale. Zvonul nu pre- 
cedă procesul de convingere, este însăși manifestarea lui vizibilă. 
Eticheta de „informație“ sau de „zvon“ nu se atribuie înainte de 
acordarea încrederii sau în lipsa ei: ea reprezintă o consecinţă. 
E vorba de o judecată de valoare total subiectivă. 

Se înțelege astfel de ce zvonul pare mai sesizabil prin exis- 
tenta decât prin esenţa lui. Pur şi simplu pentru că recunoaşterea 
unui Zvon nu e decât reflexul propriei îndoieli. Aşa se explică 
faptul că persoane diferite riscă să ajungă la diagnostice opuse: 
unii Vor numi zvon ceea ce alţii vor numi adevăr. 

Se impune o primă concluzie: dacă această definiţie populară 
a zvonului nu e acceptabilă ca definiţie ştiinţifică, ea este funda- 
mentală pentru explicarea impactului persuasiv al zvonurilor. 

În general, orice definiţie a zvonului bazată pe conceptele 
de adevăr și de fals sfârşeşte într-un impas ce face inexplicabilä 
dinamica zvonurilor. Examinarea logică a opoziţiei dintre ade- 
văr si fals demonstrează că linia ce delimitează informaţia de 
zvon este cât se poate de neclară. În general, publicul nu e în 
stare să distingă adevărul de fals atunci când o ştire îi parvine 
din gură-n gură. 

Deşi când e vorba de zvonuri se pune în primul rând problema 
adevărului şi falsului, de fapt ea nu e utilă pentru înţelegerea 
lor. Procesul de zvonire se declanşează atunci când anumite per- 
soane se încred într-o informaţie şi o consideră destul de impor- 
tantă pentru a o răspândi în anturajul lor. Acest fapt nu spune 
nimic despre statutul real al acelei informaţii. Abia mai târziu, 
pe baza tuturor datelor, va fi posibilă examinarea veridicitätii 
sau, dimpotrivă, a lipsei de temei a zvonului. Dinamica zvonului 
este așadar independentă de problema autentificării lui. Noti- 
unea de adevăr şi de fals introdusă în definiţia științifică a zvo- 
nului, ca în cazul lui E. Morin, înseamnă crearea unui parametru 
inutil, chiar denaturant. Ne putem ilustra teza cu un exemplu. 

S-a spus despre François Mitterrand si Georges Pompidou 
că ar fi grav bolnavi. S-a dovedit cu timpul că aceste afirmaţii 
erau valabile în ceea ce-l privea pe Georges Pompidou. Confir- 
marea oficială nu a venit decât mai târziu. Deci, în momentul 
în care vorbele circulau, procesele de difuzare şi de încredere 
erau aceleaşi pentru fiecare dintre preşedinţi. Nu putem să creăm 
o relaţie de dependenţă între definiţia zvonului şi verdictul ulte- 
rior al confirmărilor oficiale. Să afirmăm că numai cazul lui 
Fr. Mitterrand merită eticheta de zvon înseamnă să ne expunem 
riscului de a schimba eticheta dacă, peste douăzeci de ani, arhi- 
vele vor dezvălui că totuşi în 1981 Fr. Mitterrand avea cancer, 
în ciuda comunicatelor oficiale. 

Spre deosebire de concepţia tradiţională potrivit căreia zvo- 
nul e asimilat cu informaţia falsă, în această carte cuvântul zvon 
nu spune nimic despre caracterul său veridic sau fals. 

„Se spune“ este o ,nonspunere“. Specific pentru conti- 
nutul zvonului nu este atât caracterul său verificat sau nu, cât 
sursa lui neoficială. Să presupunem că, printr-o scăpare, aflăm 
că președintele republicii are cancer. Dacă acesta dezminte, teza 
noncancerului devine astfel verificată, iar cea a cancerului neve- 
rificată? Verificarea este indisociabilă de persoana care verifică 
şi de încrederea pe care i-o acordăm. Avem de-a face aici cu un 
criteriu prea subiectiv pentru întemeierea unei definiţii. În schimb, 
la un moment dat, într-o societate, în cadrul unui grup, există un 
consens asupra identității surselor zise „oficiale“: chiar dacă 
nu sunt creditate cu nici un fel de credibilitate, ele rămân surse 
„oficiale“, adică abilitate să vorbească. 

Vom numi aşadar zvon apariția si circulatia în cadrul socie- 
[ţii a unor informaţii fie încă neconfirmate public de către 
sursele oficiale, fie dezmintite de acestea. „Se spune“ este o „non- 
spunere“, fie pentru că zvonul devansează sursa oficială (zvonuri 
de demisie, de devalorizare), fie pentru că o contrazice (de exem- 
plu, zvonul privind „adevărații“ vinovaţi de asasinarea preşe- 
dintelui J.F. Kennedy). 

Astfel, zvonul e un fenomen atât politic, cât și sociologic. 
Noţiunea de sursă „oficială“ este politică: ea este guvernată de 
un consens determinat pentru fiecare subiect juridic autorizat 
să vorbească, chiar dacă autoritatea morală îi lipsește. Or, zvonul 
e o raportare la autoritate: dezvăluind secrete, sugerând ipoteze, 
el constrânge autoritățile să vorbească. Contestându-le în acelaşi 
timp Statutul de unică sursă autorizată să vorbească. Zvonul este 
o luare de cuvânt spontană, fără vreo invitaţie formală. Este adesea 
expresia unei opoziții: dezmintirile oficiale nu sunt convingătoare, 
ca şi cum oficial şi credibil n-ar mai merge mână-n mână. Zvonul 
dovedeşte o tendinţă de a pune la îndoială autorităţile: „cine are 
dreptul să vorbească şi despre ce“. Informaţie paralelă şi uneori 
opusă informaţiei oficiale, zvonul este o contraputere. 

Zvonurile dintr-o întreprindere sunt cele mai grăitoare în 
acest sens. Când o persoană e numită într-un post, chiar şi în cel 
mai mare secret — înainte ca informaţia să fi fost transmisă 


68 UN FENOMEN CARE SCAPĂ 


prin circuitele organizării și ale ierarhiei, de la şef la subşef, la 

.sub-subsef etc., baza este deja la curent cu evenimentul. În 
cadrul oricărui sistem de organizare, pe lângă circuitele şi proce- 
durile legitime ale comunicării, zvonul instaurează circuite fan- 
tomă, paralele şi invizibile. El permite celor interesaţi să câștige 
timp: în viaţa oricărei organizaţii, efectul surpriză este important 
pentru crearea sau forțarea schimbării. Într-o bună zi, brusc, mai 
multi angajaţi află că sunt concediati. Zvonul dezarmează tactica 
faptului împlinit, oferindu-le mijloacele de a-și planifica şi orga- 
niza acţiunea. 

Dezvăluind lucruri nebănuite, unele adevăruri ascunse, zvonul 
restabilește o anume transparenţă a puterii și alimentează contra- 
puterile. Afirmatie care deranjează, zvonul e primul post de 
radio liber. 

Să ilustrăm de pe acum noua perspectivă adusă de definiţia 
zvonului ca informaţie neoficială şi de abandonarea concepției 
obișnuite. Fiind neoficial, zvonul începe să circule neapărat în 
afara canalelor obişnuite, a marilor mijloace de informare, din 
gură-n gură sau prin foi volante. Una din trăsăturile caracteris- 
tice ale zvonului este viteza cu care circulă. Se spune doar că 
vorbele zboară. Dar de ce zboară vorbele? Pur şi simplu pentru 
că au valoare. 

Neoficial, zvonul propune o realitate pe care grupul social 
n-ar fi trebuit s-o cunoască. Tocmai de aceea, fiecare dintre noi 
pândeşte zvonurile si se grăbeşte să le transmită celor apropiaţi. 
Zvonul dezvăluie un secret: este rar, deci scump. În aceasta constă 
valoarea lui, dar nu si explicaţia circulaţiei lui. Aurul este la fel 
de rar si de scump: totuși, departe de a fi risipit, se tezaurizează. 
Există o diferenţă fundamentală între aur şi informaţie: valoarea 
unei informaţii nu e durabilă. Trebuie deci folosită cât mai repede. 
Retransmiterea zvonului înseamnă obţinerea de beneficii din 
valoarea lui, atâta timp cât are valoare. Într-adevăr, cel ce colpor- 
tează zvonul, făcându-i pe ceilalţi să se încreadă în el, împărtă- 
şind un secret, se alege cu aprecieri din această tranzacție. Se 
afirmă ca deţinător al unor cunoştinţe prețioase, ca un deschizător 


UN FENOMEN CARE SCAPĂ 69 


de minţi, iată tot atâtea reflexe măgulitoare pentru imaginea 
persoanei în cauză, în rândul receptorilor ei. 

Viteza zvonului decurge logic din sărăcirea ineluctabilă a 
valorii unei informaţii. Acelaşi proces explică şi alte fațete ale 
zvonului. De pildă, zvonul relatează aproape întotdeauna un eve- 
niment recent. Chiar şi atunci când e vorba de zvonuri reluate, 
auzite ici şi colo în urmă cu zece ani, cel ce relatează se dă drept 
deţinătorul unei ştiri senzaţionale (în exclusivitate), al unei infor- 
matii de ultimă oră. Această reactualizare permanentă este una 
din trăsăturile fundamentale ale zvonurilor. E necesară și logică: 
ştergând timpul, pornind cronometrul de la zero, se recreează 
valoare. 


Zvonuri, bârfe, vorbe, ponegriri şi altele. Unde ar putea 
fi plasat zvonul, în raport cu toate fenomenele înrudite: pone-- 
griri, bârfe, clevetiri, „se spune“, poveşti, legende, vorbe care 
circulă din gură-n gură? Noţiunea de zvon a prilejuit discuţii 
în urma cărora s-a stabilit diferenţa între zvonuri „false“ și „ade- 
vărate“, unii vorbind chiar de „zvonuri pure“, ceea ce lasă să se 
înțeleagă că ar exista si forme impure ale fenomenului. Aceste 
nuantäri corespund oare unor realităţi diferite sau nu fac decât 
să reflecte evaluări diferite ale aceluiași fenomen? 

Toată această abundență lexicală se clarifică în momentul 
în care ne amintim că orice tip de comunicare poate fi definit 
din şase puncte de vedere: după sursă, conţinut, mod de difuzare, 
mijloc de difuzare, obiect al comunicării si natura efectelor pro- 
duse. Din punct de vedere etimologic, zvon, vorbă şi ponegrire 
sunt efecte — sunete cu intensitate şi durată variabile. De exemplu, 
în timpul Turului Franţei, un comentator sportiv ce urmărea cursa 
ciclistă din vârful unui deal a spus: „Putem să-l urmărim pe 
Bernard Hinault pe drumul din vale, ascultând zvonul de glasuri 
ce-l însoţeşte.“ „Zvonul“ are în acest caz un sens fizic: aclamatiile 
ce se ridică din rândul mulțimii la trecerea sportivului. Atunci 
când nu avem de-a face cu o mulţime, ci cu o discuţie între 

persoane izolate, când nu există aşadar efect de masă, se aude 
doar „vorbă“, ca un murmur. 

Acum, „Zvon“ şi „vorbă“ nu se mai referă la efectul sonor, 
ci la însăşi cauza acestui efect. Aceste două noţiuni se deosebesc 
nu din punct de vedere al sursei, ci din punct de vedere al ampli- 
tudinii procesului: zvonul şi vorba provin din surse neoficiale. 
Primul termen se referă la un proces de difuzare în lanţ, la o 
forță de propagare, la o amplitudine al cărei rezultat este sunetul 
care se înalță din toate aceste voci, şi pe care-l putem urmări: 
circulă. Vorba se referă la un proces lipsit de continuitate, ezitant, 
foarte limitat în spaţiu: e normal să nu se audă nimic, din moment 
ce e doar o vorbă vagă. „Nu e decât o vorbă“ înseamnă că sunetul 
abia dacă poate fi perceput, deci mesajul nu are tocmai o exis- 
tentă reală, sigură: nici nu se aude. Vorba este lipsită de însem- 
nătate. 

La origine, cuvântul „ponegrire“ se referea atât la sursă, cât 
şi la efectul unei comunicări: era grohăitul* porcului mistreţ. 
În prezent, acest cuvânt se referă la conţinutul si la obiectul 
comunicării: e vorba de comentarii josnice, la limita calomniei, 
ce se fac pe seama cuiva. Aceste comentarii nu-i fac onoare celui 
ce le dă curs, înjosindu-l şi apropiindu-l de animalitate. Pone- 
grirea este deci astăzi o judecată subiectivă asupra conţinutului 
zvonului sau al vorbei. Este un tip de mesaj. 

Cuvântul „bârfă“ se referă la obiectul zvonului sau al vorbei. 
Bârfa se leagă de persoane: povesteşte bucuriile şi necazurile 
celor ce ne înconjoară, fie ei bogaţi sau săraci, persoane însem- 
nate sau neînsemnate. În general, bârfa nu e răutăcioasă și se 
practică în special de dragul de a vorbi, de a avea un subiect de 
conversaţie: interesul pe care-l prezintă e de scurtă durată, de 
aceea o bârfă trebuie repede înlocuită cu alta, mai savuroasă. 
Când bârfa se referă la ultima ceartă dintre Ronald Reagan si 
soția lui, se numește „macrobârfă“; dacă se referă la aventurile 
amoroase ale directorului de liceu, este o „microbârfă“. 


* În fr. grommellement, de la grommeler, a grohäi, dar si a-şi exprima 
mânia, disprețul. (N. t.) 

Cuvântul „clevetire“ reprezintă o definiţie a mesajului din 
punctul de vedere al sursei: cine vorbeşte? Ca şi ponegrirea, 
reflectă și o judecata de valoare [46], un mod de a discredita 
zvonul sau vorba, reproşându-i proveniența dintr-o sursă total 
lipsită de credibilitate: cumetrele. Şi informaţia reflectă o defi- 
nitie din punct de vedere al sursei; nu ne întrebăm întotdeauna: 
„Care sunt sursele acestei informaţii?“ Atunci când avem de-a 
face cu surse oficiale sau care se bucură de respect (de exemplu, 
agențiile de presă, AFP, Reuter...), mesajul primeşte un titlu 
de nobleţe: este o „Informaţie“. În cazul unei erori, nu este un 
zvon, ci o „informaţie falsă“. Zvonul reflectă aşadar un tip de 
mesaj definit din punctele de vedere al sursei (neoficială), al 
procesului de difuzare (în lanţ) şi al conţinutului (este o ştire, 
se referă la ceva de actualitate). În schimb, veridicitatea nu face 
parte din definirea lui ştiinţifică. 

Expresia „din gură-n gură“ defineşte un mijloc de transmisie: 
conversațiile în doi, discuţiile în grup, confidentele, discursurile 
solemne etc. Atunci când o ştire ce provine dintr-o sursă neofi- 
cială nu se răspândește decât din gură-n gură, trecând printr-un 
proces caracteristic de difuzare în lanţ, de mare amplitudine, 
spunem că se produce un „zvon pur“. Dacă mediile de informare 
îl preiau — fără să atragă atenţia că e vorba de un zvon — îl 
înnobilează: îi conferă statutul de informaţie și, în acelaşi timp, 
un titlu de nobleţe. Zvonul nu mai este pur: a devenit informaţie, 
este mediatizat. Numai zvonul „pur“ permite însă observarea 
mișcării de amplificare progresivă, pornită practic din nimic 
si care sfârşeşte prin a se stinge. În cazul zvonurilor, putem vorbi 
despre un ciclu de viață: zvonul nu este o generaţie spontanee, 
ci se dezvoltă, etapă cu etapă, până la sfârşit. 


2. Cum se nasc zvonurile? 


Care este sursa unui zvon? Ce evenimente, fapte sau persoane 
l-au generat? Iată primele întrebări care se pun întotdeauna în 
momentul abordării acestui subiect. 


O falsă problemă? În mod paradoxal, deşi pasionează pu- 
blicul, nu problema sursei este cea mai interesantă. Urmărirea 
sursei face parte dintr-un mit potrivit căruia zvonul ar fi în gene- 
ral provocat intenţionat. Desigur, există zvonuri notorii a căror 
răspândire la timpul şi locul potrivit nu poate fi în nici un caz 
rodul întâmplării: iată, de pildă zvonurile privind viaţa personală 
a candidaţilor la alegerile locale, municipale sau legislative, care 
coincid în general cu un scrutin iminent. Dar cel mai adesea, 
zvonul este un produs social spontan, lipsit de scop şi strategic. 

Mitul sursei ascunse în chip strategic stăruie cu intensitate, 
fiind şi agreabil, şi util. Agreabil, ne face să pătrundem, odată 
cu cel mai neînsemnat zvon, în universul imaginar al complotului, 
al manipulării, al dezinformării, al războiului economic sau politic. 
Zvonul este în acest caz o crimă prin intermediar, crimă perfectă, 
fără urme, fără arme, fără dovezi. E adevărat că uneori zvonul 
ucide: miniștrii Roger Salengro şi Robert Boulin s-au sinucis, 
unul în 1936 şi celălalt în 1979, în urma unei campanii de zvo- 
nuri insuportabile. 

Ridicarea la rangul de mit a sursei este întreţinută și pentru 
că se dovedeşte utilă. În timpul celui de-al doilea război mondial, 
în tabăra aliaţilor, ca măsură împotriva zvonurilor, s-a exagerat 

importanţa si eficacitatea „coloanei a cincea“, a dușmanului ascuns 
printre noi, sursă presupusă a zvonurilor defetiste. 

În sfârşit, urmărirea sursei permite celor care au dat crezare 
unui zvon „fals“ să se dezvinoväteascä. Acuzarea şi urmărirea 
sursei înseamnă evitarea recunoașterii faptului că fu însuți te-ai 
înşelat, declarând cu candoare că ai fost înşelat. Această depla- 
sare a responsabilităţi zvonului în afara grupului (dacă este fals 
nu poate proveni decât de la un trădător) nu este întâmplătoare: 
e menită să eludeze adevărata responsabilitate. S-a produs un 
zvon — act de limbaj colectiv — pentru că grupul a intrat în pose- 
sia unei informaţii. În fiecare clipă, numeroase surse potenţiale 
trimit numeroase semnale sau mesaje, fără nici un efect. Din 
când în când, unul dintre ele declanșează ceea ce numim zvon. 
Ar fi o greşeală să-l punem pe seama vreunei proprietăți intrin- 
seci a mesajului sau semnalului, considerând că aceasta ar deter- 
mina eficacitatea zvonului. La un moment dat, publicul şi-a însuşit 
semnalul sau mesajul în cauză pentru că reprezentau în ochii 
lui un interes deosebit. 

Majoritatea faptelor, semnalelor sau mesajelor sunt mute sau 
neutre: acestea capătă semnificaţia pe care vrem noi să le-o acor- 
dăm. Pentru că nu se aşteptau câtusi de putin la un atac japonez 
asupra bazei de la Pearl Harbor, americanii nu au luat în seamă 
numeroasele „semne“ ale pregătirilor şi concentrărilor maritime 
„suspecte“. 

Dimpotrivă, în vremea tulbure a Revoluţiei franceze, pe când 
o societate seculară se clătina din temelii, nimeni neputând să 
prevadă cu ce avea să fie înlocuită, la țară, prin sate, cele mai 
mici grupuri de drumeti erau imediat luate drept cete de bandiți 
sau de cerşetori recrutaţi de nobilii care doreau să se răzbune 
pe popor. Înmulțirea acestor semnale de alarmă, cel mai adesea 
neîntemeiate, a fost numită de istorici „Marea Frică“ [91]: nesi- 
guranta resimţită la sate făcea ca cele mai neînsemnate umbre 
să capete un sens amenintätor. Zvonurile si panica pe care aces- 
tea o produc dovedesc aşadar starea de spirit a grupului si situ- 
atia psihologică a epocii. 


CUM SE NASC ZVONURILE? 77 


Problema sursei are până la urmă prea puţină importanţă. 
În procesul de generare a unui zvon trebuie neapărat explicată 
adeziunea, mobilizarea grupului. Chiar dacă există un locutor 
iniţial, zvonul se întemeiază prin celelalte persoane, cele care, 
auzindu-l, î/ reiau. 

Încercarea de a descoperi iniţiatorul zvonului reduce feno- 
menul la o problemă pur individuală, exterioară grupului si pato- 
logică: piromanul conştient sau inconștient, ucenicul vrăjitor, 
o glumă prost interpretată sau plătirea unor polite între diverși 
indivizi. Din aceste scenarii poate ieşi un film bun. Dar, în timp 
ce la film publicul este spectator, în cadrul zvonului el e actorul 
principal. 

După aceste precizări, ar putea părea contradictoriu să consa- 
crăm mai multe pagini surselor zvonurilor. Pe de o parte însă e 
o chestiune de metodă, iar pe de altă parte, exemplele ce urmează 
vor dovedi că, în cazul zvonului, nu sursa e pasionantă, ci felul 
în care publicul preia zvonul. Fără a avea pretenţia exhaustivi- 
tätii, vom trece în revistă câteva procese tipice ale declanşării 
zvonurilor. 


Discursul experţilor. În Statele Unite, începând din 1978, 
unele dintre cele mai cunoscute întreprinderi se confruntă rând 
pe rând cu adevărate campanii de zvonuri, potrivit cărora o parte 
din capitalul lor s-ar afla în mâinile puternicei secte Moon sau, 
pur si simplu, ar fi posedate de demon. Astfel, în colimatorul zvo- 
nurilor intră: Procter & Gamble, primul producător din lume de 
produse de întreţinere (Pamper's, Ariel, Bonux etc.), McDonald's, 
renumita reţea de restaurante cu hamburgeri, sau Entemann's, 
una dintre firmele-gigant de produse alimentare [69]. Originea 
acestor zvonuri a putut fi identificată: pastorii unor comunități 
religioase din sudul Statelor Unite, aşa-zisele Bible Belt. În 
cadrul acestor comunităţi, viziunea asupra lumii este guvernată 
de o intensă credință religioasă integristă. În timpul predicilor, 
pastorii îşi avertizează credincioșii să se păzească de astfel de 

societăţi. După modelul societăţii medievale, Biserica devine 
mijlocul de răspândire a zvonurilor. | | 
Aceste zvonuri se bazează pe descifrarea unor semne ce nu-i 
înşală pe „experţi“, si care se constituie într-un fel de mărturi- 
sire. Astfel, logotipul societăţii Procter & Gamble, despre care 
am mai vorbit, reprezintă figura unui bătrân jupiterian ivindu-se 
dintr-o semilună şi privind spre stele, treisprezece stele (în cinstea 
celor treisprezece colonii americane din vremea când fusese 
creat logotipul, la sfârșitul secolului al XIX-lea). Zvonul s-a con- 
centrat mai întâi asupra semilunii: ar fi vorba de o aluzie evidentă 
la secta Moon si la întemeietorul ei, Antihrist în persoană. Apoi, 
zvonul s-a legat de alte aspecte ale logotipului, mult mai rele- 
vante: în logotip, stelele „desenau“ cifra 666, adică cifra Satanei, 
potrivit interpretării unui verset din capitolul 13 din Cartea Reve- 
latiei. Cifra se regăsea de asemenea şi în cârliontii bărbii bătrâ- 
nului care, conform zvonului, n-ar fi altceva decât un berbec, 
simbolul animal al Satanei. În aprilie 1985, încercând să pună 
capăt zvonului persistent, Procter & Gamble a hotărât să-şi schimbe 
emblema, după ce figurase pe toate produsele sale încă de la 
întemeierea acestei puritane societăţi, cu mai bine de un secol 
în urmă. 
Obiectul zvonului satanic: 
emblema firmei Procter & Gamble 


Emblema Emblema interpretată 

Specialist, deținător al cheilor cu care se dezleagă semnele 
indescifrabile pentru muritorii de rând, expertul constituie una 
dintre sursele clasice ale zvonurilor. Abilitat să emită judecăţi, 
să facă pronosticuri, preziceri, acesta dispune de o cutie de rezo- 
nantä: în persoana tuturor acelora care-l consideră expert si a 
ziariştilor cărora le revine sarcina să relateze. 

În după-amiaza zilei de 12 octombrie 1969, realizatorul unei 
emisiuni de la radio Detroit, WKNR-FM, un oarecare Russ Gibb, 
specialist în muzică pop, a primit, chiar în timpul emisiei, un 
telefon de la un tânăr ce s-a prezentat Tom [123]. Acesta i-a atras 
atenţia asupra unor coincidente extraordinare. Dacă melodia 
formaţiei Beatles Revolution no. 9 ar fi ascultată pe dos, s-ar putea 
auzi în loc de reluarea înlănţuită „Number 9, number 9, number 9“ 
fraza „Turn me on, dead man!...“ (mortule, excită-mă). În plus, 
la sfârşitul cântecului Strawberry Fields de pe discul Magical 
Mystery Tour, dacă asculti cu mare atenţie și dacă se înlătură 
zgomotele de fond, John Lennon poate fi auzit soptind: „I buried 
Paul“ (l-am îngropat pe Paul)! După părerea ascultătorului, așa 
se explica faptul că Paul McCartney nu mai fusese văzut în public 
de multă vreme. 

La două zile după emisiunea de radio a lu: Russ Gibb, în 
ziarul Universității din Michigan, Michigan Daily, se putea citi 
cu litere groase: „McCartney a murit: noi dovezi în acest sens“. 
Toate indiciile de netăgăduit ale acestui adevăr ascuns erau enu- 
merate în coloanele unui lung articol. Fred Labour, redactor 
al rubricii pop a ziarului, scria: „Paul McCartney a fost ucis 
într-un accident de maşină, la începutul lui noiembrie 1966, 
după ce părăsise studiourile EMI, obosit, trist și deprimat.“ Arti- 
colul era întemeiat pe mai multe „fapte“. Pe coperta interioară 
a albumului Sergeant Pepper Paul McCartney poartă pe braţ 
o banderolă pe care sunt înscrise literele OPD, adică Officially 

Pronounced Dead (oficial declarat mort). Pe spatele discului, 
toți Beatles-ii stau cu faţa, în afară de Paul McCartney. Beatles-ii 
ar fi indicat dispariția lui Paul și pe coperta albumului Abbey Road. 
John Lennon poartă haină de pastor, Ringo Starr e în negru, ca 

un cioclu, George Harrison e în salopetă de muncitor si se pregă- 
teste să sape un mormânt. Cât despre Paul McCartney, acesta 
traversează o stradă în picioarele goale: or, toată lumea ştie că 
în ritualurile tibetane (foarte la modă pe vremea aceea) morții 
sunt desculți. În plus, täblita de înmatriculare a Volkswagen-ului 
staționând pe stradă purta indicativul 28 IF, adică exact vârsta 
pe care ar fi avut-o Paul McCartney „dacă“ (if, în engleză) ar 
fi trăit. 

Nu mai lipsea nimic pentru ca zvonul să facă ocolul publi- 
cului. Experții, beneficiind de cutia de rezonanță si de răspândire 
pe care o constituie orice ziar, alertaseră un număr oarecare de 
cititori; aceştia își anuntaserä degrabă cunoscutii, animați de 
implicaţiile considerabile pe care le-ar fi avut vestea pentru fanii 
formaţiei Beatles. Oare murise cu adevărat Paul McCartney? In 
lipsa unei anchete, nu se putea ști dacă majoritatea publicului 
a crezut (ipoteza era prea de temut) dar, în orice caz, problema 
s-a pus cu seriozitate timp de mai multe luni. Apariţia lui Paul 
McCartney în revista Life, pentru a da o dezmintire, nu a fost 
de natură să aplaneze imediat zvonul: era o sosie... De altfel, 
pe dosul fotografiei cu McCartney se afla reclama unei mașini 
care, privită în transparenţa paginii, trecea peste capul lui Paul 
McCartney. Dezmintirea a avut efect de bumerang: zvonul a 
întors-o în favoarea sa. 


Confidente. După cum s-a spus şi în alte ocazii, ori de câte 
ori e prea săracă, informaţia dă naştere la zvonuri. Vom regăsi 
în acest schimb de informație pe care-l constituie zvonul princi- 
piile care guvernează toate categoriile de schimburi. Informația 
circulă pentru că are valoare, pentru că valorează aur! În planul 
vieţii locale, multe zvonuri se nasc din secrete divulgate, din 
neglijente mai mult sau mai putin voite de altfel. Suntem foarte 
atenţi în situaţii de genul încheierii unor banchete sau recepții 
unde, binedispus, deputatul sau consilierul peneral lasă să-i scape 
o confidentä, ceva legat de viaţa orașului sau a grupului. Ar trebui 
să considerăm drept confidentä şi situaţia în care cineva surprinde 

o conversaţie între alte două persoane fără ca acestea să-şi fi 
dat seama, în tren, la restaurant sau la telefon. 

Psihologii și-au pus de mult întrebarea dacă un mesaj inter- 
ceptat în felul de mai sus e mai convingător decât unul transmis 
direct. Pentru a afla, au pus la punct nişte experimente [143]. De 
pildă, două persoane iau metroul la orele de vârf, intră într-un 
lift supraaglomerat sau se aşază la o coadă la cinema făcând 
de fiecare dată astfel încât să nu stea chiar una lângă alta, iar 
conversaţia lor să poată fi urmărită si de ceilalţi cât mai firesc 
cu putință. Aceste experimente au demonstrat superioritatea mesa- 
jelor interceptate întâmplător, dar numai cu condiţia ca recep- 
torul să fie implicat î în tema abordată, iar mesajul să coincidă 
cu opiniile sale. În momentul în care surprindem o conversaţie 
nu ne putem gândi că suntem ţinta unei tentative de convingere, 
de aceea considerăm că subiectul conversatiei reflectă exact 
opinia celor ce discută, adică este autentic. Procedeul poate fi 
inversat cu ușurință, dacă vrem să lansăm un zvon: astfel, în 
Statele Unite, o renumită agenţie de relaţii publice, W. Howard 
Downey Comp., şi-a întemeiat reputaţia pe capacitatea sa de 
a lansa pe teren echipe specializate care, numai în câteva ore, 
puteau „injecta“ zvonuri [9]. 

Confidenta poate fi aşadar involuntară sau planificată. Al 
doilea tip este cel care alimentează marile afaceri politice. Tot 
în Statele Unite, un renumit informator secret supranumit „Deap 
Throat“ (gâtlej adânc) s-a aflat la originea indiscretiilor legate 
de afacerea Watergate, acestea urmând să provoace căderea pre- 
sedintelui Nixon. În Franţa, în 1971, ziarul Le Canard enchaîné 
a publicat una dintre chitantele de impozit ale lui Jacques Cha- 
ban-Delmas. Cum intrase în posesia ei? J. Chaban-Delmas era 
pe atunci la Matignon unde i se aducea și corespondenţa perso- 
nală care îi era trimisă pe adresa de acasă. Dar iată că dintr-o 
greşeală a PTT chitanta de impozit a primului-ministru a ajuns 
într-un alt minister. Acolo, un funcţionar a observat că expedi- 
torul nu e altul decât Fiscul. Împins de curiozitate, a deschis 
plicul şi a descoperit că J. Chaban-Delmas nu plătea mai mult 

impozit decât un medic de ţară. (Le Canard enchaîné, nr. 3410, 
5 martie 1986, supliment, p. 13.) Functionarul a pus chitanta la 
dispoziția unui prieten care, la rândul său, a trimis-o ziarului. 


Un fapt îngrijorător. Multe zvonuri au drept sursă un eve- 
niment, un fapt îngrijorător. Zvonul determină mobilizarea aten- 
tiei grupului: în timpul schimburilor succesive, grupul încearcă 
să reconstituie puzzle-ul alcătuit din crâmpeiele de informaţie 
relatate. Cu cât lipsesc mai multe piese, cu atât inconştientul 
colectiv va atârna mai greu în interpretare. Dimpotrivă, cu cât 
numărul pieselor e mai mare, cu atât interpretarea va fi mai 
aproape de realitate. Rămâne în circulaţie interpretarea consi- 
derată drept cea mai satisfăcătoare si tot ea va fi preluată de 
posteritate: nimeni nu-și va aminti decât de ea. Să examinăm 
un exemplu recent. 

Pe 20 noiembrie 1984, mare agitaţie la New Delhi: „Aţi aflat 
vestea? Se pare ca preşedintele a fost asasinat...“ (Le Monde, 
23 noiembrie 1984). La ora unsprezece, în ambasadele alertate 
de angajaţii lor indieni, agitația era maximă. „Nu e cu putinţă. 
Verificati imediat prin informatorii de care dispuneti!“ La prânz, 
centralele telefonice ale agenţiilor de presă nu mai făceau față 
apelurilor îngrijorate: E adevărat? Nu e adevărat? La ora unu, 
în mai multe cartiere, negustori sikhi sau nonsikhi îşi dădeau 
clienţii afară, trăgând în grabă obloanele. „Cum, nu ştiţi, preşe- 
dintele Zail Singh a fost omorât. Urmările vor fi violente...“ În 
cursul după-amiezii, unii funcționari ai băncilor au cerut să 
plece mai devreme acasă. Unii profesori şi învăţători au încheiat 
mai devreme orele. La ora şapte seara, New Delhi-ul în culmea 
agitaţiei nu vorbea de nimic altceva. La ora nouă, la telejurnal, 
prezentatorul punea capăt zvonului, fără să-l repete (o parte din 
populaţie a înţeles probabil că televiziunea tocmai anunţase 
moartea preşedintelui): „Domnul Zail Singh e sănătos. Până 
la sfârşitul după-amiezii a primit numeroşi vizitatori.“ Pe ecran, 
au apărut imagini în care putea fi văzut preşedintele. 

Sursa acestor „opt ore de sudori reci“ a constituit-o un fapt 
ambiguu, dar considerat important de cei care au asistat mai 
de aproape sau mai de departe la producerea lui. În ziua aceea, 
la palatul prezidenţial avusese loc un deces: un grădinar asasinat. 
Aflată încă în stare de șoc după asasinarea Indirei Gandhi, opinia 
publică indiană rămăsese într-o stare febrilă, vecină cu panica. 
În această stare de spirit, vestea unei crime la palat nu putea fi 
legată în mod plauzibil decât de asasinarea preşedintelui. Atunci 
când panica e mare, catastrofa e mai probabilă decât întâmpla- 
rea fericită. 

În Franța, în urmă cu câțiva ani, Coasta de Azur a fost stră- 
bătută de un zvon: în timp ce-şi făceau plinul de apă, avioanele 
Canadair chemate în sprijinul combaterii incendiilor din zonă 
aspiraseră din păcate si câţiva înotători. Nefericitele victime fuse- 
seră aruncate direct în flăcări. Unul dintre informatorii noştri, 
pilot de avion, își amintea că citise ştirea într-o revistă de aviaţie. 
În articol se menţiona că în zonele incendiate şi apoi inundate 
de Canadair fusese găsit un mort în costum de baie. Prezenţa 
lui atât de departe de mare si astfel îmbrăcat era intrigantä: se 
formulase si ipoteza, printre altele mai realiste, că fusese pro- 
pulsat dintr-un Canadair odată cu apa și împins astfel spre o 
moarte cumplită. 

Amintirea vagă a faptelor diverse relatate prin mediile de 
informare furnizează adesea un scenariu numai bun de folosit 
în explicarea vreunui fapt îngrijorător petrecut în vecinătate. Ast- 
fel, într-un cartier popular din Metz (L'Est Républicain, 3 noiem- 
brie 1984), în noiembrie 1984, a început să circule un zvon: „Bietul 
copil a fost devorat de câine. Se pare că n-au mai rămas din el 
decât picioarele.“ La originea acestui zvon: moartea reală a unei 
fetiţe de trei luni, în urma unui blocaj respirator. Familia avea 
într-adevăr un câine-lup, dar, în ziua aceea, el nu-și mâncase decât 
cuvenita conservă de Canigou. Un astfel de zvon nu e tocmai 
surprinzător: presa mai dăduse si cu alte ocazii informaţii în 
legătură cu accesele de agresivitate ale câinilor-lupi, manifestate 

în special faţă de copii. Faptul divers nu aparține numai ziarelor. 
De ce nu s-ar produce şi la doi pași de ușa noastră? 


O mărturie. Când se vorbeşte de un sâmbure de adevăr aflat 
la baza anumitor zvonuri, există riscul ca multi să considere 
cu uşurinţă că, una peste alta, zvonul era adevărat. De fapt, ceea 
ce numim sâmbure de adevăr este acea întâmplare ambiguă, 
dar considerată importantă şi care se reia prin zvon. Dar întâm- 
plările nu există, există numai relatarea unei întâmplări, o mărturie 
potrivit căreia cineva a văzut sau a auzit ceva. Cu alte cuvinte, 
zvonul nu porneşte atât de la întâmplarea în sine, cât de la perce- 
perea ei. Studiul zvonurilor duce în mod inevitabil la psiho- 
logia mărturiei. Criminologii şi juriştii au demonstrat demult în 
ce măsură ne supraestimăm capacitatea de percepție [23]. Multe 
experimente de laborator demonstrează cât se poate de clar acest 
lucru. 

Una dintre experimentele clasice constă în provocarea unui 
incident artificial în faţa unui grup de persoane ce nu au fost 
prevenite si cărora li se cere apoi să redacteze o mărturie. De 
pildă, unul dintre întemeietorii psihologiei judiciare, Claparède, 
a pus la punct următorul scenariu: a doua zi după celebrul cama- 
val anual de la Geneva, o persoană mascată a dat buzna chiar 
în amfiteatrul unde Claparède îşi ținea cursul de psihologie judi- 
ciară în fața numerosilor săi studenți. Individul a început să 
gesticuleze si să rostească tot felul de cuvinte mai mult sau mai 
putin inteligibile. Claparède l-a dat afară [45]. Incidentul a durat 
cu totul douăzeci de secunde. 

Claparède a alcătuit imediat un chestionar cu unsprezece 
întrebări: media răspunsurilor exacte a fost de numai patru și 
jumătate. În afară de asta greşelile studenților erau cât se poate 
de semnificative. Individul angajat pentru crearea incidentului 
purta o cămașă lungă de pânză gri, pantaloni de culoare închisă 
care aproape că nu se vedeau de sub cămaşă, mănuși albe, un 
fular maro cu alb şi o pălărie de fetru gri din care nu i se vedea 
deloc părul. Tinea un baston într-o mână, o pipä în cealaltă, iar 


CUM SE NASC ZVONURILE? 85 


pe braț avea un sort albastru. Cei mai multi studenți au citat urmă- 
toarele patru elemente: cămașa, bastonul, pălăria si fularul. Unii 
„cţinuseră că pălăria era de pai, alţii că era un joben. S-a mai 
alırmat că purta pantaloni în pătrăţele, că avea părul negru, saten, 
blond, cărunt. Cei mai multi au spus că fularul era roşu, că nu 
avea mănuși etc. Claparède a fost printre primii care au demon- 
strat că martorii răspund mai mult în funcţie de gradul de pro- 
hubilitate al lucrurilor decât în funcţie de ceea ce observă. În 
incidentul pe care l-a înscenat, dezordinea provocată în amfi- 
teatru de acel individ nu putea fi explicată decât prin identifi- 
carea lui cu un revoluţionar, iar dacă era revoluţionar, fularul 
pe care-l purta nu putea fi decât roşu. G. Durandin, unul dintre 
specialiștii studiului minciunii, rezuma după cum urmează rezul- 
tatele acestor experimente [45]: 

— numai în mod cu totul excepţional se poate obține o măr- 
turie în totalitate exactă; 

— martorii dau informaţiile false cu aceeași siguranță cu 
care le dau pe cele exacte, fiind în acelaşi timp de bunä-credintä; 

— de multe ori, ceea ce declarăm reflectă mai degrabă auto- 
matismele noastre de gândire, decât ceea ce am văzut cu adevărat; 

— în consecinţă, dacă mai multe declaraţii coincid, aceasta 
nu înseamnă neapărat că sunt adevărate. Aceasta poate însemna 
pur şi simplu că mai multe persoane împărtășesc aceleași automa- 
tisme si aceleaşi clișee mentale, percepând faptele în același fel, 
şi totuşi eronat [59]. 

Factorii ce favorizează greşelile sunt mişcarea (de exemplu 
în timpul unui accident de circulaţie), durata scurtă a percep- 
tiei, condiţia fizică a martorului, importanța prejudecätilor sale 
și nivelul de stres în momentul producerii scenei. 


Închipuiri. Cele arătate mai sus demonstrează în ce măsură 
imaginaţia, în formă de scenarii tip, poate deforma perceperea 
evenimentelor la care asistăm. În exemplul cu zurbagiul ce dă- 
duse buzna în amfiteatru exista totuşi un eveniment, un incident, 
un fapt ce trebuia perceput. Imaginaţia a intervenit în structurarea 

perceperii faptului initial. Ceva se înfăţişase „vederii“. În cazul 
zvonurilor din Laval, La Roche-sur-Yon sau Orleans nu era nimic 
de „văzut“, nici un incident sau fapt initial. lată-ne depăşind așadar 
nivelul percepției. 

În urmă cu douăzeci de ani, o militantă împotriva traficului 
de femei organizase un tur al primăriilor din Franţa: în turneul 
ei, din oraş în oraş, avertiza lumea de prezenţa răului nevăzut, 
alerta părinţii şi fetele, acuza autorităţile de nepăsare. Cu puţin 
timp înainte sau după sosirea ei la Laval, oraşul fusese zguduit 
de un zvon în legătură cu traficul de femei. Câţiva ani mai târziu, 
revista populară Noir et Blanc (6-14 mai 1969), care între timp 
şi-a încetat apariţia, prezenta drept fapt real şi „recent“ următorul 
scenariu (preluat de fapt dintr-o carte de senzaţie, Sclavia sexuală): 
„La Grenoble, un industriaș şi-a dus soţia cu maşina la un elegant 
magazin de confecţii din oraş. A așteptat-o o jumătate de oră, 
trei sferturi de oră, apoi şi-a pierdut răbdarea. A intrat în magazin 
să întrebe de ea. «Nimeni n-a văzut-o aici», i s-a răspuns. Si pentru 
că industriaşul era sigur că soţia lui intrase în acel magazin, à 
fost cuprins de bănuieli, dar nu a lăsat să se vadă nimic. Şi-a cerut 
scuze, s-a urcat din nou în maşină şi s-a dus la cel mai apropiat 
comisariat de poliţie. Inspectorii, care suspectau magazinul din 
diverse motive, au înconjurat imediat imobilul şi au început per- 
chezitia. Tânăra femeie a fost găsită într-o încăpere din spatele 
magazinului, cufundată într-un somn adânc. Pe braţul drept poli- 
tistii au descoperit urma unei înțepături: fusese drogată.“ La 
numai o săptămână după apariția acestui articol, zvonul răspân- 
dea şi la Orleans același scenariu. În martie 1985, îl întâlnim din 
nou, aproape cuvânt cu cuvânt, în legătură cu un foarte cunoscut 
magazin de confecţii pentru femei din La-Roche-sur-Yon. 

Sursa acestor zvonuri nu e alta decât proiectarea unui scena- 
riu tip: „s-a“ imaginat că scenariul era în plină desfăşurare, la 
doi paşi, lângă noi, pe străzile comerciale din centru, şi toată lumea 
i-a dat crezare. Cine este acest „se“? Nu contează dacă e vorba de 
domnisoara X sau Y. Edgar Morin, împreună cu echipa lui [106], 
identifica centrele de incubatie a zvonului cu clasele de fete (din 

colegii religioase sau licee): aceste locuri în care trăiește o popu- 
latie adolescentă izolată de realitățile sociale, într-un mediu închis, 
favorizează producerea fantasmelor sexuale, scenarii imaginare, 
dezvăluind dorinţe refulate, pe care unele fete le povestesc cole- 
gelor ca si cum li s-ar fi întâmplat cu adevărat, si pe care acestea 
le invidiază însușindu-şi-le pe deplin. În cazul nostru, la Orléans 
sau Laval, era de ajuns s-o asculti pe militanta împotriva traficului 
de femei sau să dai peste articolul din Noir et Blanc ca să găseşti 
o fantasmă sexuală bună de exploatat, şi autentificată drept mai 
mult decât plauzibilă. În numai câteva zile, toate fetele din licee 
sau colegii — adevărate cutii de rezonanţă pentru zvonuri — 
sunt convinse, ştiu, cred, freamătă, pentru că povestea e cu atât 
mai crezută cu cât conţine atracţia interdictiilor sexuale. 

O romancieră, Catherine Lepront [92], descrie în felul următor 
procesul nașterii fantasmei şi perioada de incubație în colegiul 
Saint-Julien dintr-un mic şi liniștit orăşel de provincie: „| întor- 
cându-se de la o plimbare pe cal] el atinge în treacăt faţa tinerei 
fete. «Vai, icrtati-mäl» Ea e pe jumătate ametitä. E tulburată, 
a atins-o. Începe astfel să-şi construiască o poveste pentru că ceva 
trebuie să i se întâmple... Își încearcă povestea spunând-o celor 
apropiaţi, iar maică-sa începe să tipe: «Fetele noastre nu mai 
sunt nicăieri în siguranță.» [Ajungând la liceu] adolescenta e 
înconjurată de un stol de fete cărora le povesteşte ce i se întâm- 
plase în ajun. «După o plimbare pe cal, Jean-Pierre Suzini nu 
numai că o atinsese, dar o lipise de zidul grajdului, cu acel zâmbet 
pe care cei de la magazin i-l cunoşteau... şi cum ea opunea 
rezistenţă, o trăsese spre el. Ea îi simtise mirosul. El mergea 
întotdeauna cu cămașa descheiatä, atunci...» Clopotelul a început 
să sune, acoperind ultimele cuvinte ale fetei, tipetele, râsetele 
înăbușite, şi vorbele colegelor: «Încetează! încetează! mi-am 
închipuit de la bun început, numai când te uiţi la vitrină...» Peste 
câteva zile povestea a continuat să înflorească în curtea școlii 
[...]. Nimeni nu mai ştia de la cine pornise. Si «asta» nu li se 
întâmplase lor, [...] dar aveau o vecină, o prietenă. Agresorul 

intrase în cabina de probă sub pretextul că o ajută să-și tragă 
fermoarul.“ 

Astfel, închipuirea narcisistă a unei adolescente a devenit 
realitate vie în imediata apropiere. Încă din 1910 Carl Jung atră- 
sese atenţia asupra unui zvon iscat într-o pensiune de fete [72]. 
Un profesor era acuzat ca avea relaţii sexuale cu o elevă. De fapt, 
totul pornise de la o adolescentă care le povestise altor trei colege 
unul din visele ei. 


Mituri fluctuante. Acelaşi proces de ancorare în realitate a 
miturilor explica de asemenea reapariţiile regulate şi imprevi- 
zibile ale acestor zvonuri care sunt numite „povestiri exemplare“ 
sau „legende urbane“. Aceste povestiri se prezintă sub forma unor 
minifabule, iar apariţia lor nu se leagă aparent de nici un fapt tan- 
gibil. De exemplu, în iulie 1982, toate mamele din Wittenheim 
(Mulhouse) au fost cuprinse de agitație: la supermagazinul Cora 
un copilas ar fi fost mușcat de un şarpe veninos ascuns într-o legă- 
tură de banane; deşi a fost dus la spital, se pare că a murit. Super- 
magazinul, unul dintre puţinele care dispunea de un serviciu de 
supraveghere a copiilor, și-a pierdut clienţii. Zvonul făcuse ravagii 
în multe alte oraşe din Franţa încă din 1981. Seamănă foarte bine 
cu modul în care părinţii încearcă să-şi convingă copiii să nu 
mănânce prea multe bomboane sau să nu pună mâna pe lucrurile 
din rafturi. Să fi fost povestea vreodată luată în serios de vreun 
copil care a şi localizat-o în magazinul din cartierul lui? Școala 
i-a oferit apoi mediul de rezonanță cel mai potrivit şi în plus zeci 
de „difuzoare“. Terenurile de joacă din şcoli sunt adevărate plăci 
turnante de răspândire a zvonurilor printre copii [53]. 

După ce s-a stins, zvonul s-a transformat într-un fel de legendă, 
începând să circule încet-încet dintr-un oraș într-altul. De-a lungul 
existenţei ei, această povestire fără suport poate fi din când în 
când „actualizată“ de cei ce-şi amintesc de ea: „Da, cred că s-a 
întâmplat în vara asta, la supermagazin!“ De aici și până la închi- 
puirea că întâmplarea tocmai s-a produs nu e decât un pas care 
poate fi făcut în timpul unei simple discuţii. Această povestire 

duce așadar un soi de viaţă subterană, de semilegendă, lipsită 
de referințe spaţiale sau temporale. Este un mit fluctuant. Într-o 
bună zi, pe firul unei conversații, se agaţă de realitate: s-a întâm- 
plat acum, aici. Și aşa explodează într-o zi la Nisa, într-alta la 
Montpellier, iar altădată la Liège, în Belgia. Cine a fost cel care 
a actualizat o relatare atemporală si aspatialä? Nimeni n-ar putea 
să spună. Amănuntele nesemnificative se uită. 

În plus, să mai spunem o dată, nu aceasta e adevărata problemă. 
Așa se explică mecanismul declanşării zvonului, dar nu și cel 
al propagării lui rapide în oraș. Semnificativ e faptul că oraşul 
a preluat povestea: aşa cum vom vedea în cele ce urmează, po- 
vestea cu copilul şi cu șarpele veninos, deşi pare banală, dezvăluie 
în mod simbolic, asemeni unui vis, dar cu glas tare, care sunt gân- 
durile refulate acum de locuitorii oraşelor franceze. 

Dacă s-ar descoperi întâmplarea care, într-o bună zi, într-un 
loc, a dat naștere acestor povestiri exemplare, şi mai uimitoare 
va fi persistenta lor. Chiar dacă orice povestire exemplară, ca 
şi orice legendă, nu e decât ecoul deformat al unei întâmplări 
îndepărtate, va trebui totuşi să aflăm de ce memoria colectivă 
ține atât de mult la o asemenea povestire. Ce fel de adevăruri 
ascunse poartă cu sine [12]? 

Zvonul despre şoarecele din Coca-Cola e un exemplu de zvon 
pornit de la un fapt real. Potrivit acestui zvon, consumatorii ar 
fi găsit bucățele de șoareci în sticlele de Coca-Cola. Acesta este 
unul dintre cele mai obişnuite zvonuri de otrăvire din Statele 
Unite. Dar întâmplarea e istorică [54]. Examinarea analelor judi- 
ciare dovedeşte că un prim proces de acest fel a fost intentat și 
câştigat în 1914 de un consumator din Mississippi. De atunci, 
încă patruzeci şi patru de cazuri asemănătoare au constituit mo- 
tivul chemării în judecată a societăţilor ce se ocupă de îmbuteliat 
Coca-Cola. Deși nu s-a făcut prea multă publicitate acestor pro- 
cese, faptele au avut probabil un asemenea impact asupra imagi- 
nafiei, încât zvonurile au început să fie colportate în întreaga 
țară. Întâmplarea face de acum parte din folclorul american și 
este reluată mereu în legătură cu Coca-Cola, în chip de avertisment 

fată de puterea acestei misterioase băuturi al cărei secret de fabri- 
catie e păstrat cu atâta grijă. 

De asemenea, oricine a locuit la New York a auzit desigur 
într-o zi că sistemul de canalizare ar fi invadat de aligatori. Cum 
de ajunseseră aceste animale în canalizarea newyorkeză? Potrivit 
unor variante ale zvonului, ar fi fost vorba de o familie care îşi 
petrecuse vacanţa în Florida, iar la întoarcere își adusese de acolo 
câţiva pui de crocodil. Plictisindu-se într-o zi de ei, îi aruncase 
în canal. Dar hrănindu-se cu deșeuri şi cu șobolani, crocodilii 
nu numai că supravietuiserà, dar se si înmulţiseră. Serviciile de 
canalizare au dezmintit în mai multe rânduri zvonul. Deşi nici 
un lucrător de la canalizare nu declarase că ar fi întâlnit vreun 
aligator, multi newyorkezi erau convinși că subsolurile orașului 
lor reveniseră la starea de sălbăticie, ceea ce era de rău augur 
pentru metropolă. 

Antropologul A. Coleman [31] a identificat în presa americană 
vreo şaizeci de articole relatând întâlniri neprevăzute cu aligatori 
în locurile cele mai neaşteptate, între 1843 și 1973. Într-un singur 
articol din New York Times, publicat în 1935, se menţionează 
un canal și chiar din Manhattan. Dacă o asemenea întâmplare 
s-a petrecut cu adevărat, aceasta nu schimbă cu nimic datele 
problemei. Foarte puţini americani citiseră articolul: încrederea 
în zvon se bazează pe altceva. Dacă acest fapt divers a supra- 
vietuit mai bine de cincizeci de ani, dacă s-a integrat în folclorul 
viu, în repertoriul miturilor fluctuante, înseamnă că are încă forța 
de a impresiona acel tip de imaginaţie care se lasă fascinată de 
misterul de nepătruns al universului subteran. În afară de asta, 
un astfel de fapt divers poartă mesajul declinului omenirii în 
oraşul gigantic: e vorba de o parabolă, de o povestire moraliza- 
toare. Și povestea nu-i priveşte numai pe americani. În septem- 
brie 1984 (Sud-Ouest, 9 decembrie 1984), jandarmii şi autoritățile 
din Dordogne au fost nevoite să vâneze crocodilul „zărit“ în apele 
râului Castelnau-la-Chapelle si la Beyssac. A fost în zadar. 

Acest proces de ancorare a miturilor fluctuante în realitatea 
unui loc şi a unui moment explică apariţia la intervale regulate 

a unor zvonuri ca cel cu autostopistul fantomă, sau a altor mituri 
seculare. Astfel, în mai 1982, în Vendée, a început deodată să se 
vorbească de misterul călugărului autostopist. Povestirea care 
circulă e întotdeauna aceeași. Totul se petrece seara sau noaptea: 
la marginea drumului, un autostopist, un călugăr. Nişte automo- 
bilişti opresc, îl invită să urce, iar el se așază în spate. Potrivit 
diferitelor mărturii, e singur şi vorbeşte puţin, până când la un 
moment dat rostește câteva fraze care seamănă a preziceri: „Vara 
va fi fierbinte, toamna sângeroasă.“ Intrigat, şoferul sau persoana 
de pe scaunul din față se întoarce. Dar în spate nu mai e nimeni: 
călugărul dispăruse fără ca mașina să se fi oprit. Automobilistii 
stupefiati au depus, se pare, mărturie la brigada de jandarmerie 
şi au aflat că nu erau singurii care trăiseră o astfel de aventură 
(Ouest-France, 24, 26, 29 mai, 1 iunie 1982). 

În realitate, o anchetă a demonstrat că nimeni nu se prezen- 
tase la nici o unitate de jandarmi [44]. Apoi, ca de obicei, aşa-zişii 
martori direcţi, acei şoferi care luaseră în mașina lor pe ciudatul 
călător, s-au dovedit de fiecare dată a fi numai intermediari. 
Auziseră povestea de la altcineva. 

Numai două lucruri sunt sigure. Călugării circulă prin toată 
Franţa, deci pot fi întâlniți şi în Vendée. Povestea cu călugărul 
autostopist face parte dintr-o categorie de relatări foarte cunos- 
cute folcloristilor: autostopistul fantomă. Aceste povestiri au fost 
identificate şi clasate încă din 1942 şi generează accese foarte 
localizate de zvonuri, atât în Europa, cât si în Statele Unite [21]. 
În urmă cu câteva secole, aceeaşi poveste circula pe la mânăstiri 
şi hanuri: automobilul era pe atunci o trăsură. 


O neînțelegere. Zvonuri se nasc adesea si din interpretarea 
greşită a unui mesaj. Neînţelegerea se referă la mărturia unei 
mărturii şi la o diferenţă între ceea ce s-a emis si ceea ce a fost 
decodat. 

La jumătatea lui februarie 1984, locuitorii capitalei algeriene 
se întrebau: oare „ciclonul““ va mătura si orașul nostru? (Le Monde, 
25 februarie 1984.) Timp de două săptămâni, zvonul a tot crescut. 

Se aştepta cu îngrijorare un ciclon în această regiune îndepărtată 
totuși de tropice. Se spunea ca autoritățile fuseseră informate 
chiar de japonezi, experţi în calamitäti naturale. De altfel, ca o 
dovadă că avertismentul fusese luat în serios, medicii primiseră 
indicaţii să rămână la dispoziţia spitalelor în timpul weekend- 
ului. Unele spitale puseseră chiar un anunţ: „Din cauza pertur- 
bărilor atmosferice, personalul este convocat în zilele de 23 şi 
24 februarie.“ Va fi oare acesta începutul celui mai lung sfârşit 
de săptămână? Multi negustori au fost asaltati de comenzile de 
apă minerală. Multă lume s-a hotărât să părăsească oraşul pentru 
câteva zile. Si iată că marţi, 21 septembrie, ziarul E/ Moudjahid 
publica dezmintirea zvonului. Se pare că de fapt ar fi fost pre- 
văzută un fel de repetiţie generală a unui plan ORSEC, dar că 
informaţiile în legătură cu aceste manevre ar fi fost greșit înţe- 
lese, pentru că, fără îndoială, formularea fusese ambiguă. 

În ianuarie 1986, un zvon se abătea asupra regiunii Savoia 
din Alpii francezi: „Haroun Tazieff ar fi spus la televiziune că 
mari cantităţi de zăpadă — de şase sau zece metri — vor cădea 
peste orașul Chamonix, ştergându-l de pe hartă.“ După alții, vestea 
fusese anunţată de Alain Gillot-Pétré, prezentatorul-vedetă al 
rubricii meteo de pe Antenne 2. Zvonul a ajuns până la Dijon 
unde se prevestea mai mult de un metru și jumătate de zăpadă. 
E adevărat că celebrul vulcanolog Haroun Tazieff apare adeseori 
la televiziune: s-a petrecut imediat o greşeală de înțelegere. În 
plus, probabil că atât de mult anuntata şi comentata întoarcere 
a cometei Halley îi impresionase pe unii telespectatori: în mod 
inconştient, se aşteptau la anumite consecințe. O avalanșă de 
zăpadă părea cu atât mai plauzibilă. 

De asemenea, imigranţilor turci care au citit articolul din revista 
Turceman din aprilie 1980 nu le venea să-și creadă ochilor. Spe- 
ranta lor cea mai vie, visul vieţii lor părea că se realizează: la 
Mulhouse urma să se reglementeze situația tuturor celor care 
nu aveau nici drept de rezidenţă, nici de muncă. În câteva zile, 
3 500 de turci clandestini s-au adunat la Mulhouse (Alsace, 31 
mai 1980). În Alsacia, luna mai a fost o lună turcească. Într-adevăr, 

Turceman publicase un reportaj preluat de la corespondentul 
său din Frankfurt, despre un imigrant clandestin din Colmar care 
primise o recipisă pentru cererea de acte, dar aceasta numai ca 
să poată fi operat de urgenţă. Un caz umanitar deci. Textul repor- 
tajului era însoţit de fotografia turcului şi de o copie a recipisei. 
În articol, ziaristul se şi întreba de altfel: ce se va întâmpla după 
expirarea recipisei valabile trei luni? Dar cititorii turci nu reti- 
nuseră nimic în afara faptului că un clandestin primise „un act“. 
Atât a fost de ajuns ca, din toată Europa, să pornească un exod 
spre Mulhouse. 

Un caz celebru ilustrează felul în care procesul neînțelegeri 
se poate repeta: în măsura în care de fiecare dată noul mesaj 
rămâne ambiguu, acesta permite o interpretare personală din 
partea fiecărui nou receptor. În cazul nostru e vorba de transfor- 
mările suferite de un articol de presă în momentul reluării lui 
de alte ziare. În timpul primului război mondial, un ziar german, 
Kolnische Zeitung, a fost primul care a anunţat căderea orasu- 
lui Anvers. Titlul de pe prima pagină cra: „La vestea căderii 
Anvers-ului s-au tras clopotele.“ Pentru că ziarul era german, se 
înţelegea de la sine că în Germania se trăseseră clopotele în 
cinstea acestei victorii. Informaţia a fost reluată de ziarul francez 
Le Matin: „Potrivit informaţiilor din Kölnische Zeitung, preoții 
din Anvers au fost forțați să tragă clopotele după ce orașul a fost 
ocupat.“ Ştirea din Le Matin e preluată de Times la Londra: „Potri- 
vit ziarului Le Matin, via Köln, preoții belgieni care au refuzat 
să tragă clopotele la căderea Anvers-ului au fost demiși din func- 
tie.“ A patra versiune se afla în Corriere della Sera: „Potrivit 
ziarului Times, citând informaţii din Köln, via Paris, nefericiții 
preoți care au refuzat să tragă clopotele la căderea Anvers-ului 
au fost condamnaţi la muncă silnică.“ Ziarul Le Matin reia această 
ultimă informaţie: „Potrivit unei ştiri din Corriere della Sera, 
via Köln și Londra, se confirmă că barbarii cuceritori ai Anvers-ului 
i-au pedepsit pe nefericitii preoţi pentru refuzul lor eroic de a 
trage clopotele, spânzurându-i în clopote cu capul în jos, ca 
batante vii.“ 

Astfel, Le Matin a fost cel care a alimentat zvonul barbarie 
germane la Anvers. Trebuie să remarcăm mai multe lucruri: pe 
de o parte, dacă distanţa dintre prima şi ultima versiune e apre- 
ciabilă, trecerea de la o versiune la alta nu are nimic surprinzător. 
Se supune unei logici de clarificare a cuvintelor ambigue sau 
de percepere selectivă a lor. Pe de altă parte, fiecare ziarist a 
introdus câte un element nou: dispunând de o informaţie prea 
săracă, a încercat să reconstituie un puzzle complet, cu riscul 
de a inventa piesele ce lipseau. Aceste elemente reflectă starea 
de spirit a momentului: războiul din 1914 devenise aproape un 
război sfânt. Franţa avea să-şi ia revanșa asupra germanilor, 
spălând rușinea înfrângerii din 1870. Şi eroismul era cu atât 
mai mare cu cât dușmanul era descris ca un barbar. Deformarea 
confirmă clişeele ce se vehiculau despre nemți justificând în 
același timp temerile latente ale populaţiei. 

Astfel, nu avem de-a face cu o greșeală propriu-zisă. Gre- 
şeala cste de fapt elaborarea informaţiei potrivit unui scenariu 
plauzibil, iar zvonul, reflectarea unor imagini şi clișee aflate în 
circulație. O persoană intervievată ne-a relatat cazul unui zvon 
apărut în satul său, ca urmare a dispariției din localitate a fratelui 
ei. Acesta plecase de fapt în Marea Britanic; întrebată fiind despre 
el, ea a răspuns că „este la Londra“. Cel ce a primit răspunsul 
a confundat „à Londres“ cu „å l'ombre“, care, în franceza popu- 
lară înseamnă închisoare. Şi astfel s-a creat zvonul că ar fi 
puşcăriaş, ceea ce de altfel nu i-a surprins pe săteni, ipoteza cores- 
punzând părerii pe care o aveau despre el. 


Manipulări. În noiembrie 1968, s-a iscat şi s-a răspândit 
un Zvon ce conţinea o calomnie foarte gravă la adresa soției 
fostului prim-ministru si viitor preşedinte al Franţei, Georges 
Pompidou [99]. Zvonul, legat de asasinarea lui Ștefan Markovic 
îşi avea originea într-o scrisoare datată 10 octombrie 1968 şi adre- 
sată lui Alain Delon de un tânăr iugoslav, deţinut la închisoarea 
Fresnes, şi prieten cu Markovic. Scrisoarea conținând acuzaţii 
calomniatoare a fost interceptată de administraţia penitenciarului. 

Deşi detinutul a declarat că i s-a adresat în mod spontan lui Alain 
Delon, fără să fi fost influenţat de nimeni, în urma anchetei s-a 
stabilit că scrisoarea fusese scrisă de un alt deţinut, acuzat de 
fals şi uz de fals. 

În februarie 1976 a început să circule o foaie volantă, o banală 
foaie de hârtie bătută la mașină conţinând o listă de aditivi ali- 
mentari (faimosii E...). Potrivit listei, existau trei categorii de 
asemenea produse: toxice cancerigene, suspecte și inofensive, 
astfel încât, până la urmă, foarte multe produse şi mărci de uz 
curent nu erau altceva decât otrăvuri. De unde venise foaia volantă, 
cine dactilografiase modelul original: nu s-a aflat niciodată. Cert 
e că a fost reprodusă de mii de binevoitori impresionați de gra- 
vitatea acuzatiei si de spectrul cuvântului „cancer“. Până în pre- 
zent, se estimează ca şapte milioane de persoane s-au aflat în 
posesia foii volante, fiind „otrăvite“ de zvon. 

Într-adevăr, o lectură atentă a foii volante a dezvăluit specia- 
listilor caracterul ei suspect. Majoritatea aditivilor alimentari 
interzişi în Franța, şi deci absenţi din produsele alimentare fran- 
ceze, erau clasati la categoria inofensivi. În schimb, substanţele 
cele mai obişnuite erau calificate drept toxice cancerigene. Lista 
prezintă, de exemplu, produsul E330 ca fiind cel mai periculos, 
dintre toate. În spatele acestui cod nu se află însă decât banalul 
acid citric care se găseşte în stare naturală în portocale și lămâi 
şi care e folosit zilnic pe scară foarte largă. Așa cum a arătat şi 
profesorul Maurice Tubiana, directorul Institutului Gustave-Roussy, 
din Villejuif, specialist de renume mondial în domeniul cance- 
rului: „Foaia volantä indica drept periculoase si cancerigene o 
serie întreagă de substanţe dintre cele mai banale care se găsesc 
în mod curent în hrana zilnică [...] Toţi specialiştii care au citit-o 
au izbucnit în râs pentru că prostiile erau prea mari.“ 

Pe măsură ce era multiplicată, pe foaia volantă a început să 
apară o trimitere explicită la spitalul din Villejuif. Atribuirea este 
de fapt mincinoasă; Institutul Gustave-Roussy din Villejuif a 
dezmintit mereu orice fel de legătură cu lista alarmistä. Zadar- 
nic: în ciuda repetatelor dezmintiri, foaia circula încă şi în 1986. 

Convinsi de autenticitatea ei, oamenii o distribuiau în scolile 
primare, în organizaţii sociale, spitale, facultăţi de medicină şi 
de farmacie deosebit de sensibile la numele celebrului spital. 
Ziarele au reprodus-o aşa cum era, fără să verifice. Lucru mai 
grav, în 1984, un medic a scris chiar o lucrare de popularizare 
despre cancer, reproducând şi lista produselor cancerigene fără 
să se mai informeze din alte surse. Lucrarea a contribuit la credi- 
tarea unei informaţii false si la punerea sub semnul îndoielii a 
unor nevinovate produse ca brânza La Vache-qui-Rit sau muştarul 
Amora. Dar care să fi fost oare intenţia celor care au scris prima 
foaie volantă? 

În acelaşi cadru al manipulărilor, trebuie să menţionăm si 
rolul unei anumite categorii de presă care lansează zvonuri desti- 
nate a anima conversațiile de salon şi dineurile mondene. Cazul 
cântăreţei Sheila are valoare exemplară. Un zvon insistent îi pune 
la îndoială feminitatea: Sheila ar fi bărbat. Puţină lume ştie cât 
de vechi este acest zvon. A început chiar odată cu cariera tinerei 
cântărețe, pe când abia dacă avea șaptesprezece ani: autorul unui 
articol din France-Dimanche îşi exprima îndoiala în legătură 
cu feminitatea ei. Sheila a hotărât să nu răspundă în nici un fel, 
dar secretul pe care l-a menţinut întotdeauna în legătură cu viața 
ei personală nu a ajutat-o, nefăcând altceva decât să alimenteze 
calomnia. 

Un caz de zvon stârnit, după cât se pare, din simplă plăcere 
şi nu din interes este cel legat de boala lui Leonid Brejnev, în 
urmă cu câţiva ani. Pe atunci, zvonurile proliferau prin cancelarii, 
pentru ca apoi să fie preluate de presă. Era vorba de o situaţie 
importantă şi ambiguă: conducătorul suprem al Uniunii Sovie- 
tice nu mai fusese văzut în public de cinci săptămâni. Potrivit 
surselor întotdeauna „bine informate“, boala de care suferea era 
situată undeva între durerea de dinţi și leucemie. 

La Boston s-a iscat zvonul potrivit căruia Leonid Brejnev se 
îndrepta spre Massachusetts pentru a se interna într-o clinică renu- 
mită în lume pentru tratamentul cancerului [123]. Marele coti- 
dian local Boston Globe a anunţat oficial vestea. 

De fapt, cineva înscrisese pe o listă a pacienţilor ce urmau 
să fie internaţi în clinică numele „L. Brejnev“, lista fiind preluată 
de calculator. Aceeaşi persoană anunţase apoi mai multe instituţii, 
dintre care ziarul Globe şi poliția din Boston. Ziarul a cerut infor- 
maţii suplimentare la Washington, dar neprimind nici o dez- 
mintire și bazându-se pe faptul că şi poliţia fusese informată, 
a publicat ştirea. 

Acest exemplu ne trimite la afirmaţiile făcute la începutul 
acestui capitol. Succesul montajului a fost asigurat de extraor- 
dinara sensibilitate a „emiţătorilor“ de opinie, în acel moment, 
faţă de tot ce era legat de sănătatea lui Leonid Brejnev. Ceea ce 
creează zvonul nu este sursa, ci grupul. 


Publicarea dezinteresată a unor fapte neverificate. Sâmbătă 
5 octombrie 1985, la centrul comercial din Créteil, după-amiază, 
voluntari distribuiau cumpărătorilor o foaie volantă semnată 
de foarte serioasa şi cunoscuta organizație MRAP, Mişcarea împo- 
triva rasismului și pentru prietenia între popoare. Pentru a face 
presiuni asupra regimului de la Pretoria și a lupta împotriva 
apartheid-ului, conform recomandărilor ONU, mişcarea umani- 
tară chema la boicotarea „fructelor şi băuturilor pătate de sânge“, 
indicând mai multe nume de mărci. O băutură era vizată în mod 
special: sub titlul „Apartheid-ul... mustos“, foaia volantă men- 
tiona că „sucurile de fructe Pampryl sunt fabricate cu fructe pro- 
venind din Africa de Sud“. 

Or, de câțiva ani societatea J.F.A. Pampryl se aproviziona 
din Israel şi Maroc. În urma întâlnirii dintre preşedintele socie- 
tății Pampryl şi secretarul general MRAP s-a arătat că informaţia 
nu fusese verificată. Fusese de ajuns ca un membru MRAP să 
afirme că Pampryl se aproviziona din Africa de Sud, si informaţia 
se publicase fără nici un fel de reţinere. 

Acest exemplu ilustrează, dacă mai era necesar, în ce măsură 
verificarea informaţiei este departe de a fi o acţiune spontană. 
Așadar, nu întâmplător ziariştilor şi istoricilor trebuie să li se 
recomande în mod expres verificarea surselor. Nu numai noi, 

oamenii obişnuiţi, verificăm doar rareori ceea ce aflăm prin 
intermediar, din gură-n gură, dar se pare că şi cei care sunt răspun- 
zători de informarea publicului procedează în acelaşi fel. Nume- 
roase zvonuri îşi află punctul de plecare în articole din ziare 
locale sau de amatori, realizate cu cele mai bune intenţii şi cu 
multă bunăvoință, dar uneori fără verificarea autenticităţii celor 
transmise. 


Nu iese fum fără foc? Aceste exemple demonstrează în ce 
măsură proverbul „Nu iese fum fără foc“ e o aberaţie. Proverbul 
nu are sens decât dacă suntem de acord să numim foc pasiunea 
sau imaginaţia uneori fertilă a martorilor, a receptorilor de mesaje 
şi a persoanelor care lansează deliberat zvonuri. De fapt, încre- 
derea populară în acest proverb constituie calea triumfală a ma- 
nipulării lui prin intermediul zvonului. Ordinatorul mental al 
publicului operează explicit: pentru el, în spatele oricărui nor 
de fum se ascunde un fir de adevăr. Ţinând cont de aceasta, stra- 
tegii au emis o regulă de acţiune bine cunoscută: Calomniati, 
calomniati, până la urmă tot rămâne ceva. 


3. Circulă zvonurile, circulă 


Chiar dacă există o sursă iniţială, să nu uităm că zvonul este 
creaţia persoanelor care, după ce au auzit ceva, repetă şi altora 
ceea ce au auzit. Zvonul e mai întâi un comportament. La un 
moment dat, un grup se mobilizează şi începe să „zvonească“: 
se produce o contaminare a actelor de vorbire în jurul unei măr- 
turii, al unei informaţii, al unui eveniment. Nu orice întâmplare 
povestită declanșează zvonuri. Prima întrebare este aşadar: De 
ce le colportăm pe unele şi nu pe altele? 


De ce colportăm zvonurile 


Care sunt informaţiile pe care merită să le retransmitem în 
jurul nostru? De ce dorim să le repetăm celorlalți? Acestea sunt 
întrebările pe care si le pun în fiecare seară toți redactorii-şefi 
ai presei cotidiene. Pe birourile lor se adună teancuri de telexuri, 
comunicate, reportaje, note. Care din ele vor fi tipărite, comuni- 
cate a doua zi publicului? Ce anume trebuie retransmis? 


Zvonul este o ştire. Un patron de ziar a spus într-o zi: „O 
ştire este ceva care-i face pe oameni să vorbească.“ Definiţia nu 
e satisfăcătoare, dar e instructivă: o informaţie care nu este şi o 
ştire nu poate fi generatoare de zvon. 

Redactorul-sef nu poate să aştepte discuţiile de a doua zi ca 
să afle ce anume a fost considerat ştire în ziarul de dimineaţă. 
Problema lui este aceea de a le identifica dinainte în mormanul 

adunat la el pe birou. După un proverb, tot ce se întâmplă e întot- 
deauna neașteptat [114]. lar dacă ştirile anunţă tocmai lucruri 
care s-au petrecut de curând, trebuie să deducem că ştirile reflectă 
chiar neprevăzutul, neobişnuitul. De fapt, evenimentele cele mai 
banale, de îndată ce se îndepărtează cât de putin de rutină şi de 
obisnuintä, au şanse să fie reținute de ziare. Titlul articolului are 
drept sarcină să redea cât mai sintetic şi mai surprinzător carac- 
terul neaşteptat al conținutului. De pildă, în zilele noastre, „Un 
câine muşcă un om“ nu reprezintă cine ştie ce noutate. O mare 
noutate ar fi titlul: „Un om mușcă un câine“. 

După cum se vede, ştirea nu e definită neapărat de conţinutul 
ei intrinsec. Faptul ca un om a fost mușcat de un câine e mai im- 
portant decât reciproca. Tot astfel, anunțarea numărului de două- 
zeci de mii de morţi în accidente rutiere pe anul 1985 constituie 
o informaţie importantă, dar nu e o ştire, se integrează în ordinea 
firească. E în firea lucrurilor: inconvenientele civilizației noastre. 
Ceea ce transformă informaţia în ştire e câinele muşcat de om, 
insolitul, neobişnuitul care, cu siguranţă, îl va amuza, îl va sur- 
prinde sau îl va incita pe cititorul care se va strădui să reţină știrea 
si s-o repete: va dori să-şi împărtăşească emoția cuiva. 

Pentru a relua proverbul, dacă întotdeauna se întâmplă neas- 
teptatul, examinarea atentă a presei ne arată că nu „ceea ce este 
cu totul neaşteptat“ intră la rubrica de ştiri, unde găsim naşteri 
şi decese, căsătorii si divorturi, vremea etc. E vorba de eveni- 
mente care au avut loc, au constituit mai de mult noutăți: aşadar 
nu mai sunt neaşteptate. În concluzie, esenţa stirii constă în faptul 
că relatează lucruri la care ne aşteptăm în general, dar care în 
acelaşi timp sunt total imprevizibile. Sunt numerele câştigătoare 
sau necâştigătoare din loteria vieţii. Știrile sunt legate de acciden- 
tele sau incidentele pentru care publicul e pregătit: aşadar lucrurile 
de care ne temem sau la care sperăm sunt cele care formează 
miezul ştirii, şi implicit al zvonului. 

Ştirea nu e o poveste sau o anecdotă, înainte de toate e o infor- 
matie ce urmărește un scop pragmatic. Aproape întotdeauna e 
legată de un eveniment susceptibil de a aduce schimbări bruste 

si importante. E o informaţie plină de implicaţii pentru sine si 
pentru cei apropiaţi: în urma ei ne așteptăm la consecinţe ime- 
diate, negative sau pozitive. Ştirea e o informaţie pragmatică: 
pentru public, are acelaşi rol ca și percepţia pentru individ. Nu 
informează, ci orientează. Aflând ce e nou în jurul nostru, de pildă, 
în imobil, în oraş, putem să ne orientăm mai bine, să actionäm. 

De aceea, prima reacţie a unui cititor la o ştire e aceea de a 
o repeta altcuiva: devine subiect de conversaţie, dă naștere la 
comentarii şi eventual la dezbateri. Dar în acest proces consta- 
täm întotdeauna că discuţia alunecă repede de la faptul relatat 
(ştirea) la implicaţiile pe care le presupune, la întrebările pe care 
lc stârneşte, la învätämintele pe care trebuie să le tragem. De fapt 
de la ştirea aflată în ziar se naște o discuţie având ca subiect nu 
faptul în sine, ci ceea ce trebuie să credem despre el: din această 
dezbatere de sentimente, de ipoteze şi de certitudini ia naştere 
un fel de consens — ceea ce numim opinia publică, opinia gru- 
pului — privind interpretarea pe care trebuie să o dăm acelui 
eveniment. 

Știrile pe care le repetăm sunt legate de persoane de care ne 
simţim apropiaţi, afectiv sau geografic: ce i s-a întâmplat Sheilei 
sau Carolinei de Monaco, ce se mai petrece în magazinele la modă 
de pe strada comercială; ce mai fac Valery sau Francois (preşe- 
dinţii), dar şi notarul satului etc. Acest lucru e normal, informaţia 
are cu atât mai mult interes pragmatic, cu atât mai multe impli- 
caţii personale cu cât priveşte o persoană sau un fapt apropiat. 
Dar discuţia cuprinde şi ştirile îndepărtate, de interes general. 
E vorba de acele „povestiri exemplare“ care constituie una dintre 
categoriile de zvonuri: aflăm, de pildă, că un bărbat care se întorcea 
acasă seara târziu, zărind în casă un individ, l-a împuşcat. „Indi- 
vidul“ era fiul lui întors acasă pe neaşteptate, după o absenţă de 
câțiva ani. Povestea e exemplară în sensul că, fără s-o rostească 
explicit, enunţă o morală. Are o mulțime de implicaţii, nu numai 
pentru receptorul izolat, ci mai ales pentru colectivitate. Până la 
urmă, ca si în fabulele lui La Fontaine sau în basmele lui Perrault, 
nu mai contează data, locul, personajele întâmplării relatate de 

presă. Implicatiile morale pe care le are pentru colectivitate con- 
stituie resortul reluării ei de către cititori şi al renașterii ei peri- 
odice şi veşnice sub formă de zvon: exemplul citat subliniază 
pericolele autoapărării. 

Astfel, publicul repetă în mod spontan numai informaţii vehi- 
culate de mijloace de informare în masă care se bucură de statutul 
de „ştiri“. Foarte repede, stadiul repetării este depășit, ajungân- 
du-se la interpretare, la analizarea implicatiilor faptului brut, deci 
la definirea opiniei publice, a părerii subiective a grupului. Asis- 
tăm la acelaşi proces atunci când informaţia e vehiculată nu de 
mass-media ci de o persoană, din gură-n gură. Totuşi trebuie ca 
această informaţie să răspundă aşteptărilor — speranțe, temeri, 
presentimente mai mult sau mai puţin conştientizate. Trebuie 
de asemenca să fie neprevăzută şi să aibă consecinţe imediate 
şi importante pentru grup. Dacă sunt îndeplinite aceste trei con- 
diţii, avem de-a face cu o „știre“ susceptibilă de a da naștere pro- 
cesului de repetitie-discutie descris mai sus şi pe care îl numim 
zvon. 

Printre informaţiile generatoare de zvonuri găsim în primul 
rând tot ce tulbură ordinea lucrurilor si provoacă o reacţie, adică 
ştirile de interes pragmatic direct: pericolele, încălcările moralei, 
schimbările de ordin social, modificările mediului înconjurător 
etc. De pildă, zvonurile privind catastrofele naturale se răspân- 
desc instantaneu: la Nisa se prevede periodic câte un flux foarte 
înalt. La Aix-en-Provence, zvonul răspândise vestea unui cu- 
tremur ce avea să se producă în iunie 1976. Chamonix trebuia 
să fie şters de pe suprafaţa pământului de un cutremur, între 
7 şi 14 ianuarie 1986. De asemenca se răspândesc cu mare viteză 
ştirile ce ne afectează indirect, prin identificarea cu personaje 
mai mult sau mai putin apropiate: bucuriile și necazurile vede- 
telor, şi în general ale tuturor simbolurilor publice, fie politice, 
artistice sau sportive. 

În toate situaţiile, zvonul se răspândește pentru că altfel ar 
exista pericolul, fizic sau simbolic, de a nu cunoaște ştirea, fie 
ea adevărată sau falsă. Desigur, în afară de funcţia lui de alarmare, 

zvonului îi revine şi misiunca de a hotărî soarta ştirii, ceea ce 
trebuie să credem despre ea. Aici se află a doua funcție a repe- 
tici: vorbim ca să ştim. 


Vorbim ca să ştim. Diferenţa între cel ce citeşte ziarul și 
cel ce ascultă relatarea unei întâmplări e considerabilă: pentru 
cititor, ținând cont de încrederea de care se bucură presa, faptul 
c autentic, verificat; cel ce ascultă o relatare a unui fapt, deşi îl 
crede posibil, nu poate avea certitudinea exactitätii lui. Trebuie 
să se asigure. Are nevoie să afle ce ar trebui să creadă. 

Omul este un animal social. Această frază a fost rostită de 
atâtea ori încât a devenit o enormă banalitate. Totuşi, ne atrage 
atenţia asupra mai multor fenomene aflate în centrul zvonului. 
Psihosociologul american Leon Festinger [50] a insistat mult 
asupra conceptului de comparaţie socială. Se pare că avem în 
permanenţă tendinţa de a ne compara cu ceilalţi; e vorba de 
nevoia de situare, de evaluare în raport cu ceilalți. Pe toţi ne inte- 
resează acest lucru: de exemplu, să știi că sari un metru patruzeci 
în înălțime nu e de ajuns; trebuie să mai ştii dacă asta înseamnă 
o performanţă bună sau rea. Desigur, nu ne comparăm cu oricine: 
fiecare își alege grupul de referinţă, pe cei ce se află în apropiere. 
Astfel, în cazul săriturii în înălţime, comparatia nu se va face nici 
cu un atlet olimpic, nici cu un reumatic. 

La fel se întâmplă si cu opiniile noastre. Vrem să știm dacă 
acestea sunt bune sau proaste. În ceea ce priveşte capacităţile, 
ele pot fi evaluate, prin raportarea la un standard, la o realitate 
obiectivă; de exemplu, să sari mai mult de un metru cincizeci. 
Opiniile în schimb nu au întotdeauna o „realitate“ la care să se 
raporteze. Cum putem să ştim atunci dacă sunt sau nu corecte? 
Comparându-le cu cele ale grupului cu care ne identificăm, con- 
siderat ca grup de referință [67]. 

Cu alte cuvinte, comentarea unei informaţii dezvăluie ce fel 
de înțelegere se conturează în legătură cu ea, în sânul grupului 
căruia îi apartinem. Celelalte mijloace sunt delicate. De unde să 
știm dacă notabilitätile orașului întreţin legături cu minori sau 

minore (zvon tipic pentru orașele mijlocii)? În orice caz, nu se 
poate formula o întrebare directă. În plus, în cazul multor zvonuri, 
sursa nu se află la îndemână: întotdeauna va rămâne o verigă 
între aceasta şi persoana care ne relatează zvonul. După cum 
am mai spus, criteriul adevărului devine în acest caz un criteriu 
pur social: e adevărat ceea ce înțelegerea colectivă considera 
adevărat. A vorbi înseamnă a angaja un proces de discuţie, de 
elaborare în jurul știrii, cu scopul de a ajunge la o definiție colec- 
tivă a realității. 

Zvonul e mijlocul prin care grupul ne comunică ce anume 
trebuie să credem dacă dorim în continuare să facem parte din 
el. Zvonul e un mijloc eficace de coeziune socială: toate discu- 
tiile exprimă opinia grupului cu care ne identificăm. Participarea 
la zvon e şi un act de participare la grup. Multi cititori vor fi 
surprinşi de această concepţie potrivit căreia oamenii aşteaptă 
să afle ce gândesc ceilalți (grupul de referinţă) înainte de a-şi 
formula propria opinie. E adevărat că aparent lucrurile stau invers. 
În plus, ne place să credem că părerile noastre sunt exclusiv per- 
sonale. Experimentele ne arată totuşi că conformarea cu grupul 
exercită o influenţă considerabilă asupra părerilor noastre: ne 
face uneori să afirmăm contrariul a ceea ce gândim şi să punem 
la îndoială propriile convingeri. 

Cu fiecare discuţie despre zvon, modelăm de fapt acordul 
general prin noi amănunte, dezvoltări si ipoteze personale. Acordul 
la care se ajunge nu ne e străin: am participat cu toţii la alcătuirea 
lui. Asemeni comunicatului comun în urma unci conferinţe inter- 
naționale, acest acord îl angajează pe fiecare membru al grupului 
în parte. Nealinierea înseamnă retragere, izolarea de grup, adică 
alegerea unui alt grup de referinţă. 


Vorbim ca să convingem. Pentru unii, transmiterea zvonului 
echivalează cu plecarea într-o cruciadă, cu răspândirea verbului, 
a cuvântului cel bun. În acest caz, implicarea e totală, zvonul fiind 
ca un soi de adevăr revelat. Accasta sc întâmplă ori de câte ori 
zvonul răspunde unei anxictäti personale sau rezolvă un conflict. 

Primii care formulează acuzaţiile de desfrâu sunt întotdeauna 
cei carc, reprimându-și puternic pulsiunile sexuale, sunt încântați 
de anecdotele picante, jucând în același timp rolul acuzatorilor 
si al moralistilor scandalizati. Si cum niciodată nu ai dreptate de 
unul singur, nu predici în desert, zvonul devine o întreprindere 
de convertire la propriile teze: cu cât se lărgește cercul adepților, 
cu atât mai puternic e sentimentul că te afli pe tărâmul adevă- 
rului. Nu e de ajuns să răspândești zvonul, trebuie să convingi: 
identificarea între prozelit şi mesajul lui e atât de mare, încât 
respingerea zvonului sau punerea lui la îndoială înseamnă chiar 
respingerea individului în cauză. Astfel, în orice zvon există 
verigi active care se identifică total cu tezele transmise: aceasta 
fiind o sursă de satisfacţie, de rezolvare a tensiunilor interne a 
căror dispariţie e condiţionată de aprobarea socială. Dacă sunt 
crezut, înseamnă că am dreptate. 


Vorbim ca să ne eliberăm. Zvonul constituie prima etapă 
a defulării. Multe zvonuri sunt adevărate poveri anxiogene: 
„Nemţii comit atrocități când pătrund în ţările învinse“, „Un 
val masiv de imigranţi va sosi la Lorient, din Marsilia“ (Liberté 
du Morbihan, 17 noiembrie 1984). Vorbind despre asemenea 
lucruri, facem un pas spre diminuarea anxictätii: interlocutorii 
pot demonstra că zvonul e imposibil, lipsit de sens. Dacă zvonul 
e creditat, asumarea colectivă a pericolului ne scoate din izolare, 
acesta nemaiplanând numai asupra unui singur individ, ci asupra 
tuturor. Subiectiv, e diminuat. Pe de altă parte, odată ce au început 
discuţiile despre evenimentul identificat, perceput ca o amenin- 
tare, s-a şi făcut un pas spre controlarea si aplanarea lui: la Amiens, 
Laval, Rouen şi în alte oraşe unde a circulat zvonul traficului de 
femei, cuvântul acuzator c premergător altor forme de eliberare. 

Zvonul e în acest caz o canalizare socialmente acceptabilă 
a agresivitätii refulate. În plus, presupunându-se întotdeauna 
că provine de la altcineva, din acel „se spune“ deculpabilizator, 
zvonul permite exprimarea liberă a pulsiunilor personale repri- 
mate si nemärturisite până atunci. Se înțelege că zvonul înflorește 

în situaţii si în medii unde funcționează o puternică cenzură morală: 
zvonul e o scrisoare anonimă pe care fiecare poate s-o scrie fără 
teama de a fi pedepsit. 


Vorbim ca să plăcem. Multe zvonuri circulă, nu pentru că 
cei care le transmit le şi cred neapărat, ci pentru că sunt amu- 
zante, curioase și surprinzătoare. Cel ce le transmite își asigură 
astfel succesul în rândul prietenilor cărora le aduce vestea. Ne 
aflăm aici foarte aproape de mecanismul de transmitere a glu- 
melor. Acestea sunt colportate pentru a fi consumate, pentru plă- 
cerea pe care o procură — plăcere care, de altfel, nu e întotdeauna 
nevinovată, umorul fiind un mijloc comod de canalizare a refulă- 
rilor. Dar zvonul nu e o istorioară nostimă: are pretenţia realității. 
Totul s-a petrecut în cutare loc, în cutare moment. Cel care aduce 
zvonul se bucură de o mai mare consideraţie decât cel care amuză 
publicul. Furnizând o informaţie rară, pasionantă, ce stârneşte 
emoție, se află de fapt în posesia unei valori de schimb. Răsplata 
lui e plăcerea de a fi plăcut, de a fi fost ascultat cu atenţie. Dez- 
văluind conţinutul zvonului, le dovedește celor din preajmă că 
frecventează surse bine informate, că aparţine el însuşi unei 
elite. Se află cu un pas înaintea celorlalţi, la curent cu ultimele 
informaţii, de care ceilalți nu dispun încă, deci cele mai importante. 

Ținând seama de beneficiile pe care le aduce celui ce îl trans- 
mite nestiutorilor, e de la sine înțeles că zvonul nu duce lipsă 
de emitätori. Siguranța si plăcerea de a-i nelinisti pe ascultătorii 
uluiti explică extraordinara persistentä a unor zvonuri de-a lungul 
timpului. Nefiind de actualitate, nu creează mişcări reperabile 
într-un loc sau în altul, și se bucură de o circulaţie liniştită si im- 
perturbabilă. Cititorul va recunoaște desigur în grupajul de mai 
jos „informaţii“ pe care, probabil, le-a auzit şi le-a crezut. 

— Un muncitor a căzut într-o cuvă cu Martini (sau cu vin 
de Bercy). A fost descoperit abia după golirea cuvei. 

— Dacă pui o monedă ruginită într-un pahar de Coca-Cola, 
rugina dispare imediat (se pare că ar avea acelaşi efect şi asupra 

obiectelor de aramă). Coca-Cola este un excelent anticonceptional 
spermicid. 

— Barmanii la modă îşi lustruiesc tejgheaua cu Martini. 

— Firma Rolls Royce stipulează chiar în contractul de vânzare 
interzicerea de a înscrie mașina în vreo cursă automobilistică 
(simbolul excelentei nu poate să se claseze niciodată pe locul 
al doilea). 

— Vrând să nu se afle că e harmafroditä, o cântăreaţă a simulat 
o sarcină cu ajutorul unei perne. 

— Cutare cântăreţ e de fapt fiul natural al lui X sau Y, per- 
soane bine cunoscute. 

— Cine vrea să facă rost de bani de buzunar poate să se ducă 
la morgă să spele morţii: plata e de două sute cincizeci de franci 
de cadavru. 

Asa se perpetuează „legendele urbane“: degustate la sfârşitul 
unei mese sau la un bar, cum ai sorbi un digestiv sau un pastis. 
Astfel de zvonuri oferă certitudinea plăcerii de a consuma pe 
loc. Sunt ca o enormă gumă de mestecat colectivă. Viaţa perso- 
nală a mărimilor, numele ultimelor lor cuceriri își află de ase- 
menea motorul viitoarei difuzări în plăcerea şi interesul pe care 
le suscită. Fiecare dintre noi se comportă ca un mic redactor- 
şef: si ziarele colportează anumite știri pentru surprinzătoarea 
lor lipsă de cuviință, care va atrage în mod sigur atenţia. Nu 
mai are importanță dacă informaţia e adevărată sau nu, efectul 
pe care-l declanșează e suficient pentru a-i legitima apariţia. 

Există un caz exemplar de zvon de acest tip: copioasa glumă 
cu varza (și mai târziu cu sirenele de ceaţă) [63]. Acest zvon ame- 
rican a făcut deja obiectul unui studiu: durează din 1950 şi este 
reluat cu regularitate de câte un ziar care-l strecoară sub formă 
de articolas: „Tatăl nostru are 66 de cuvinte, Cele Zece Porunci 
297, celebrul discurs al lui Abraham Lincoln 266 de cuvinte. 
O recentă directivă a administraţiei privind stabilirea preţului la 
varză conţine 26 611 cuvinte.“ Toţi cititorii vor atribui în mod 
spontan „recenta directivă“ administraţiei Carter sau Reagan. 
Puţini însă, o minoritate, îşi vor aminti că în Statele Unite controlul 

prețurilor nu se mai practică din vremea războiului din Coreea. 
De fapt, ancheta a dovedit că fiecare ziar care publica acest zvon 
îl prelua din alt ziar, şi asta se întâmpla din 1950. Zvonul a con- 
stituit chiar şi subiectul unor jocuri radiofonice de tipul „Cine 
ştie câştigă“. Ascultătorii trebuiau să ghicească din câte cuvinte 
cra alcătuită „recenta directivă a administraţiei privind preţul 
verzei“. 

Mai interesant este că Oficiul de stabilire a preturilor nu publi- 
case niciodată nimic în legătură cu varza. De când a luat ființă, 
aproape o sută de ziare si reviste de mare tiraj au atras atenția 
cititorilor asupra acestei îndrăzneli a administraţiei. Iar adminis- 
tratia, simțindu-se pe bună dreptate vizată de anecdotă, a cerut 
întotdeauna publicarea unor dezmintiri în ziarele sau revistele 
care preluaserä zvonul. Jocurile „Cine ştie câştigă“ au refuzat 
însă să anunțe dezminţirea: nu e bine să se ştie că din când în 
când se strecoară greşeli în formularea întrebărilor. 

Zvonul cu varza are o variantă, datând cu aproximaţie din 
acceaşi perioadă. Un ziar, dorind să publice informaţia despre 
prețul verzei, a verificat-o mai întâi şi a constatat că nu există 
nici o directivă în acest sens. Dar pentru că povestea cra prea 
bună ca să fie abandonată, s-a căutat o altă directivă care să se 
potrivească. Si s-a găsit: era în legătură cu 376 de produse manu- 
facturate. Ziarul a publicat informaţia selectând un produs cu 
totul neobișnuit: articolul era foarte ironic la adresa „acestei direc- 
tive de 12 962 de cuvinte privind preţul maxim al sirenelor manu- 
ale de ceaţă și al altor produse“. Desigur, ca să obțină un efect 
mai percutant, din reluärile ulterioare s-a eliminat fragmentul 
„ŞI al altor produse“. Așa s-a născut gluma cu decretul privind 
sirenele manuale. 

Supravictuirea extraordinară a acestui zvon are mai multe 
cauze: e amuzant și produce un efect sigur prin contrastul între 
dimensiunile diferitelor texte. Dar umorul nu este gratuit, se face 
pe seama traditionalului tap ispăşitor al afacerismului american: 
administraţia. În țara liberei initiative, orice veste care poate sus- 
ține imaginea administraţiei ca instituţie inutilă, risipitoare şi 

coruptă e bine-venită. Poveștile cu varza şi cu sirenele manuale 
li se păreau derizorii tuturor redactorilor-sefi, dar suficient de 
savuroase pentru a nu le trece cu vederea. 

În plus, fără excepţie, niciodată nimeni nu a încercat să veri- 
fice informaţia înaintea publicării (mai exact, verificările erau 
sistematice, dar nu priveau decât lungimea rugăciunii Tatăl 
nostru, a textului celor Zece Porunci şi a discursului lui Lincoln 
la Gettysburg!). Dacă o istorioarä place, dacă pare lipsită de con- 
secinte și dacă e în acord cu părerile publicului, rar se întâmplă 
să fie verificată. 

Odată lansat, un astfel de zvon nu mai poate fi controlat. 
Dobândește statutul de fapt exemplar suplimentar pentru ilus- 
trarea stereotipiei administrative. Numărul ziarelor, al revistelor, 
al posturilor de radio şi televiziune e atât de mare, încât orice dez- 
minţire e zadarnică. Acesta e un zvon „scafandru“: dispare pentru 
un an sau doi, apoi reapare brusc, actualizat de cine ştie ce ziar. 
Se non e vero, e ben trovato! 


Vorbim ca să vorbim. Latura savuroasă a zvonului şi presti- 
giul de care ne bucurăm făcându-l cunoscut nu sunt singurele 
motive de circulaţie a acelor zvonuri pe care nu trebuie neapărat 
să le credem. Mai există un motiv: când ne întâlnim cu prieteni, 
vecini sau rude, trebuie să găsim un subiect de conversaţie. În 
aceste situaţii, avem întotdeauna un vid de umplut. În mod nor- 
mal ne vedem adesea cu cei apropiaţi: ştiu totul despre noi şi 
invers. Să vorbeşti numai despre tine e obositor pentru cel ce te 
ascultă. Discutia este în acest caz ameninţată de cel mai mare 
pericol: tăcerea, lipsa de subiect, acceptarea golului. Zvonul se 
inserează de minune în acest gol, permiţând continuarea con- 
versatiel. 

De ce oare spälätoria, piata, coaforul, culoarele, cantina sunt 
plăcile turnante ale zvonului? Tocmai pentru că acolo se creează 
şi se transmite o serie de informaţii, adevărate sau false, născute 
din nevoia de a stârni interesul, de a conversa, de a spune ceva 
care să distragă atenţia. Si pentru că ezităm să vorbim de noi, 


110 VIATA SI MOARTEA ZVONURILOR 


vorbim despre alții: din nimic, dintr-un fleac, brodăm și prinde 
viaţă zvonul. 

Dar zvonul este şi o provocare indirectă. Dacă vorbim, vorbim 
unii cu alţii. G. Bateson nu e singurul care a arătat foarte clar 
că orice tip de comunicare înseamnă si propunerea unui anumit 
tip de relaţie între cei doi participanţi la discuţie. Vorbind cu 
cineva despre un zvon îl invităm de fapt să „zvonească” î împreună 
cu noi, îi spunem indirect: „Dumneavoastră şi cu mine n-o să ne 
mulţumim cu discuţiile despre vreme sau despre mondenitäti, 
vom comenta zvonurile.“ lar zvonul e o comunicare emoţională: 
incită la un comentariu moral, la opinii personale si la reacţii emo- 
tionale. Dacă aducem în discuţie un zvon înseamnă că dorim 
să initiem sau să continuăm o relație mai strânsă cu interlocu- 
torul, în cadrul căreia fiecare se dezvăluie puţin câte puţin, destăi- 
nuindu-si sentimentele, valorile şi aceasta fără a vorbi totuşi despre 
sine. În fond, zvonul oferă ocazia nu atât a unui schimb de infor- 
matie, cât de expresie [131]. 

Si pentru că are adesea drept subiect o terță persoană, zvonul 
favorizează stabilirea următoarei relaţii: evaluarea acelei per- 
soane în cadrul unei discuţii comune înseamnă implicit recu- 
noaşterea unei asemănări de opinii între cei doi participanţi la 
discuţie, și deci întărirea legăturilor dintre ei pe seama tertei 
persoane. În fond, zvonul oferă o trambulină pentru consumarea 
relaţiilor sociale si pentru întărirea legăturilor de prietenie, veci- 
nătate sau rudenie. 


Viteza zvonului 


Pe 22 noiembrie 1963, preşedintele Statelor Unite era împuș- 
cat la Dallas, Texas, la ora douăsprezece și treizeci de minute. 
La ora unu murise. La acea oră, 68% dintre americani aflaseră 
deja vestea, la ora două după-amiază 92% dintre ei erau la curent, 
iar la ora şapte, 99,8%. Astfel, în mai putin de două ore, întreaga 
tară aflase tragica veste. Jumătate din populaţie o auzise la radio 
sau televiziune, cealaltă jumătate a aflat-o din gură-n gură. 54% 

din întreaga populaţie a simţit nevoia puternică de a împărtăşi 
emoția cu ceilalţi, încă de la primirea veștii [135]. De ce oare 
unele informaţii circulă mai repede, iar altele mai încet, fără 
o explozie vizibilă? Ce factori pot explica rapiditatea difuzării 
unui zvon? Aceste întrebări revin neîncetat. Însuşi faptul că sunt 
formulate nu constituie o surpriză: reflectă impactul imaginii 
mitice a zvonului. Discursul teoretic asupra zvonului are tendința 
vizibilă de a-şi transforma subiectul în ceva autonom, incon- 
trolabil, dotat cu însuşiri fantastice: zvonurile „circulă“, „țâșnesc 
ca săgeata“, „cad ca trăsnetul“, „zboară“. 

Confruntat cu acest ceva neobişnuit și misterios, publicul 
crede că numai un guru ar fi în stare să aducă o rază de lumină. 
Dar tocmai publicul e cel care deţine cheile misterului. După 
cum am mai spus, evoluţia zvonului este rezultatul acţiunii noas- 
tre. Zvonul nu deține nici o virtute circulatorie magică, depinde 
numai de noi. Obişnuit să primească, prin mediile de informare, 
o mulţime de informaţii pe care nici măcar nu le-a solicitat, pu- 
blicul uită adeseori că poate fi el însuși un emiţător. Problema 
vitezei zvonului poate fi cuprinsă într-o singură întrebare: cu ce 
prilej, lăsând la o parte orice preocupare, vorbim cu cineva de 
ceea ce am auzit? 


Sursele grabei. Viteza zvonului nu e altceva decât rezultatul 
grabei cu care unele persoane îl răspândesc în jurul lor. Zvonul 
se produce atunci când o ştire priveşte un întreg grup social: con- 
secintele lui nu se limitează la o persoană particulară, ci sunt 
împărtășite de toţi membrii grupului. În afară de asta, e vorba 
de o noutate, de ceva perisabil. De aceea, zvonurile despre o întâm- 
plare trecută se răspândesc mai încet decât zvonurile legate de 
actualitate. Am mai spus-o, zvonurile, la fel ca orice produs proas- 
păt, trebuie consumate repede, altfel cerința scade. Transportul 
rapid al obiectului-zvon vizează conservarea valorii lui. 

Ca şi o tobă, zvonul alertează: o informaţie urgentă trebuie 
să fie transmisă. E prea importantă ca să mai pierdem vremea 
cu verificarea. Deşi nu ştim dacă e adevărată, faptul că solicită 

un răspuns imediat justifică transmiterea ei: „Atenţie ce le dati 
copiilor să mănânce! Se pare că noua bomboană care i-a cucerit, 
«Space Dust», le poate exploda în stomac!“ sau „În curând veți 
vota: se pare că X nu este tocmai candidatul pe care vi-l ima- 
ginaţi...“ 


Relaţii strânse. Cu cât un grup e mai sudat, mai bine struc- 
turat şi mai legat printr-o reţea eficace de schimburi, cu atât e 
mai ușor de informat. Dimpotrivă, dacă e vorba de persoane ce 
nu comunică între ele, zvonul se va transmite mai greu. Se spune 
de obicei că medicii, ziariștii, anticarii trăiesc în medii favorabile 
propagării rapide a zvonurilor. În scurt timp, comunitatea e la 
curent: și asta tocmai pentru că există o comunitate. La fel se 
întâmplă şi în sate și în orașele de provincie. În schimb, în aşe- 
zările urbane recent înființate, zvonurile circulă mai greu. Nu 
c de ajuns numai apropierea spaţială a locuitorilor: există o jux- 
tapunere de indivizi, dar nu o comunitate în adevăratul sens al 
cuvântului. Fiecare locuitor în parte are mai multe relaţii în afara 
orașului decât în oraş: nu există comunicare internă. 

Termenii de „telefon arab“ sau „telefon de bambus“ (pentru 
Asia) nu sunt rodul întâmplării. Comunitățile din jurul Medite- 
ranei, ca şi cele din Asia dovedesc o mare coeziune. Viteza de 
circulaţie a ştirilor e expresia eficacitätii unui sistem de comuni- 
care a cărui funcție este tocmai aceea de a păstra coeziunea. 

Chiar şi în Franţa, în urmă cu câţiva ani, piaţa nu era numai 
un loc de cumpărături, era şi un loc al schimbului social: lumea 
avea vreme să stea de vorbă, să comenteze, să discute. La fel se 
întâmplă şi în timpul târgurilor, al procesiunilor, al hramurilor 
bisericești sau la ieşirea de la slujbă: ocazii de a întreține relaţiile 
sociale. Au rămas acum locuri comune pentru un consum solitar. 

Din spălătoriile de pe vremuri nu a mai rămas decât imaginea 
bătrânei mere Denis’, simbol al eficacitätii si al virtuţilor pier- 
dute. Dar această amintire e înșelătoare: spălătoria era un loc 


! Personaj din reclamele pentru detergenti. (N.7.) 

social şi o ocazie de comunicare. Discuţiile mergeau mână-n 
mână cu efortul. Spălătoriile automate din zilele noastre nu sunt 
decât nişte săli de aşteptare unde fiecare îl spionează în linişte 
pe celălalt. 


Mediile de informare şi zvonurile 


În prezent e imposibil de disociat viteza de propagare a zvo- 
nului de poziţia mediilor de informare faţă de el. Situaţia va fi 
diferită în funcţie de tăcerea cu care acestea vor întâmpina un 
zvon sau, dimpotrivă, de hotărârea de a-i deschide coloanele 
ziarelor sau canalele televiziunii. 

Astfel, pe 23 ianuarie 1980, lumea afla de arestarea șahului 
Iranului în Panama. Vestea senzationalä, plecată din Teheran, 
a avut ecou în toate capitalele lumii, printre care şi Panama, unde 
lumea afla cu mirare că asistase la ceva ce de fapt nu sc petre- 
cuse (Le Quotidien de Paris, 24 ianuarie 1980). Tot astfel, după 
moartea, anunțată pe 6 ianuarie 1980, a Celiei Sanchez, secretara 
şi admiratoarea lui Fidel Castro, observatorii au fost uimiti de 
dispariţia fratelui lui Fidel Castro, Raul Castro. Un ziar venezu- 
elean a dat curs unui zvon potrivit căruia cei doi frați s-ar fi certat 
din cauza invaziei sovietice în Afganistan, si ar fi avut loc chiar 
un schimb de focuri ce s-ar fi soldat cu o victimă nevinovată. 
Zvonul a zguduit toate agenţiile de presă de pe planetă. 

Din cele două exemple am putut constata că prin intervenția 
mediilor de informare, publicul zvonurilor sporeşte considerabil, 
nemaifiind strict local, ci internaţional. Sporirea vitezei de difu- 
zare a zvonului atrage însă şi accelerarea procesului de stingere 
a lui: făcând ocolul lumii, zvonul întâlnește dovezile care-l infirmă. 
Astfel, de îndată ce autorităţile din Panama au fost prevenite, 
dezmintirea n-a întârziat. Dacă zvonul este întemeiat, amploarea 
campaniei de presă provoacă, vrând-nevrând, o evoluție a situa- 
tiei, constrângând sursele oficiale să vorbească şi să acționeze. 
S-a putut verifica în cazul afacerii Greenpeace, în vara lui 1985. 
Ținând seama de importanța mediilor de informare în difuzarea 

posibilă a zvonurilor, trebuie să analizăm acum atitudinea aces- 
tora faţă de zvon. | 

Faţă de un eveniment, toate mediile de informare reacționează 
aproape la fel: evenimentul trebuie comentat. Nu se poate imagina 
ca un cotidian să treacă sub tăcere ultima alocutiune a preşedin- 
telui republicii. Faţă de zvon însă libertatea lor de mișcare este 
totală. În plus, dispun de o gamă largă de decizii posibile, mergând 
pur și simplu de la declanşarea unui zvon şi până la organizarea 
cruciadei antizvon. Circulând o vreme limitat, în câte un cartier 
sau grup, zvonul poate exploda datorită mediilor de informare, 
acestea semnându-i practic actul de naştere publică. Zvonul se 
iveşte din publicitatea făcută în jurul unor vorbe localizate. 

De asemenea, se pot crea informaţii în totalitate false. În show 
business se practică în mod frecvent acest sistem: dorinţele de 

nestăvilit ale fanilor trebuie alimentate, la fel şi setea lor de a 
fi cu orice pret la curent cu necazurile şi bucuriile aleșilor lor. 
Există o presă specializată care trăieşte practic din aşa ceva [60]. 

Pe terenul politic, crearea ştirilor de senzaţie face parte din 
campaniile de destabilizare. Publicarea lor în absenţa unor măsuri 
de precauţie înseamnă asumarea unui risc apreciabil din partea 
ziaristului (dacă nu cumva urmăreşte chiar declanşarea unui 
proces). Procedeul constă în referirea indirectă, ca şi cum nu 
s-ar face decât o relatare obiectivă a ceea ce afirmă alţii. Prin 
recurgerea la subîntelesuri, insinuări, jocuri de întrebări si la 
innuendo, se poate „zvoni informaţia“ [87] evitându-se riscu- 
rile: nu s-a afirmat nimic niciodată. Cum spunea Cocteau, există 
scrisori anonime semnate. 

Pentru a spune niște lucruri fără însă a le spune direct, e practic 
să faci referiri la alte mijloace de informare: „Incredibilele calomnii 
lansate împotriva preşedintelui Franței în presa din Statele Unite“ 
suna titlul unui articol din /ci Paris (nr. 1567, 18-24 iulie 1975). 
Apoi, folosind conditionalul si neasumându-si răspunderea pentru 
„sursele“ americane, articolul se lansa în jocul clasic al aluziilor 
pentru a cita numele unor femei celebre care ar fi cedat, se pare, 
farmecului irezistibil al preşedintelui Valéry Giscard d'Estaing. 

Crearea zvonurilor poate merge pe două căi: una constă în 
difuzarea zvonului de la bun început, pentru întregul public. 
Mediile de informare importante permit acest lucru. Dacă zvonul 
pare mai degrabă neîntemeiat, aceasta presupune asumarea unui 
risc. Cea de-a doua cale constă în jocul liber al mecanismelor 
sociale: zvonul va fi difuzat pe etape, de la liderii de opinie la 
primii adepți, apoi de la aceştia la cei din linia a doua etc., fiecare 
categorie asumându-și rolul de a o convinge pe următoarea. Un 
rol asemănător cu cel al scrisorilor confidentiale difuzate într-un 
cerc foarte restrâns de personaje influente. Un responsabil al 
relațiilor cu publicul dintr-o importantă municipalitate explica 
(Biba, aprilie 1985) cum lansa vorbe false, asemeni unor baloane 
de încercare: „E de-ajuns să strecori în scrisoarea confidențială 
pe care n-o primesc decât câteva notabilitäti o frază putin sibili- 
nică, o aluzie ambiguă.“ 

Fără să le fi creat, mediile de informare servesc uncori drept 
puternice rețele de transmisie a zvonurilor. În cursul ultimei 
anchete în legătură cu foaia volantă de la Villejuif, persoanele 
intervievate au fost întrebate cum și când intraseră în posesia 
ei. Ziarele şi revistele au fost citate în primul rând, cu mult înainte 
de distribuirea în cutiile poștale, în școli, la locurile de muncă 
sau în spitale. De fapt, multe ziare si reviste o reproduseseră pur 
şi simplu în articole alarmiste. E vorba cel mai adesea de o presă 
„locală“: ziare judeţene, orăşeneşti, buletine profesionale sau 
sindicale. Aceste numeroase publicaţii pândesc tot ceca ce i-ar 
putea interesa pe cititorii lor, dar, nedispunând de o echipă de 
ziariști, rareori verifică o informaţie înainte s-o publice. 

Pe parcurs, zvonul e preluat de medii de informare. Verbul 
a prelua e prea slab: zvonul e accelerat, e acreditat. Efectul acce- 
lerării e fizic: dintr-o dată zvonul pătrunde în mii şi mii de cămine. 
Efectul acreditării e psihologic. Mesajul e constituit de mediul 
zvonului: preluarea lui de către mediile de informare îi dă o 
fantastică credibilitate. Îi dă valoare de informaţie prin care 
dobândește statut de adevăr şi poate lua loc definitiv în consti- 
inta popularä. 

Trebuie să avem în vedere si un al treilea rol asumat de mediile 
de informare în transmiterea zvonurilor, si anume încurajarea 
lor prin strecurarea ambiguităţii în comentarea unor fapte care 
până atunci trecuseră neobservate. Așa a procedat presa brazi- 
liană în cazul agoniei preşedintelui Tancredo Neves, care s-a 
îmbolnăvit chiar în ajunul intrării sale în funcţie, după douăzeci 
şi unu de ani de regim militar. Această coincidenţă izbitoare a 
fost cea care a dat naştere zvonurilor. Presa a orchestrat ceea 
ce am putea numi „foiletonul prezidenţial“, aducând în fiecare 
zi noi informaţii potrivit cărora în spatele subitei maladii a viito- 
rului preşedinte s-ar afla un adevăr ascuns. 

După o primă intervenţie chirurgicală, în noaptea de 14 spre 
15 martie, la spitalul din Brasilia, preşedintele a trebuit să fie 
transportat cu avionul la Săo Paulo, într-un alt spital. Toate ziarele 
reproduseseră pe prima pagină o fotografie în care se putea vedea 
o targă transportată de la avion pe o pasarelă. Revista Fatos, echi- 
valentul local al revistei Newsweek, a analizat fotografia, ajun- 
gând la concluzia că era falsă: în imagine nu era preşedintele. 
lată argumentele: 

— Nimic nu dovedește că avionul din fotografie venea din 
Brasilia si fusese fotografiat la Săo Paulo. 

— Persoana care ţine flacoanele de perfuzie nu e în halat 
alb, ceea ce e suspect. 

— Brancardierul care coboară cu targa nu pare a face nici 
un efort: poate că targa e goală. 

— O persoană (fotografiată din spate) se uită la unul din reac- 
toare. Pare a fi unul dintre politicienii cunoscuţi, dar, într-o aseme- 
nea situaţie, n-ar trebui să se arate preocupat de nimic altceva 
decât de persoana de pe targă, dacă ar fi cu adevărat preşedin- 
tele etc. 

Încurajarea zvonurilor se produce şi atunci când mediile de 
informare emit tocmai ipotezele pe care publicul, înnebunit, si 
le-ar putea imagina singur. În orăşelul Mattoon din statul Illinois, 
o femeie, încrezându-se prea mult în propria imaginaţie, a declarat 
poliţiei că fusese anesteziată de un individ ce intrase pe furiş la 

ea în casă [70]. Acesta ar fi pulverizat în direcţia ei un gaz care 
o paralizase. Încă de-a două zi, unul din ziarele locale scria cu 
litere mari: „Dezlănţuirea unui anestezist nebun: dna X prima 
victimă“. Dacă există o „primă“ victimă, cu siguranță că vor urma 
şi altele. 

O ultimă poziţie a mediilor de informare este cea critică sau 
combativă. Această atitudine e frecventă în editorialele politice: 
ultimul zvon politic la modă oferă o temă de reflecţie şi de scep- 
ticism. Atitudinea poate fi și de-a dreptul militantă: mediile de 
informare participă activ la contraofensivă. În fiecare din aceste 
cazuri, se pune adesea o întrebare: ce se întâmplă cu un zvon 
dezmintit? Vom reveni asupra acestei probleme spinoase. 


4. De ce ne încredem în zvonuri? 


Cui nu i s-a întâmplat să afle cu surprindere că nu știu ce zvon 
în care se încrezuse pe deplin s-a dovedit până la urmă neînte- 
meiat? De fiecare dată, consternati de propria greșeală, ne între- 
băm cum de spiritul nostru critic a putut fi înșelat. Întrebarea 
e gata formulată: de ce zvonul e atât de convingător? De ce ne 
încredem cu atâta uşurinţă în relatările altora? Credibilitatea unui 
zvon e strâns legată de persoana care ni-l aduce la cunoștință 
şi de mesajul pe care ni-l comunică. 


Din sursă credibilă 


Sutele de experimente asupra eficacitätii persuasive a unei 
comunicări subliniază toate rolul primordial al sursei [74], adică 
al celui care ne vorbeşte, care ne relatează faptele. Nu numai că 
atenţia noastră e selectivă, în sensul că nu ascultăm decât ceea 
ce vrem să ascultăm, dar, în primul rând, analizăm sursa ca să 
aflăm ce trebuie să credem despre mesajul ce va urma [28]. Există 
mai multi factori care contribuie la învestirea cu încredere a 
unei surse, la perceperea ei drept credibilă [57]: sentimentul pe 
care ni-l produce când o analizăm, fiabilitatea ei, dezinteresul, 
dinamismul, caracterul ei atrăgător. 


Am aflat dintr-o sursă bine informată. Comunicärile orale 
nu circulă la întâmplare în rândul publicului sau al diferitelor 
grupuri. De pildă, chiar dacă aflăm cu toţii din presă că tocmai 

s-a lansat pe ecrane ultimul film al lui Stanley Kubrick, de cele 
mai multe ori, vom evita să ne exprimăm părerea înainte de a 
o fi auzit pe cea a unui lider de opinie: un critic de film, un prie- 
ten pe care-l considerăm competent în materie cinematografică 
sau în orice caz mai competent decât noi. 

Zvonul provine la început din mediile de informare neoficiale: 
circulă prin rețelele de afinități personale si de proximitate. Ne 
parvine printr-un expert în domeniu sau în orice caz prin cineva 
mai expert decât noi. De pildă, la Laval, Dinan sau Orléans, 
mamele află de la fiicele lor că unele magazine la modă sunt 
suspecte. Adolescentele care frecventează direct sau se intere- 
sează de magazinele în vogă se bucură de la început de o com- 
petență suplimentară. Zvonurile și bârfele politice ne parvin prin 
cei ce participă mai activ la viaţa cetăţii, la problemele munici- 
pale. În general, profităm de analiza competentă a altora asupra 
unor microsubiecte, pentru a fi la curent și a şti ce trebuie să 
gândim. 

În plus, dacă cel ce relatează simte că nu e destul de convin- 
gător, face imediat apel la o altă persoană, mai expertă, mai 
aproape de presupusa sursă originară: „Am aflat de la o prietenă 
al cărei frate lucrează la spitalul X: l-a văzut cu ochii lui pe pre- 
ședintele republicii intrând la o consultatie oncologică.“ Aici e 
punctul esențial: persoana care relatează o informaţie importantă 
caută adesea să convingă. Cel care colportează nu e așadar 
neutru: nu se mulţumeşte să anunțe vestea ca ȘI cum ar arunca 
o scrisoare în cutia poștală. Se implică deplin, își însuşeşte infor- 
matia. Dacă ar respinge-o, înseamnă că el însuși ar fi respins. 
De aceea, circulaţia zvonurilor e de fapt o succesiune de acte 
de persuasiune. 

De asemenea, când îşi dă seama că în rândul auditorilor s-a 
strecurat îndoiala, sau chiar cu scopul de a o preveni, transmitä- 
torul zvonului invocă argumentul autorităţii supreme. Deţine 
informaţia de la un superexpert, o persoană a cărei competență 
nu poate fi pusă la îndoială: un martor direct al evenimentului 
sau însuși emițătorul, sursa inițială. Există de fapt două limbaje 

ale zvonului. Acesta se prezintă fie prin „se spune“, fie prin 
„potrivit unei surse bine informate“. În primul caz, „se spune“ 
trimite în realitate la grup, la colectivitate: ceilalți vorbesc, adică 
grupul căruia îi apartinem, ca şi canalul zvonului. „Se spune“ 
e ca un semn făcut discret cu piciorul, un îndemn la împărtăşirea 
unei opinii colective pe cale de a se naşte. După cum o dove- 
deşte absenţa referirii la un expert, la o sursă originară, „se spune“ 
nu mizează pe o adeziune rațională, ci pe dorinţa unei aparte- 
nente, pe dorinţa de a se alătura unui grup, de a se contopi cu 
acest „se“, cu această unanimitate în formare. „Se spune“ e un 
apel la comuniunea socială [127]. 

Al doilea limbaj al zvonului face apel la o persoană pe care 
grupul o consideră demnă de încredere: competenţa și cinstea 
ei nu pot fi puse la îndoială. Astfel, zvonurile privind maladiile 
prezidenţiale trebuie să provină de la directorii de spitale care 
au operat, de la infirmierele care au văzut, de la mternistni care 
au palpat, de la șoferii care au condus maşina, de la funcționarii 
care au dus ei înşişi scannerul la palatul Elysée. Zvonurile privind 
fărădelegile provin neapărat de la un poliţist care a fost de ser- 
viciu în ziua respectivă, de la o secretară care a dactilografiat 
procesul-verbal, de la un comisar sau de la o rudă a judecăto- 
rului de instrucție. Cât despre escapadele unui candidat la funcția 
de primar, acestea sunt divulgate de un prieten al şoferului, de 
femeia de serviciu, de grădinar sau de una dintre numeroasele, 
prea numeroasele iubite. 

Studiile au demonstrat că și în timpul războiului [36], în zonele 
în care se aruncaseră manifeste din avion, populaţia atribuia con- 
ținutul acestora radioului sau ziarelor. Tendinţa de a atribui pre- 
supunerile noastre unei surse credibile s-a manifestat mai recent, 
în timpul loviturii de stat care a dus la căderea președintelui Sal- 
vador Allende, la Santiago de Chile, la 11 septembrie 1973. 

În cartierele populare și în uzinele ocupate circula un zvon: 
generalul Carlos Prats, rămas fidel președintelui Allende, va veni 
din sud cu trupe. Se spunea că această informaţie ar fi fost trans- 
misă de un post de radio argentinian, pe unde scurte. Ca urmare 

imediată a zvonului, toată lumea îl aștepta pe Prats. La fel ca la 
Waterloo, unde toată lumea îl așteptase pe Grouchy... În realitate, 
Carlos Prats era la Santiago, arestat la domiciliu. Atribuit însă 
unui post de radio străin, deci credibil, zvonul a persistat trei zile. 
În astfel de condiţii, e chiar mai mult decât necesar pentru a răs- 
turna mersul unei revoluţii. 

Astfel, din dorinţa de a găsi o paternitate credibilă şi demnă 
de încredere, de a scurta argumentatia, de a convinge sau pur si 
simplu de a relua cele afirmate de sursa precedentă, cel care rela- 
tează un zvon se recomandă întotdeauna ca fiind foarte aproape 
de origine. Desigur, nu l-a cunoscut chiar el pe cel care se află 
la origine, acel expert fundamental care a văzut şi ştie, dar îl cu- 
noaste pe cel care a putut să ajungă până la formidabilul expert. 

De fiecare dată lanţul e scurt, martorul initial se află la numai 
câteva verigi distanţă, practic la îndemână. Intermediarul, cel ce 
marchează saltul, ruptura, e mereu prezent în zvonuri. Corespunde 
unei realități: cel ce vorbeşte nu are niciodată legătură directă cu 
sursa iniţială. Acest intermediar are însă o funcţie; de a descuraja 
verificarea. Martorul inițial este extraordinar de aproape și totuși 
nimeni nu poate ajunge la el imediat. Întotdeauna e vorba de a 
crede și nu de a verifica. 

Vesnica proximitate a expertului fundamental face ca veriga 
de legătură să fie ea însăşi cu mult mai convingătoare. În plus, 
prin ea creşte valoarea informaţiei, se transformă în „știre“ caldă, 
de-abia apărută, aproape secretă. 


Canale selective. Al doilea factor care determină încrederea 
acordată unei surse e fiabilitatea ei: oare persoana care ne înștiin- 
teazä ne-a adus si cu alte ocazii știri exacte, sau inexacte? Cuvin- 
tele exact și inexact sunt înșelătoare. Perpetuează ideea că undeva 
ar exista o informaţie obiectivă, „etalon“ al adevărului, o realitate 
fizică pe care o putem constata cu toţii. De fapt ne întrebăm dacă 
informaţiile aduse altădată de această persoană au fost confir- 
mate sau infirmate. Aflăm, de pildă, că băcanul din colţ înşală 
la cântar. Acest lucru nu capătă statut de adevăr în urma vreunei 

anchete amănunțite, ci pur și simplu pentru că nimic nu infirmă 
ipoteza și pentru că, într-o bună zi, preveniti fiind, observăm că, 
într-adevăr, „parcă“ ne-a înşelat cu câteva grame. 

Cei ce ne aduc o veste nu ni se adresează întâmplător. Ei ştiu 
cine le acordă încredere: un transmitätor de zvonuri ni se adre- 
sează tocmai pentru că îl considerăm fiabil. Într-un fel, zvonul 
ne parvine printr-un dublu al nostru. 

În cazul fiabilitätii se procedează uneori ca în cazul pariului 
la curse. Faptul că am câştigat de mai multe ori urmând sfaturile 
unui anumit specialist în pronosticuri ne face să subestimăm 
numărul greşelilor imputabile acelui specialist şi să continuăm 
să-l considerăm ca sursă de „ponturi“ bune. Cercetările psiholo- 
gice [71] au demonstrat că, odată ce ne-am format o părere despre 
o persoană, percepția faptelor care ar putea să infirme sau să 
confirme această părere se face în mod subiectiv. Subestimăm 
faptele care infirmă părerea noastră iniţială. 

Tot aşa acordăm încredere unor persoane pentru că, din când 
în când, ceea ce ne-au spus s-a verificat. O singură scăpare selec- 
tivă, o singură atribuire ocolită sunt de natură a oculta celelalte 
cazuri. 


O informaţie dezinteresată. Cel ce transmite o informaţie 
are oare vreun interes ca destinatarii să-l creadă? Urmăreşte 
vreun obiectiv personal? Suspectarea vreunui interes poate fi 
fatală pentru unul din factorii credibilitätii: aşa se întâmplă în 
cazul vânzătorilor. De asemenea, tot aici trebuie căutată cauza 
pentru care multe bârfe nu circulă în întreprinderi, sate sau alte 
categorii de grupuri: în spatele bârfei se simte prea tare intenția. 
Dând curs bârfei nu mai ești simplu transmitätor, ci complice. 

În cazul zvonului, transmitätorul pare animat doar de consi- 
deratii altruiste. De altfel, chiar dacă se iscä vreo suspiciune, el 
se poate retrage în spatele funcției sale de simplu canal de trans- 
misie, bucurându-se astfel de deplină transparenţă: „se spune“ e 
vocea celorlalți, a comunităţii, a grupului în numele căruia vorbește. 
Astfel, implicându-se în acţiunea de convingere, interlocutorul 

nostru deține două atuuri importante: poate invoca un superexpert 
sau consensul grupului din care facem parte şi noi ca şi el, şi care 
de fapt ni se adresează prin intermediul lui. 

Vocabularul lui este un mesaj în sine [127]. Folosind anumite 
cuvinte, el poate rămâne într-o neutralitate descriptivă (se spune 
că...) rezervându-şi dreptul de a dezaproba zvonul în cursul dis- 
cutiei. Poate de asemenea să-și ia distanţă de la bun început, pro- 
punând zvonul ca pe o ipoteză pe care nici el însuşi n-ar fi dispus 
s-o creadă (se pretinde că...). În fine, poate să întărească credibi- 
litatea zvonului prin expresii de certitudine ce dovedesc asuma- 
rea unei poziţii (e sigur că...). 

Astfel, oricare ar fi aspectul pe care l-am avea în vedere, 
expertiza, fiabilitatea, dezinteresul, asemănarea, sursa care ne 
comunică zvonul se bucură de un potential de încredere consi- 
derabil. Şi atunci cum să ne mai mirăm că suntem sensibili la 
zvonuri? Dar natura sursei nu explică totul. Însuşi conţinutul 
zvonului trebuie să satisfacă două condiţii ale credibilitätii: 
posibilitatea de a crede şi dorinţa de a crede. 


O informaţie credibilă 


Pentru ca o informaţie relatată să fie crezută, indiferent de 
dorința noastră, trebuie ca măcar să pară plauzibilă celor ce o 
aud. Comentariile obișnuite asupra zvonurilor neîntemeiate nu 
scapă niciodată ocazia de a-i arăta moralizator cu degetul pe cei 
ce au putut crede imposibilul. Zvonurile se pot dezvolta tocmai 
pentru că sunt percepute drept credibile. Orice zvon este neapărat 
realist în cadrul grupului în care circulă. 


Extinderea zonei posibilului. În timpul unei emisiuni radio- 
fonice consacrate zvonurilor, un ziarist îşi mărturisea uimirea 
la microfon: unele zvonuri sunt chiar de neconceput! Studiul 
zvonurilor dovedeşte însă contrariul, credibilitatea sporeşte din 
ce în ce mai mult. Ce mai e astăzi de neconceput? 

Ziaristul îşi exprima mirarea în legătură cu un zvon care 
circula în voie în regiunile Perigord, Lot şi Vaucluse: se spunea 

că grupuri de ecologişti porniseră o campanie de repopulare a 
zonelor respective cu vipere. Acestora li se dădea drumul din 
avion, fie pentru repopularea regiunilor în cauză cu reptile, fie 
pentru asigurarea hranei păsărilor de pradă, fie pentru distru- 
gerea şobolanilor şi a hârciogilor. Pentru majoritatea oamenilor, 
acest zvon nu conţinea nimic de neconceput: 

— Motivele invocate sunt plauzibile si pe placul majorităţii. 
Cine se gândeşte oare că ar fi mai raţional să se asigure năpârci 
(care sunt mai lungi decât viperele) pentru hrana păsărilor de 
pradă sau să se mobilizeze cucuvele pentru distrugerea rozătoa- 
relor? În sfârşit, nimeni nu compară costul închirierii unui simplu 
camion cu cel al unei ore de zbor cu avionul. 

— Nu ar fi primul caz de repopulare a zonelor sălbatice ale 
Franţei cu animale. Mijloacele de informare în masă au acordat 
multă atenţie problemei readucerii râșilor în munţii Vosgi. 

— Majoritatea oamenilor, neavând însă decât cunoștințe teo- 
retice despre fiziologia viperelor, nu-și închipuie că și ele, ca orice 
animal aruncat de la înălțime, mor la impactul cu pământul. Își 
închipuie, probabil, că sunt elastice ca o minge. Au doar un corp 
atât de suplu şi de elastic! Sau poate că sunt ușoare (cine a cân- 
tărit vreodată o viperă?) şi nu coboară cu viteză mare! 

În cazul unei informaţii de acest tip, nimic nu declanșează 
aprioric suspiciunea. Trebuie ca un amănunt să izbească în chip 
brutal cel mai elementar simţ critic pentru ca apoi să examinăm 
cu atenţie conţinutul discursului. În cazul de mai sus nu prea există 
un asemenea amănunt. 

Extinderea credibilitätii mai este ilustrată, în Franţa, si încă 
în mod exemplar, de răspândirea cu regularitate a zvonului despre 
lentilele de contact care provoacă orbirea. 

În august 1984, serioasa Federație regională a lucrărilor publice 
din Île-de-France difuza o notă de serviciu la peste șase sute de 
întreprinderi. Nota cuprindea relatarea cazului tragic al unor 
angajați dintr-o întreprindere căreia nu i se dezvăluia numele. 
Un muncitor şi un sudor manevrau un disjunctor „când deodată 
s-a petrecut un fenomen cu consecinţe grave, necunoscut până 

atunci. Ca să urmărească mai bine ceea ce făceau, muncitorii îşi 
scoscserä masca de protecţie: din neatentie, cei doi au declanșat 
in clipa aceea un arc electric. Amândoi purtau lentile de contact. 
Când s-au întors acasă, vrând să-și scoată lentilele, s-a produs o 
desprindere de comee si şi-au pierdut vederea“. Potrivit zvonului, 
arcurile electrice produc microunde susceptibile de a evapora 
aproape instantaneu filmul lichid în care pluteşte lentila, astfel 
încât aceasta se lipeşte de cornee. Acest gen de accident, necunos- 
cut până atunci, nu este neapărat însoţit de durere. Pe moment, 
victima nu-și dă seama de nimic. 

Pornind așadar de la această relatare, prin nota de serviciu 
se atrăgea atenţia asupra faptului că folosirea lentilelor de contact 
la locul de muncă nu e recomandabilă. Toate cele șase sute de 
întreprinderi care au primit nota au dat imediat dispoziţii de inter- 
zicere a folosirii lentilelor de contact. În plus, animate de dorința 
de a face bine si altora, au transmis imediat nota și tuturor suban- 
treprenorilor. Federaţia regională a lucrărilor publice nu este un 
caz izolat. În sute de întreprinderi, serviciile medico-sociale, servi- 
ciile de medicină a muncii au publicat o notă de serviciu identică. 
Se mai poate găsi la PTT, la Regia Renault, la serviciile aviației 


„militare, în zeci de primării. Aşa s-a născut convingerea că, în 


unele cazuri, lentilele de contact pot provoca orbirea. E vorba 
totuşi de un zvon lipsit de orice temei. 

Zvonul a pătruns în Franţa prin filialele societăţilor străine, 
prin ecoul deformat al unei întâmplări petrecute în Statele Unite, 
pe 26 iulie 1967, întâmplare al cărei erou fusese un metalurgist 
de la arsenalul din Baltimore. În acea zi se constatase că suferă 
de grave leziuni corneene la ambii ochi: după afirmaţiile sale, 
în ziua aceea fusese supus efectului unei „explozii“ în timpul 
punerii sub tensiune a instalaţiei sale de sudură. De fapt, în urma 
unei investigaţii serioase, s-a dovedit că purtase lentilele timp 
de 17-18 ore după accident: leziunile, care i-au dispărut după 
câte zile, se datorau purtării prea îndelungate a lentilelor (Contac- 
tologia, 1984, vol. 6, L, pp. 44-45). Între timp, înaintea stabilirii 
diagnosticului definitiv, acest fenomen ambiguu dăduse prilej 

altor interpretări. Zvonul se iscase: după câteva luni, întâmplarea 
cu sudorul era menţionată în ziare australiene şi neozeelandeze. 
De atunci, povestea reapare periodic peste Atlantic, iar începând 
din 1975 s-a întins şi în Europa (Liberation, 18 octombrie 1984). 
Zvonul orbeşte acum întreprinderile franceze. 

Într-adevăr, procesul descris nu e numai fals din punct de 
vedere istoric, dar şi imposibil din punct de vedere fizic. Totuşi, 
în ciuda numeroaselor articole publicate în revistele științifice — 
citite de specialişti — zvonul continuă să înșele. 

Dar si în acest caz zvonul e plauzibil: orice neprofesionist 
acceptă ideea că lentilele „focalizează“ razele luminoase. De 
ce nu ne-am închipui un extraordinar efect de lupă nedureros, 
chiar imperceptibil? Acest scenariu imaginar a părut plauzibil 
tuturor medicilor din serviciile medico-sociale sau de medicină 
a muncii din mii de întreprinderi și administrații care au afișat 
în toată lumea nota de serviciu, conferindu-i definitiv, pentru toţi 
salariaţii, o autenticitate de nezdruncinat: zvonul era confirmat 
de instanţele legitime ale cunoaşterii. Aspectul său plauzibil și 
investigarea sursei (serviciul medical al unei întreprinderi) îi 
deschideau porţile oricărei alte întreprinderi sau administrații. 

Fie că e vorba de marele public sau de medici, de oftalmologi, 
cum se explică această extindere a zonei credibilului? Două feno- 
mene contribuie la aceasta: specializarea cunoștințelor şi abstrac- 
tizarea crescândă a raportării noastre la lumea fizică [79]. A apus 
de mult vremea umanistilor, a lui Pico dela Mirandola, a lui Mon- 
taigne. În prezent, chiar si în cadrul aceleiaşi discipline, specialiștii 
cu greu mai pot pătrunde unul în teritoriul celuilalt: medicilor 
li se pare normal ca în anumite situaţii o lentilă să poată provoca 
orbirea. Acum, în general întretinem relații abstracte cu mediul 
înconjurător: câți francezi au văzut de aproape o viperă sau orice 
alt şarpe? Cine ştie unde, la ce distanță de coastă şi cum își face 
plinul de apă un Canadair? Am învăţat la orele de fizică legile 
gravitaţiei, dar această cunoștință rămâne ireală, fără suport în 
realitatea fizică a evenimentelor de zi cu zi: nu ne şochează ideea 
lansării unor cutii cu şerpi din avion. 

De fapt, cuvintele și-au pierdut referentul lor fizic: nu mai 
trimit decât la imagini, la reprezentări mentale. Cuvintele au 
devenit autonome. Reactionäm la fraze ca si la combinaţiile de 
semne abstracte (cuvintele): nu mai contează decât virtutea magică 
a cuvântului si poziţia lui într-un enunţ corect gramatical. „Se 
spune că undeva, în apropiere, nişte buticari evrei droghează fete 
pe care apoi le pun la dispoziţia unei reţele de traficanţi de femei.“ 
La Orleans, primii care nu se încred în asemenea zvonuri sunt 
cei care-i cunosc personal pe negustori: pentru ei, aşa ceva nu 
e posibil. Raportarea lor la cei incriminati nu e abstractă. Pentru 
oricine altcineva, fraza reprezintă o combinaţie de simboluri: 
magazin, evreu, drog, tinere, comerţ cu femei. În absenţa unei 
experienţe empirice cu referenții lor, poarta unei îndoieli e uşor 
de deschis. Deznodământul va depinde în mare măsură de cadrele 
referentiale mentale ale momentului. 


Ce fel de sisteme de referință? Acceptarea unei informaţii 
drept adevărate depinde de sistemul de referinţă folosit de fiecare 
pentru a o evalua. Dacă informaţia corespunde cu sistemul de 
referinţă folosit, în mod foarte probabil va dobândi caracter de 
adevăr. Exemplul oferit de ştirea privind invazia martienilor e 
cât se poate de ilustrativ pentru sisteme de referinţă. 

În seara zilei de 30 octombrie 1938, în Statele Unite, pe un 
post de radio național, Orson Welles transmitea o piesă: era vorba 
de simularea situaţiei în care o farfurie zburătoare ar ateriza la 
New York, ca preludiu al unei invazii a martienilor [25]. Piesa 
era concepută ca un reportaj în direct, cu echipe de ziarişti care 
încercau să se apropie de locul de aterizare, cu astronomi și astro- 
fizicieni care ofereau comentarii telefonice sau mergeau la faţa 
locului, cu generali de corp de armată mobilizați în grabă, cu res- 
ponsabili ai Crucii Roşii etc. Toate programele din ziare sau reviste 
mentionau foarte clar: „piesă de teatru“. 

Totuși, în acea seară, mii de americani care deschiseseră în- 
tâmplător radioul au fost cuprinși de panică: pe întreg pămân- 
tul Statelor Unite, oamenii au început să plângă, să se roage, unii 

au fugit cu maşina luând cu ei doar câteva lucruri strânse în 
grabă. Alţii s-au gândit să meargă să-şi salveze fiinţa iubită sau 
vreo rudă apropiată. Mulţi și-au alertat vecinii, au telefonat să-i 
anunţe pe ce: apropiaţi și să-și ia rămas-bun de la ei, au făcut apel 
la poliţie şi la mediile de informare încercând să afle mai mult. 
Din cele șase milioane de persoane care au ascultat emisiunea 
radiofonică, un milion a fost profund afectat. Pentru acestea, nu 
mai era vorba de o piesă realistă, ci pur şi simplu de o ştire, de 
realitatea în plină desfășurare. 

Consecințele neaşteptate si involuntare ale emisiunii i-au 
încurajat pe cercetători să le ia interviuri celor ce crezuseră atât 
de mult în realitatea transmisiei încât nici nu încercaseră să veri- 
fice dacă era vorba de o ştire sau de o simulare reușită. Dintre 
aceştia, cei mai mulți aveau sisteme de referinţă ce făceau ca 
informaţia să pară normală, să se integreze în mod firesc în ordi- 
nea lucrurilor previzibile si normale. Era vorba de: 

— persoane foarte credincioase și în special de membrii comu- 
nitätilor religioase integriste, care se așteptau în orice clipă să 
vină sfârşitul lumii; 

— persoane foarte sensibilizate de sporirea riscurilor unui nou 
război, Şi care credeau în iminenta unui atac din partea unei forte 
străine. O invazie — fie ea japoneză, nazistă sau marțiană — nu 
era exclusă; 

— persoane care credeau în extraordinara putere a ştiinţei, dar 
care, în mod confuz, se aşteptau la o catastrofă, urmând într-un 
fel scenariul „ucenicului vrăjitor“. 

Pe de altă parte, multi americani au crezut cu adevărat în inva- 
zia martienilor din cauza lipsei oricărui sistem de referinţă care 
să le permită evaluarea informaţiei, acest lucru datorându-se fie 
unei pregătiri intelectuale foarte reduse, fie unor condiţii predomi- 
nante în acea vreme. Astfel, multe familii fuseseră greu încercate 
de tulburările economice și de marea criză din anii '30, de creş- 
terea şomajului, de condiţiile grele de viaţă. Și parcă nimeni nu 
era în stare să găsească soluţii, nici politicienii, nici economiștii. 
Invazia martienilor se încadra în contextul evenimentelor inexpli- 
cabile şi scăpate de sub control cu care se confrunta America. 

Această lipsă a sistemelor de referinţă poate fi constatată 
si în zilele noastre: vulgarizarea științifică a răspândit ideea că 
orice teorie e provizorie. Cine ar fi crezut în 1910 că omul va 
päsi pe Lună în iulie 1969? Ipoteza părea de-a dreptul nästrus- 
nică. Rapiditatea schimbărilor din știință şi tehnică pune sub 
semnul îndoielii orice cunoștință, face imposibilă orice certitu- 
dine atunci când e vorba de ordinea lumii înconjurătoare. Nemai- 
crezând în nimic, publicul e dispus să creadă acum orice [79]. 


Sensibilitatea momentului. Iscarea unui zvon este așadar 
legată de circumstanţele de moment: ceea ce este plauzibil astăzi 
nu cra plauzibil ieri şi nu va mai fi plauzibil mâine. 

Între 14 si 15 aprilie 1954, la Seattle, în Statele Unite [103], 
poliţia a primit peste două sute de apeluri telefonice în legătură 
cu avaricrea unor automobile. În total, aproape 3 000 de vehi- 
cule avuseseră de suferit. Avaria se produsese numai la parbrize: 
acestea erau străbătute, pe toată suprafaţa, de zgârieturi dante- 
late. Pus în faţa unui fenomen atât de neaşteptat şi de inexplica- 
bil, primarul orașului a declarat că pagubele depăşeau sfera de 
competenţă a poliţiei. Asa că a lansat un apel către guvernatorul 
statului Washington, care, la rândul lui, a făcut apel la preşedin- 
tele D. Eisenhower. La Seattle, multi automobilisti au început 
atunci să-şi protejeze parbrizele cu ziare sau cu rogojini, iar mulți 
şi-au lăsat automobilele la garaj. Presa locală a acordat multă 
atenţie acestei agresiuni bruşte îndreptate împotriva parbrizelor. 
Luând problema în serios, un renumit centru de cercetări — the 
Environmental Research Laboratory de la Universitatea din 
Washington — a fost desemnat să întreprindă un studiu amă- 
nuntit. Raportul experţilor chimisti a fost predat pe 10 iunie: res- 
pectivele zgârieturi apăruseră pur si simplu în urma impactului 
repetat, dar natural, cu particulele de bitum desprinse din asfaltul 
şoselelor. De altfel, numărul de zgârieturi era direct proporţional 
cu vârsta vehiculului: mașinile mai vechi aveau mai multe zgâ- 
rieturi decât cele noi. 

Dar ce se întâmplase de fapt la Seattle la jumătatea lui aprilie? 
lată că zvonurile care circulau pe atunci ne pot oferi un indiciu: 

potrivit acestora, micile zgârieturi dantelate se datorau efectelor 
experimentelor nucleare cu bomba A, experimente ce sensibili- 
zaseră foarte mult opinia publică. Încă din noiembrie 1952, una 
din insulele atolului Eniwetok dispăruse în cursul primei explozii. 
După șaisprezece luni, la 1 martie 1954, a avut loc explozia din 
Bikini: în urma ei, în insulă rămăsese un crater de cinci sute de 
metri diametru, în timp ce tone de corali și de deşeuri radioactive 
fuseseră spulberate în stratosferă [58]. Aflat pe coasta Pacificului, 
orașul Seattle se aştepta cu îngrijorare la unele consecinţe. 

Îngrijorarea şi-a aflat motivaţia abia când, într-o bună zi, 
cineva, în loc să se uite ca de obicei prin parbriz, s-a uitat în 
parbriz, comunicându-le imediat „descoperirea“ şi vecinilor, 
care au constatat și ei acelaşi lucru si s-au grăbit să-l transmită 
mai departe. Astfel, tot orașul a început să-şi examineze cu atenţie 
parbrizele. Locuitorii orașului Seattle acordaseră deodată atenţie 
unui amănunt pe care nu-l luaseră în seamă până atunci. Sigur 
că li s-a părut imediat că amănuntul e surprinzător, chiar îngrijo- 
rător. La Seattle, aşteptarea unui efect al exploziilor nucleare 
fusese cea care declanșase această epidemie, nu atât a parbrizelor 
zgâriate, cât a examinării parbrizelor. 

Franţa nu s-a mai confruntat cu asasinarea unui preşedinte 
din 1931. Desigur, au fost atentate împotriva generalului de Gaulle, 
din care acesta a scăpat în mod miraculos nevătămat. Probabili- 
tatea subiectivă actuală a unui asasinat e foarte mică, în sensul 
că nu preocupă nici publicul, nici pe ziariştii care furnizează infor- 
maţiile. În schimb, moartea prematură în urma unei boli îndelun- 
gate nedezvăluite se află în topul scenariilor mentale gata oricând 
să intre în circulație. De aceea, zvonul privind agresarea lui François 
Mitterrand pe 23 iulie 1982 (Le Matin, 24 iulie 1982) a fost de 
scurtă durată: nimeni nu era dispus să-l creadă. 

Potrivit zvonului care circulase în după-amiaza aceea în 
redactii și birouri, preşedintele republicii François Mitterrand 
tocmai fusese agresat în fața locuinţei sale pariziene de pe strada 
Bièvre, nr. 22, de un bărbat care îl înjunghiase în burtă. În urma 
cercetărilor s-a dovedit că într-adevăr se petrecuse ceva pe strada 

Bièvre: un bărbat intrase la numărul 23, si nu 22, de pe amintita 
stradă si înjunghiase un locatar de la etajul trei. După câteva 
minute, victima reuşise să coboare, präbusindu-se în fata politis- 
tilor, care au chemat imediat salvarea. Aceste întâmplări impor- 
tante și ambigue suscitaseră întrebări, deci un început de zvon. 


Dovezi de netăgăduit. Zvonul ne parvine rareori în stare 
pură: e însoţit de o mulțime de dovezi ce îi conferă o credibili- 
tate de netăgăduit. Într-un fel, forţa lui e legată de efectul struc- 
turant pe care-l are asupra percepţiei noastre: dă sens unui număr 
mare de fapte pe care fie că nu le-am remarcat, fie că nu le-am 
putut explica. Zvonul furnizează un sistem explicativ coerent 
pentru un număr mare de fapte disparate: în această privinţă, 
satisface nevoia noastră de ordine în înțelegerea fenomenelor 
înconjurătoare. Să examinăm pe rând aceste propuneri. 

La Seattle, zvonul determinase observarea unor defecte ale 
parbrizelor până atunci nebăgate în seamă. Zvonul ne atrage 
atenţia asupra unor fapte pe care le remarcasem fără însă a trage 
vreo concluzie. Și aceasta pentru că majoritatea faptelor sunt 
mute, nu au nici un sens în sine. Noi suntem cei care le conferim 
un sens, variabil însă în funcţie de indivizi si de epoci. Zvonul 
scoate din mutenic uncle evenimente pe care nu le percepeam 
ca având implicaţii speciale. Zvonul morţii lui Paul McCartney 
furniza o interpretare seducătoare a tuturor amănuntelor ciudate 
ce apăreau pe copertele ultimelor discuri ale Beatles-ilor. Inter- 
viul luat americanilor afectaţi de emisiunea radiofonică simulând 
invazia martienilor la New York e de asemenea foarte semnifi- 
cativ. Ascultând emisiunea lui Orson Welles, multi dintre ei, ne- 
ştiind ce să creadă, s-au hotărât să se informeze. Unii au sunat 
la poliţia locală si, găsind linia ocupată, au dedus că poliţia era 
suprasolicitată. Când în sfârşit reușiseră să obțină legătura, poliţia 
declarase că nu știe nimic, fapt ce nu era prea încurajator. Una 
dintre persoanele intervievate a declarat că, uitându-se pe fereastră 
si văzând că strada era plină de maşini, dedusese că exodul înce- 
puse. Altcineva a declarat că, surprins de liniştea de pe străzile 

învecinate, crezuse că mașinile erau blocate pe şoselele distruse. 
Neavând pe nimeni care să le sugereze că toate aceste fapte puteau 
foarte bine să aibă o semnificaţie contrară, încetul cu încetul con- 
vingerea că era vorba de o invazie a extratereştrilor s-a întărit: 
toate semnele contribuiau la validarea ipotezei. La fel se întâmplă 
şi cu zvonurile. Ele ne structurează mediul înconjurător. Ne orga- 
nizează percepţia, în vederea autovalidării. 

De altfel, această elaborare a „dovezilor“ nu e specifică zvo- 
nurilor: demonstrează efectul general al comunicării asupra inter- 
pretării faptelor ce survin ulterior. Dacă despre un copil ni se 
spune că este „nervos“, toate actele sale fizice brutale vor fi eti- 
chetate drept „acte de nervozitate“. Dacă același copil ne este 
prezentat ca fiind plin de energie şi vitalitate, aceleaşi acte fizice 
vor fi etichetate drept „acte de vitalitate“. Tocmai această ambi- 
guitate structurală a majorităţii evenimentelor le transformă într-o 
suprafaţă adecvată proiectării imaginilor, ipotezelor, opiniilor 
pe care le avem deja în minte. Percepția evenimentelor este auto- 
validantă. 

Un apologet chinez din secolul al III-lea înainte de Cristos a 
ilustrat perfect acest proces. „Un om nu-și găsea toporişca. Si 
pentru că bănuia că i-a furat-o fiul vecinului, a început să-l observe. 
Atitudinea lui era exact aceea a unui hot de toporisti. Cuvintele 
pe care le rostea nu puteau fi decât cele ale unui hot de toporişti. 
Toate gesturile, întregul lui comportament trădau hoţul de topo- 
risti. Deodată, săpând în grădină, omul nostru şi-a descoperit 
toporisca, iar când a doua zi l-a privit din nou pe fiul vecinului, 
acesta nu mai avea nimic, nici în atitudine, nici în gesturi, din- 
tr-un hot de toporişti“ [39]. 


Pläcerea marilor explicaţii. Zvonul e seducător pentru că 
oferă ocazia de a înţelege mai bine lumea printr-o simplificare 
substanţială si prin aflarea unei ordini adecvate. Capacitatea de 
a reuni în acelaşi scenariu explicativ un număr mare de fapte 
constituie unul din factorii esentiali ai puterii de seducţie a zvo- 
nului. Spiritul omenesc pare a se afla într-o permanentă căutare 

de scheme explicative echilibrate, care să permită stabilirea legă- 
turilor între evenimente percepute ca disparate şi dezordonate. 
Nu ne plac dezordinea, aleatoriul, întâmplătorul. Comportamen- 
tele superstitioase, martingalele, magia dovedesc şi ele nevoia 
noastră de a imagina o ordine ascunsă în spatele întâmplării şi 
al dezordinii. 

Pe tot parcursul secolului al XVIII-lea, poporul francez a îndu- 
rat în şase rânduri perioade îndelungate de foamete, când grâul 
a lipsit cu desăvârşire, iar preţurile creșteau fabulos. Sistematic, 
zvonul a invocat un uriaş complot al înfometării în care erau impli- 
cati miniștrii regelui, bancherii, funcționarii publici, superinten- 
dentii şi brutarii [81]. Unii istorici au văzut în această obsesie a 
complotului produsul unui soi de paranoia colectivă, de psihoză 
halucinatorie cronică, dovadă a unei subdezvoltäri mentale. Regă- 
sim în acest fel de explicaţie tendinţa de a psihiatriza zvonurile. 

De fapt, aşa cum subliniază și Kaplan, teza complotului con- 
vinge cu ușurință pentru că „e singura ce pare a da seamă de 
natura crizelor. Când privesc în jurul lor, oamenii secolului al 
XVIII-lea descoperă fapte [...], iar acestea par a se îmbina ca 
piesele unui joc de puzzle“ (p. 55). Numeroase sunt lucrurile 
prin care bănuielile se ancorează în realitate: companiile şi spe- 
cula existau de-adevăratelea, la fel si acaparările, monopolurile, 
intervenţiile oamenilor sus-puși; s-a întâmplat de asemenea ca, 
sub diverse pretexte, cerealele să fie aruncate în râu; viaţa în 
Vechiul Regim era într-adevăr plină de intrigi de curte si de obi- 
ceiuri feudale. Existau numeroase elemente credibile între care 
numai teza complotului putea stabili o legătură. 

Puterea de seducţie a zvonului se mai explică si printr-o altă 
trăsătură umană specifică: între o explicaţie simplă şi una com- 
plicată, o vom prefera întotdeauna pe a doua. Între două teorii 
aflate în competiţie pentru explicarea acelorași fapte, filozofii 
ştiinţei au emis regula briciului lui Ockham: trebuie s-o alegem 
pe cea mai simplă. Să analizăm un experiment edificator: 

Ea se bazează pe principiul bine cunoscut al falsului feedback. 
Doi subiecţi, A şi B, vor trebui să îndeplinească aceeași sarcină: 

pe câteva diapozitive reprezentând diverse tipuri de celule, să le 
identifice pe cele sănătoase si pe cele bolnave. La fiecare răspuns, 
un semnal luminos (feedback-ul) le indica dacă răspunsul a fost 
corect sau greșit. Subiectii A şi B nu se pot vedea în timpul expe- 
rimentului, fiind despărțiți de un ecran. 

Semnalul luminos pe care-l primeşte A e corect: indică 
„adevărat“ atunci când A dă un răspuns corect și „fals“ dacă 
răspunsul e greşit. Datorită feedback-ului, A învaţă încetul cu 
încetul să identifice semnele unci celule sănătoase şi pe cele 
ale unei celule bolnave. Semnalul luminos al lui B e dereglat. 
Nu există nici o legătură între răspunsurile lui şi ceea ce indică 
semnalul. Dar B nu ştie acest lucru. Crede că semnalele cores- 
pund răspunsurilor lui. Astfel, încercarea lui de a găsi un sistem 
prin care să deosebească celulele sănătoase de cele bolnave 
pornește de la semnale aleatorii. 

La jumătatea experimentului, lui A şi B li se va cere să discute 
între ei despre semnele care permit deosebirea unei celule sănă- 
toase de una bolnavă. A oferă o explicaţie simplă, bazată pe 
câteva criterii. B oferă o explicaţie foarte complexă, bazată pe 
numeroase criterii, nuanţe, condiţii: într-adevăr, el a încercat 
să găsească o ordine acolo unde de fapt nu exista nimic ordonat. 
Aşa că a fost nevoit să inventeze. 

Dar A, departe de a respinge explicaţiile lui B ca fiind prea 
complicate sau sofisticate, se arată plin de admiraţie faţă de 
strălucitoarea lor complexitate [145]. După reluarea experimen- 
tului se constată că B nu-și îmbunătățește performanța, în schimb 
A începe să înregistreze eşecuri pentru că acum împärtäseste 
unele dintre ideile complexe inventate de B şi care, prin însuși 
modul de concepere a experimentului, nu pot fi aplicate. 

La fel se întâmplă si cu zvonurile. Si zvonul e un sistem 
cxplicativ, o ipoteză ce conferă o ordine observaţiilor. În gene- 
ral, ori de câte ori zvonul e fantastic, alambicat, place mai mult. 
Dacă cineva propune o explicaţie mai simplă şi mai rațională, 
e privit adesea cu condescendenţă. Si asta pentru că se exercită 
o presiune: dacă nu credem o explicaţie sofisticată şi plină de 

imaginaţie înseamnă că suntem naivi şi depășiți. Dimpotrivă, 
aderând la versiunea complexă și ingenioasă dovedim că suntem 
evoluati si lucizi. Pe de altă parte, cu cât explicaţia e mai com- 
plexă, cu atât creşte şi se trezește în noi un Sherlock Holmes 
până atunci adormit. Dobândim mai multă importanță dezvă- 
luind o afacere extraordinară, oferind un scenariu sclipitor şi plin 
de imaginaţie în care toate faptele concrete se rânduiesc într-o 
ordine perfectă. 


Puterea repetitiei. Pe măsură ce se amplifică, zvonul devine 
din ce în ce mai convingător. Colportat la început poate numai 
din amuzament, devine certitudine. Într-adevăr, convingerea se 
formează atunci când primim aceeași informație de la mai multe 
persoane: dacă diferite persoane care nu se cunosc spun același 
lucru, înseamnă că e adevărat. Experimentul lui S. Asch [10] de- 
monstrează în chip remarcabil în ce fel unanimitatea zdruncină 
cele mai intime convingeri. | 

Într-o sală, opt persoane participă la următorul test: pe un 
ecran, li se proiectează, la stânga, o linie de lungime variabilă, 
iar la dreapta, alte trei linii. Una dintre aceste trei linii are aceeași 
lungime cu linia proiectată la stânga, celelalte două având lun- 
gimi în mod evident diferite. Membrii grupului trebuie să indice 
care dintre cele trei linii din dreapta are acecaşi lungime cu linia 
din stânga. Exercitiul se repetă prin proiectarea altor diapozitive 
cu alte feluri de linii. Fiecare trebuie să spună cu voce tare și 
fără să se consulte cu ceilalţi care e părerea lui. 

O singură persoană din cele opt — s-o numim S — nu ştie 
însă că celelalte şapte au primit indicatia de a oferi în unani- 
mitate un răspuns cu totul eronat. Linia indicată de acestea este 
întotdeauna evident mai mare sau mai mică decât linia cu care 
trebuie comparată. Care va fi efectul acestei unanimitäti în a 
răspunde greşit? Ori de câte ori s-a repetat experimentul, multe 
dintre persoanele S s-au raliat percepției majorităţii. Chiar dacă, 
obiectiv, nu încăpea nici o îndoială, acestea au preferat să se 
conformeze sentimentului colectiv. Comentariile adunate după 

experiment sunt revelatoare. Un subiect S care nu s-a lăsat influ- 
entat de răspunsul celorlalți a declarat: „Am preferat să spun 
ceea ce vedeam, deși raţiunea îmi spunea că răspunsurile mele 
pot fi total greşite.“ Un altul a spus: „Nu neg că în mai multe 
rânduri mi-am zis: Gata, ajunge, de acum zic şi eu ca ceilalți.“ 
Cât despre declaraţiile celor care s-au lăsat influenţaţi de părerea 
grupului, acestea sunt cât se poate de limpezi: „Dacă as fi vorbit 
eu primul, cu siguranță că aș fi răspuns altceva. Dar ceilalţi 
păreau atât de siguri pe ceea ce spuneau.“ 

Desigur, şi din fericire, în experimentul de mai sus, o parte 
din subiecţii S au avut încredere în propria percepție. Influenţa 
grupului nu a fost totală. Dar experimentul nu reflectă cu precizie 
ce se întâmplă în viaţa cotidiană: 

— În cazul experimentului de mai sus, răspunsul corect era 
evident obiectiv, le dădea siguranţă „rezistenţilor“. În cazul zvo- 
nului, situația e complet ambiguă: „S-ar părea că înotătoarele 
din Germania de Est sunt mai mult bărbaţi decât femei.“ Care 
e răspunsul corect în acest caz? 

— În cadrul experimentului, grupul era întotdeauna format 
din opt persoane care nu se cunoșteau deloc. În viaţa de toate 
zilele, ceea ce numim grupul de referinţă e alcătuit din persoane 
cu care vorbim tocmai pentru că acordăm importanţă spuselor 
lor. E ușor de imaginat că în acest caz unanimitatea va avea un 
efect şi mai mare. 


O informaţie de dorit 


Până în prezent am analizat motiveie pentru care putem 
crede cu ușurință o informaţie relatată de un cunoscut, prieten, 
vecin sau rudă. Dintre motivele enumerate lipsește unul, si cel 
mai important: zvonul e o informaţie pe care dorim s-o credem. 
Uncori, dorinţa de a crede e atât de mare încât tulbură criteriile 
obişnuite ale realismului si ale plauzibilului: acesta e rezultatul 
dorinţei de a crede si nu invers. 

Dorinţa de a crede. Oricare ar fi eforturile şi prestigiul emi- 
tatorilor, dacă informaţia nu satisface nici o dorință, nu răspunde 
nici unei preocupări latente, nu servește drept supapă nici unui 
conflict psihologic, zvonul nu se va produce. Dimpotrivă, nişte 
lruze banale, nevinovate confidente pot fi pur si simplu înghițite, 
devenind apoi zvonuri, pentru că asimilarea şi consumarea lor 
prezintă un interes. 

În cele din urmă, zvonul nu convin ge, seduce. Totul se petrece 
ca şi când ne-am agăța de el ca de un fel de revelaţie pe care ne 
grăbim s-o împărtăşim si celor apropiaţi. Acest fenomen nu ţine 
de nici o putere malefică sau hipnotică a zvonului: pur si simplu, 
7vonul justifică și exprimă cu voce tare ceea ce gândeam în sinea 
noastră sau nu îndrăzneam să sperăm. Astfel, dintre toate formele 
de mesaj, zvonul e singurul care se bucură de o caracteristică 
aparte: justifică opinia publică, dar în același timp o revelează, 
operând o rationalizare si oferind totodată satisfacţii. Înainte 
de zvon, bänuiam, de pildă, despre un oarecare om politic că 
este veros. Odată cu zvonul, știm acest lucru. De fiecare dată 
apare un fapt care vine să justifice sentimentele profunde ale 
publicului: faptul în cauză legitimează aceste sentimente şi auto- 
rizează exprimarea lor liberă si comunicativă. Pentru că vorbind, 
denunţându-l pe trădător, eliberăm agresivitatea generată de frus- 
trare. Vorbirea înseamnă eliberare. În plus, aflând de fapte ce 
justifică ideile sale mai vechi, mai mult sau mai puţin mărturi- 
site, fiecare se simte întărit în părerile lui, de unde și dorința 
de a le împărtăși discutând despre ele. 

Si am mai putea oferi încă nenumărate exemple. Să ne amintim 
cazul zvonului despre lansarea containerelor cu vipere deasupra 
unor regiuni din sudul Franţei. Analiza acestui zvon demonstrează 
că el justifică, exprimă și întărește patru convingeri foarte larg 
răspândite la ţară. Ecologistul care se amestecă în apărarea naturii 
e periculos: deși vrea să facă bine, face numai rău. Aceasta e tema 
ucenicului vrăjitor. Ecologistul nu are legături directe cu terenul: 
pluteşte (de aceea se si mulțumește să survoleze regiunile...). 

Ecologistul e incompetent: ar trebui să ştie că șerpii mai lungi, 
năpârcile (în plus, inofensive) sunt o hrană mai bună pentru păsă- 
rile de pradă. În general, deciziile administrative venite de la Paris 
sunt „parașutate“, costisitoare (avionul, elicopterul) si dăunătoare. 
Conţinutul zvonului nu e rodul întâmplării. 

Domeniul politic furnizează alte exemple ilustrative pentru 
sentimentul de satisfacție si eliberare oferit de zvon. Afirmația 
că victoria socialiștilor din mai 1981 a deranjat o parte din popu- 
latia Franţei e un eufemism. Încă din seara zilei de 10 mai, gândul 
recuceririi puterii anima toate spiritele. Nici nu putea fi vorba 
de a aștepta șapte ani: trebuia neapărat să intervină ceva care să 
anuleze rezultatul alegerilor. La început, se prezisese că puterea 
va fi practic măturată de catastrofa economică ce se va declanşa 
negresit odată cu venirea socialiștilor la putere: dar, din păcate, 
nici după şase luni nu se întâmplase încă nimic. Mai rămânea 
o speranță întemeiată pe existenţa unui precedent: Georges Pom- 
pidou murise înainte de încheierea septenatului. Poate că ŞI în 
cazul noului președinte ales, François Mitterrand, boala va acționa 
pentru a înfrânge omul ce simboliza regimul. 

Zvonul conform căruia Frangois Mitterrand ar suferi de cancer 
a luat amploare în special din toamna anului 1981 (dar se poate 
spune că a fost lansat chiar din 10 mai) tocmai pentru că exprima 
şi în același timp satisfăcea o dorință generală. Mai mult, se puse- 
seră unele întrebări în legătură cu sănătatea lui Mitterrand încă 
din 24 august 1973, când a fost remarcată absenţa lui de la şedinţa 
plenară a Internaționalei socialiste de la Stockholm. Zvonul a 
fost reluat în 1975 şi apoi în 1977, după eşecul înregistrat pe 
12 mai, în cadrul întâlnirii televizate cu Raymond Barre. Aşa 
se face că, în 1981, un astfel de zvon era plauzibil şi dorit din 
răsputeri de cea mai mare parte a opiniei publice. Ţinând seama 
de dimensiunea frusträrii pe care trebuia s-o refuleze, conţinutul 
unui astfel de zvon nu putea fi altul decât cancerul. Zvonurile 
ce au urmat vizitei la spitalul din Val-de-Grâce marchează sfâr- 
şitul stării de graţie. 

lată şi un alt exemplu, din cu totul alt domeniu. În Franţa, 
margarina a făcut parte multă vreme dintr-un fel de purgatoriu 
al consumului public. Acest produs venea să înfrunte chiar 
simbolul patrimoniului cultural si al „purității naturale“: untul. 
Și nu s-ar spune că margarina ducea lipsă de argumente favo- 
rabile: se pare că avea aceleași virtuţi culinare ca untul, dar la 
jumătate de preţ [40]. Această situaţie reprezenta o adevărată 
sursă de conflict pentru gospodine. Cum să împace cele două 
idei contradictorii: sunt o bună gospodină și nu cumpăr un produs 
echivalent de două ori mai ieftin? De altfel, margarina Astra îşi 
axase una dintre reclame pe accentuarea acestei disonante cog- 
nitive: „Vă oferim ocazia de a scăpa de o prejudecată costisitoare.“ 

Ca să evite această situaţie neplăcută [51], gospodinele invo- 
cau cele mai neînsemnate zvonuri defavorabile care circulau 
despre margarină: se pare că e fabricată cu cele mai proaste 
ingrediente obţinute din deşeuri de seu și de oase colectate din 
măcelării, fabricile ar fi insalubre etc. Acordând încredere acestor 
zvonuri Şi întreținându-le activ, gospodinele restabileau o situaţie 
mai confortabilă: puteau să furnizeze fapte care justificau obli- 
gatia culturală datorată untului. 

Capacitatea zvonului de a se face expresia sentimentelor 
noastre explică în parte efectul de „bulgăre de zăpadă“, adău- 
garea altor amănunte constatată adesea în evoluţia acestui feno- 
men. Departe de a rămâne pasivi în fața comunicării, începem 
să ne punem întrebări, să ne cercetăm amintirile pentru a găsi 
elemente, detalii care ar putea să favorizeze acest zvon, care ne 
este el însuşi favorabil. Din moment ce zvonul exprimă părerile 
noastre, căutăm să-l îmbunătăţim pentru a-l face mai convin- 
gător în ochii celorlalți. 


Ecoul propriei conștiințe. Am mai afirmat-o, nu întâm- 
plător zvonurile care ni se aduc la cunoștință îşi află adesea ecou 
în conștiința noastră. Este rezultatul apartenenţei la un grup social 
cu care împărtăşim aceleaşi păreri, valori, atitudini. 


140 VIATA SI MOARTEA ZVONURILOR 


Validarea pe care zvonul o aduce intuitiilor, sentimentelor si 
părerilor noastre explică de ce si zvonurile mai putin plauzibile 
evoluează cu un oarecare succes. Beneficiile psihologice ce decurg 
din adeziunea sau participarea la zvon justifică în suficient de 
mare măsură faptul că nu suntem atât de exigenti cu aspectul 
său plauzibil: atunci când aflăm un zvon ce confirmă un senti- 
ment al nostru foarte înrădăcinat, spiritul critic se atenuează. 
Visul e dispensat de grija de a adera la realitate. Zvonul, să nu 
uităm, trebuie să conţină o anumită doză de realism. De aceea, 
succesul unui zvon „de necrezut“, pentru unii, nu poate fi pus 
pe seama unei orbiri datorate dorinţei imperioase de a se încrede 
în acel zvon: succesul dovedeşte că la nivelul actual al cunos- 
tintelor publicului, zvonul nu e chiar de neconceput. 

Între 1978 si 1982, în Statele Unite, renumita reţea de restau- 
rante McDonald's a constituit subiectul unui zvon potrivit căruia 
tocătura sa de hamburgeri conţinea râme. Acest zvon constituie 
adesea exemplul tipic de zvon incredibil, totuşi crezut. După 
părerea noastră, e vorba de o greşeală: zvonul este perfect ex- 
plicabil. Exprimă în mod metaforic îngrijorarea crescândă a 
multor americani faţă de deprinderile lor alimentare: America 
mănâncă orice. Pentru a preveni populaţia de riscurile ce decurg 
din aceste deprinderi, s-a creat conceptul ilustrativ de junk-food, 
adică hrană-gunoi. lar hamburgerul constituie deja unul dintre 
simbolurile hranei americane discreditate. Există așadar în Statele 
Unite un segment apreciabil de populaţie foarte preocupat de 
caracterul fundamental nesănătos al ritualului alimentar american. 
Ipoteza râmei oferă o formă concretă şi palpabilă fobiei putrezirii 
din interior, ca urmare a ingurgitării sistematice de băuturi răco- 
ritoare (soft drinks) şi de hamburgeri. Râma simbolizează pe de 
o parte rebutul, gunoiul, pe de altă parte procesul de distrugere 
internă ce urmează ingurgitării sale. 

Putem oare, în mod raţional, să ne închipuim că McDonald's 
pune râme în tocătură? Desigur că în sens strict literal nu, dar 
simbolic da. Zvonul exprimă resentimentul unei părți a opiniei 

publice faţă de o întreprindere a cărei identitate pare întemeiată 
pe un produs recunoscut deja ca ncechilibrat, deci dezechilibrant. 
Încercarea de a vinde un număr cât mai mare de hamburgeri ame- 
ricanilor înseamnă asumarea statutului de fabricant de otravă. 
Zvonul nu face în fond altceva decât să exprime în mod sim- 
bolic că orice hamburger e un fel de otravă, că McDonald's e 
conștient de aceasta, dar își continuă totuși opera de intoxicare 
alimentară. Astfel, departe de a fi o aberaţie a unor vizionari, 
acest zvon reprezintă un semnal de alarmă. 


5. Zvonul: publicul său, funcţiile sale 


Vorbim cu cineva. Acest cineva nu e ales la întâmplare. Fiecare 
zvon își are publicul său. Totuși, când vorbim de „public“, nu 
trebuie să uităm că fiecare joacă un anume rol în circulația zvo- 
nului. Vom analiza la timpul cuvenit şi jocul actorilor zvonului. 


Piaţa zvonului. Fiecare zvon are piaţa lui. Din comoditate, 
se spune că zvonul e peste tot, că „circulă“ în tot orașul. În reali- 
tate, numai o parte din oraș e la curent cu zvonul, iar din această 
parte, o parte si mai mică îl crede. Circulând foarte intens în 
Franţa începând cu 1976, foaia volantă „de la Villejuif“ se pre- 
tează anchetei asupra pătrunderii zvonului în teritoriu: cine, din 
rândul populaţiei franceze, a citit sau a avut în mână respectiva 
foaie volantă? La zece ani după apariţie, s-a constatat că a pătruns 
într-o familie franceză din trei. Examinarea proportiei în care 
a pătruns în diferite pături sociale dezvăluie inegalităţi impor- 
tante [76]: în rândul profesiilor liberale şi al cadrelor superioare 
a fost citită de o femeie din trei, în rândul funcționarilor si al 
cadrelor medii, de una din două, în rândul muncitorilor, numai 
de una din trei. Desigur, foaia e cu atât mai citită cu cât într-o 
familie există mai multi copii: 50% din familiile cu copii au 
citit-o, 30% din familiile fără copii și numai 17% din persoanele 
singure. În sfârşit, foaia e cu atât mai cunoscută cu cât, într-o 
familie, soția e mai tânără. 

Faptul că fiecare zvon își are publicul lui poate părea surprin- 
zător uneori. Dintr-o exagerare de limbaj, se vorbeşte sistematic 

de „publicul larg“, ca şi cum ar fi vorba de un tot omogen, gata 
să reacționeze ca un singur om la cel mai neînsemnat zvon. De 
fapt, fiecare zvon vorbeşte de un anumit eveniment. Publicul unui 
zvon e format din cei care se simt vizati de consecinţele acelui 
eveniment. Consecințele diferă de la un zvon la altul, ca şi pu- 
blicul. Ce factori determină apartenenţa noastră la o categorie 
de public sau alta? 


Efectul experienţei. S-a constatat că, în general, bărbaţii nu 
au crezut zvonul despre magazinele de confecţii implicate în 
traficul de femei, zvon care s-a răspândit începând din 1965 în 
aproximativ douăzeci de orașe franceze. Desigur, s-ar putea spune 
că, nefiind ținta unei astfel de activităţi, nu se simt implicaţi, dar 
asta ar însemna să uităm destul de repede că acești bărbaţi sunt 
soţi, taţi, frați sau iubiţi. Explicaţia sc află în altă parte: se pare 
că bărbaţii ar avea o mai mare experienţă a cetăţii şi că şi-ar putea 
da seama mai bine de ceea ce e realist sau nu. Acest tip de zvon 
se iscă în schimb adesea în pensioanele de fete, adică în medii 
închise în care trăieşte izolată de realitatea socială o populaţie 
adolescentă care, la rândul ei, are o foarte restrânsă experiență 
a cetăţii. De asemenea, acest tip de zvon găsește un teren favorabil 
la persoanele în vârstă care ignoră sau nu cunosc destul de bine 
condiţiile de viață moderne, trăind după scheme tip. E semnifi- 
cativ faptul că tinerele cele mai afectate de un asemenea zvon 
declarau adesea că fuseseră cu atât mai impresionate cu cât își 
aduceau aminte de avertismentele primite în copilărie de la mătuşi 
sau bunici. 

Efectul experienţei nu se manifestă numai împotriva zvonului. 
Dacă într-o bună zi am avut ceva de împărţit cu o persoană, zvonul 
va găsi atunci un teren propice, plauzibilitatea lui devenind imediat 
mult mai mare. Efectul experienţei explică de asemenea și faptul 
că, în ţările în care domneşte o formă de cenzură, intelectualitatea 
atribuie o mare credibilitate zvonurilor. Astfel, în cadrul unei 
anchete întreprinse în URSS [14], subiecţii au fost întrebaţi dacă, 
după părerea lor, zvonul e mai credibil decât mediile de informare 

oficiale. Au fost de acord cu acest lucru: 95% din cadrele supe- 
rioare intervievate, 85% din funcţionari, 72% din muncitori şi 
56% din ţărani. Rezultatele sunt lesne de înţeles. Aflându-se mai 
aproape de sferele puterii, cadrele superioare pot constata cu usu- 
rintä distanţa dintre versiunea oficială difuzată de mediile de 
informare si realitate. Aceste persoane au experiența mediilor 
de informare oficiale. 

Astfel, pe drept sau pe nedrept, efectul experienţei exclude 
o parte a publicului, care nu poate acorda încredere zvonului 
pentru că acesta se opune sistemelor sale de referinţă si nu rezistă 
analizei. Insistăm asupra nuantei „pe drept sau pe nedrept“. Ne 
putem întreba de ce în timpul celui de-al doilea război mondial 
a fost împiedicată răspândirea zvonurilor despre lagărele de con- 
centrare [29]. În afară de faptul că tăcerea fusese impusă de gu- 
vernul Statelor Unite (ca să nu lase impresia că duce un război 
„evreiesc“, ceea ce risca să stârnească ostilitatea faţă de război, 
din cauza antisemitismului unei largi categorii de oameni) efectul 
experienţei a avut consecinţe negative asupra unora. Luptătorii 
din Rezistenţa franceză au refuzat să publice informaţii despre 
lagăre în presa clandestină pentru că experiența propagandei şi 
a contrapropagandei i-a determinat să considere aceste zvonuri 
ca pe o intoxicare savant pusă la punct. Pentru sistemele lor de 
referinţă, ţinând seama de experiența atrocităților — deja extraor- 
dinare — pe care nemţii le comiteau, ipoteza camerelor de gazare 
rămânea cu totul de neimaginat. 


Fiecare conţinut cu clientela lui. În afară de clivajele socio- 
logice, politice sau socioculturale ce delimitează terenul potențial 
al unui anumit zvon, şi psihologia individuală poate accentua 
sensibilitatea fată de un zvon. De exemplu, studiind zvonul despre 
traficul de femei, B. Paillard a constatat că cele mai îngrijorate 
de zvon se arătau „femeile destul de în vârstă (comparativ cu 
clientela tânără) si cele mai urâte“ [106]. Încrederea în zvon 
ar avea în acest caz un temei narcisist: temându-se să nu fie răpite 
arătau că aşa ceva li se putea întâmpla. Cele mai tinere şi mai 

frumoase aveau mai degrabă tendinţa să se amuze de un astfel 
de zvon, colportându-l pentru surescitarea pe care o stârnea, pe 
baza legendei fructului oprit si a unui fond narcisist. 

Un experiment interesant ilustrează paradoxul de mai sus 
în cu totul alt context. Era vorba de a afla dacă se poate lansa 
orice fel de zvon, ca de pildă cel potrivit căruia cafeaua ar fi 
foarte nocivă. Într-o întreprindere, au fost desemnaţi doi functi- 
onari care să povestească, în apropierea filtrului de catea, că 
aflaseră cât de „dăunătoare c cafeaua pentru sistemul nervos, 
comportând şi riscuri cancerigene“ [40]. Teoretic, zvonul ar fi 
trebuit să-i afecteze pe cei mai expuşi la asa-zisul risc, deci pe 
marii consumatori. Efectul a fost însă invers: cu cât oamenii 
beau mai puţină cafea, cu atât acordau mai multă încredere 
zvonului. Marii consumatori îl respingeau cu hotărâre. În afară 
de faptul că nu prea există nici o legătură logică între absorbția 
cafelei şi cancer, zvonul a fost respins pentru că genera o situație 
de disonantä cognitivă inconfortabilă si inacceptabilă. 

În timpul celui de-al doilea război mondial, frecvenţa zvonu- 
rilor şi eventualele lor efecte negative asupra moralului popu- 
latiei au determinat numeroase studii asupra lor. Studiile arată 
cum se formează publicul unui zvon: persoanele care au anumite 
motive psihologice să le acorde încredere se cramponează de 
ele imediat. Cum zice și un proverb: nimeni nu e mai puţin surd 
decât cel ce vrea să audă. 

În timpul războiului populaţia îndură numeroase privatiuni. 
Toate lipsesc: untul, carnea, zahărul, benzina, lemnele etc. În astfel 
de situaţii, sistematic se iscă zvonuri de genul: „în timp ce unii 
strâng cureaua, alții o duc foarte bine“. Se pretinde de asemenea 
că bunurile care lipsesc sunt stocate undeva pentru a determina 
o creștere a preţurilor sau sunt pur si simplu lăsate să se strice. 
Doi cercetători s-au hotărât să analizeze cu precizie ce fel de 
oameni erau cei care credeau astfel de zvonuri [4]. Ei au selec- 
tionat douăsprezece zvonuri dintre cele care circulau. Principiul 
selecţiei era simplu: trebuia ca zvonurile să nu corespundă nici 
unui fapt real, fie el cât de îndepărtat sau de deformat. Aceste 

zvonuri nu puteau fi așadar crezute pe baza nici unei experi- 
ente personale sau a unui fapt asemănător. 

Să cităm, pentru exemplificare, câteva din aceste zvonuri: 

— Există cantităţi mari de cafea, dar societăţile comerciale 
o stochează în aşteptarea unei creşteri a preţurilor. 

— Baza militară are în rezervele sale atât de mult unt, încât 
se râncezește înainte să fie folosit. 

— Există cantităţi atât de mari de benzină stocată în cister- 
nele companiilor petroliere, încât cargourile aruncă în ocean o 
parte din încărcătură. 

— La ultimul dineu de la baza militară din vecinătate, s-au 
servit zeci de curcani fripti. Si asta numai pentru opt gradati. 

— Societatea căreia i s-a încredinţat construirea bazei mili- 
tare din apropiere strică tot lemnul. Se taie hectare întregi de pă- 
dure, care ard inutil. Trebuie spus că societatea e plătită cu metrul 
pătrat: cu cât defrişează mai mult, cu atât câștigă mai bine. 

În medic, aceste zvonuri fuseseră auzite de 23% dintre ame- 
ricanii intervievaţi, aceștia confirmând faptul că zvonul nu e „peste 
tot“, așa cum se afirmă de cele mai multe ori. Un procent de 27% 
tindea să creadă zvonurile, spunând că, în fond, nu conţineau 
nimic imposibil. 

Examinarea persoanelor care declarau că acordă încredere 
zvonurilor a avut drept rezultat identificarea segmentelor de popu- 
latie mai sensibile la acest fenomen, ilustrarea funcției zvonului 
pentru aceste persoane şi motivele încrederii lor. 

Zvonurile erau crezute mai mult de cei care socoteau că ratio- 
nalizarea e nedreaptă sau inutilă, decât de cei care o considerau 
echitabilă şi necesară. Fiind ostili programului de rationalizare, 
cei din prima categorie nu lăsau să le scape nici un argument care 
le-ar fi putut obiectiva motivele împotrivirii. În acelaşi timp, 
zvonul le permitea să-şi exprime cu voce tare resentimentul, să 
atace obiectul criticii lor în deplină legitimitate. 


Fiecare cu tapul lui ispăşitor. Fiecare colectivitate, fiecare 
grup social îşi are tapii ispäsitori preferați, aproape instituționalizați. 

Aşa se explică posibilitatea de a identifica piaţa unui zvon prin 
descoperirea ţapului ispăşitor. Urmează apoi întrebarea firească: 
cui îi servește de obicei un asemenea tap ispăşitor? De exemplu, 
în timpul celui de-al doilea război mondial, zvonurile legate de 
evrei se iscau întotdeauna pe coasta de est a Statelor Unite (un 
mediu de albi, creştini); zvonurile ce îi acuzau pe negri de cele 
mai îngrozitoare färädelegi circulau mai ales în sud; zvonurile 
avându-i drept tapi ispäsitori pe preşedintele Roosevelt si admi- 
nistratia sa înfloreau cu precădere în Middle West (grânarul Sta- 
telor Unite). 

În 1984, în provinciile estice ale Canadei, s-a iscat un zvon 
ce acuza societatea La Batt’s, producătoarea berii La Batt's — 
foarte populară în Canada —, de a fi fost în realitate proprictatea 
unor pakistanezi. Aceștia sunt actualii tapi ispășitori: prezenţa 
lor în număr foarte mare pe coasta estică a Canadei, afectată 
de șomaj, îi face ținta acuzațiilor în mediile muncitoreşti din 
Vancouver, şi deci a zvonurilor. 

Forma supremă pe care o poate dobândi tapul ispăşitor, vinovat 
de toate relele, încărcat de toate păcatele, e diavolul, Antihristul. 
lar în această perioadă de temeri si de criză economică, de punere 
în discuţie a valorilor, de răpiri de ostatici americani într-un 
Boeing al companici TWA deturnat la Beirut, mare parte din 
americani văd în toate acestea semne ale întoarcerii îngerului 
căzut. Într-adevăr, potrivit unei interpretări pesimiste a textelor 
Apocalipsei, Judecata de Apoi va fi precedată de evenimente 
tragice: va fi semnul că Satana luptă cu disperare în ultima sa 
bătălie. În comunităţile fundamentaliste din centrul şi sudul 
Statelor Unite a trecut demult vremea îndoielilor: toate aceste 
semne anormale dovedesc prezenţa activă a diavolului. Problema 
concretă constă în a-l localiza, pe el și pe complicii pe care-i 
foloseşte pentru a-și extinde stăpânirea. Aşa s-au iscat zvonurile 
despre marile societăţi americane (Procter & Gamble, McDo- 
nald's...). Celebrele formaţii de muzică pop Led Zeppelin, 
Black Sabbath si chiar Rolling Stones au fost şi ele suspectate 
de a fi agenţi activi ai diavolului. 

Toate aceste zvonuri au drept sursă așa-numita Bible Belt alcă- 
tuită din statele americane cele mai religioase. Acolo, zvonurile 
satanice sunt la ele acasă. Dar se răspândesc şi peste graniţele 
acestor state. Într-un recent sondaj realizat în Statele Unite, 
dintr-un eșantion naţional reprezentativ, 34% din cei intervievaţi 
au declarat că diavolul e o fiinţă vie, adevărată, 36% au afirmat 
că e mai mult un concept decât o fiinţă, iar restul de 30% au spus 
că diavolul nu există [100]. E firesc aşadar ca un astfel de zvon 
să treacă dincolo de Bible Belt: cei care cred în realitatea fizică 
a diavolului sunt pretutindeni. 

În Franţa, e normal ca magazinele de modă, ţintă a zvonu- 
rilor despre traficul de femei, să fie luate drept tapi ispäsitori. 
În primul rând că aceste locuri au o accentuată conotaţie erotică: 
acolo femeile se dezbracă, se pregătesc pentru a plăcea şi a seduce. 
Dar nu putem să ne oprim numai asupra acestei cauze generice 
şi psihologice. Aceste magazine au si o funcţie socială: creează 
schimbarea. Reprezintă una dintre bazele instituţionale ale schim- 
bării moravurilor: ele aduc moda destinată în special tinerelor, 
permițându-le să-și alcătuiască o nouă identitate, în contradicţie 
cu cea pe care le-o oferiseră până atunci părinţii. Magazinele 
de modă grăbesc identificarea tinerelor cu figuri de referință 
străine de oraş, de la Paris, Londra sau New York. Îmbrăcămintea 
e un indiciu vizibil al faptului că părinţii şi orașul au pierdut con- 
trolul asupra tineretului, sedus de identificarea cu unele curente 
venite din afară. 

Această situaţie constituie o sursă de frustrări: se canalizează 
în cele din urmă într-un resentiment firesc față de purtătorii ger- 
menelui seducerii tineretului, mai ales dacă e vorba de negustori 
evrei, consideraţi încă în provincie drept prototipul străinului. 
Refulată până atunci, această stare de iritare găseşte în zvon vehi- 
culul ideal al justificări şi al eliberării. Tapi ispăşitori, aceste maga- 
zine vor plăti pentru pierderea tineretului resimţită de comunitate. 
La fel se întâmplă adeseori şi cu ceilalți vectori ai emancipării: 
discotecile și casele de cultură. 


6. Actorii 


Zvonul este o operă colectivă, rod al participării fiecăruia. 
Totuşi, în cadrul acestui proces dinamic rolurile sunt împărţite 
cu grijă. 


Fiecare cu rolul său. Iată un exemplu ilustrativ pentru divi- 
ziunea muncii ce stă fa baza creării si propagării unui zvon. Au 
existat cercetători care au avut prilejul să asiste efectiv la iscarea 
spontană a unui zvon într-un grup restrâns, urmärindu-i apoi evo- 
lutia [52]. Cazurile de urmărire continuă a unui zvon încă de 
la iscarea lui sunt destul de rare, astfel încât nu putem să nu le 
luăm în seamă. 

Acţiunea se petrece în Statele Unite, într-un cartier de locuințe 
ieftine, cu o viață socială modestă. Deşi se înființase de mai multi 
ani un comitet al locatarilor, în cartier nu exista grădiniță pentru 
copii și nu se organiza nici un fel de activitate pentru elevi. În 
cel mai bun caz, comitetul reușise să organizeze câte o serbare 
sau un bal de sâmbătă-seara. Insuccesul în organizarea activi- 
tätilor colective era determinat de răceala relaţiilor sociale din 
cartier: fiecare se simţea oarecum jenat că locuia într-un astfel 
de loc şi îi considera pe ceilalţi inferiori din punct de vedere social. 
Un reprezentant al oficiului local de locuinţe ieftine a avut ideea 
de a desemna un animator social pentru acel cartier. Acesta a 
organizat o întâlnire cu membrii comitetului de locatari si le-a 
propus o serie de proiecte concrete ce puteau fi conduse chiar 
de locuitorii cartierului. S-a făcut așadar o nouă încercare de 

mobilizare a oamenilor, în vederea unei demarări sub auspicii 
mai bune. La insistența animatorului si a comitetului, s-au adunat 
în sfârșit patruzeci de femei şi trei bărbaţi pentru o primă întâlnire 
în cadrul căreia trebuiau repartizate sarcinile. S-au înființat noi 
comitete specializate, ceea ce a permis si altora să dobândească 
un oarecare statut în cartier. În schimb, membrii vechiului comitet 
de locatari își pierdeau din autoritate, secretarul său general în 
mod special. 

După câteva săptămâni, toate proiectele s-au oprit brusc: 
potrivit zvonului, una din persoanele cele mai active, unul dintre 
noii lideri, ar fi fost de fapt un comunist (să nu uităm că lucrurile 
se petrec în Statele Unite), si întreg proiectul avea cu totul alte 
scopuri, pe care oricine şi le putea închipui. 

S-a putut reconstitui felul în care s-a iscat zvonul. Într-o bună 
zi, secretarul fostului comitet de locatari i-a împărtăşit unui vecin 
nedumeririle sale. În ce scop veniseră în cartier, aşa, deodată, 
animatorul social şi asistenții lui? Cum să-ţi explici că cineva 
depune o muncă, fie şi jumătate de normă, numai din nu ştiu ce 
rațiuni teoretice? Vecinul, specialist în urmărirea comuniştilor, 
a declarat că, după părerea lui, una dintre cele mai active per- 
soane din cartier era un comunist. Această ipoteză explica totul, 
așa că a mai fost comunicată şi altor câteva femei din cartier, 
care s-au sfătuit apoi cu responsabilul oficiului local al locuin- 
telor ieftine. Acesta a refuzat să se pronunțe, dar le-a recomandat 
să fie atente în continuare. Nu a mai fost nevoie de nimic altceva 
pentru ca zvonul să înceapă să se răspândească. Foarte repede, 
în cartier se ştia că proiectul era comunist. Si atât a fost de ajuns 
ca să fie oprit. 

Acest minizvon ilustrează unele din rolurile posibile: 

— „instigatorul“, în cazul de față o persoană a cărei funcţie 
de lider era ameninţată de schimbarea intervenită în cartier; 

— „interpretul“, cel care răspunde nedumeririlor instigato- 
rului şi propune o explicaţie coerentă şi convingătoare; 

— „liderul de opinie“, cel a cărui părere va determina părerea 
grupului. K. Lewin îl numeşte de asemenea și „portar“ (gate-keeper) 

pentru că de aprecierea lui va depinde receptivitatea grupului 
la zvon; 

— „apostolii“ care, identificându-se total cu zvonul, încearcă 
să convingă comunitatea. 

Mai există si alte roluri în procesul răspândirii zvonului în 
cadrul grupului social: 

— „recuperatorul“ — o persoană care are interesul să asigure 
supraviețuirea zvonului, fără să-i acorde neapărat încredere. In 
timpul Revoluţiei franceze, s-a constatat o delimitare netă între 
oamenii de rând, din popor, reactionänd spontan la zvonurile care 
de cele mai multe ori nu făceau altceva decât să exprime propriile 
lor nelinisti sau vise fermecate despre venirea Vremurilor de aur 
(„de mâine rasul va fi gratis!"*), şi burghezia care urmărea un scop 
politic și o strategie precisă, profitând de mișcările iraționale ale 
mulţimii si de zvonurile care o străbăteau. În materie de zvonuri 
politice, recuperatorii sunt foarte numeroşi; 

— „oportunistul““ reprezintă o formă atenuată a recuperării. 
De exemplu, în cazul zvonurilor de trafic de femei, mamele sau 
profesorii profită de ocazie pentru a aborda „unele subiecte“ cu 
adolescentele, sau pentru a-și întări autoritatea morală; 

— „cel care cochetează“ nu se încrede în zvon, dar îl savurează 
cu plăcere. Se joacă răspândindu-l în jurul său, amuzându-se de 
ușoara îngrijorare pe care o stârnește în rândul auditoriului; 

— „receptorii pasivi“: aceste persoane declară că zvonul nu 
a reușit să le convingă. Totuşi, o umbră de îndoială li s-a strecurat 
în suflet, astfel încât nu vor lupta împotriva zvonului, dar nici 
nu vor păstra o tăcere neutră în legătură cu el. Bănuitori, îi vor 
iscodi pe cei din Jur; 

— , rezistenti combat zvonul fiind protagoniștii antizvonului. 

Încercările de a defini portretul-tip al persoanelor presupuse 
a juca în mod sistematic acelaşi rol nu prea au dat rezultate edi- 
ficatoare. De pildă, în legătură cu colportorii de zvonuri s-a afirmat 
că ar avea tendinţe exhibitioniste sau că ar dori să-şi dovedească 
solicitudinea, că ar suferi de sugestibilitate cronică, de anxietate. 
Sub o înfățișare ştiinţifică, tentativa moralizatoare e evidentă: 

cel care colportează zvonul are negreșit o problemă personală. 
Se poate identifica de asemenea dorinţa de a reduce zvonul la 
o formă de psihiatrie individuală, deși se ştie că el e produsul unei 
situaţii concrete ivite într-un anumit grup la un moment dat. În 
cazul zvonului din cartierul de locuinţe ieftine, rolurile asumate 
depindeau de locul şi statutul fiecăruia în structura cartierului 
respectiv. 

Mai trebuie totuși să abordăm două probleme ce apar frecvent 
în legătură cu acest subiect: pe de o parte, înclinația specială 
a femeilor de a colporta zvonurile, iar pe de altă parte asumarea 
întotdeauna a rolului de „rezistent“ de către intelectualitate. 


Rolul femeilor. O discuţie despre femei și zvonuri presupune 
asumarea riscului de a fi acuzat de redesteptarea unor vechi clisee 
ale antifeminismului primar. Și totuși așa stau lucrurile: asocierea 
femeie-zvon există în cultura populară. Vom încerca în cele ce 
urmează să-i identificăm originile, dacă nu chiar motivațiile. 

Se prea poate ca la originea acestei asocieri să se afle o moti- 
vatie de ordin istoric. Astfel, în inventarul marilor spaime care au 
marcat lumea occidentală între secolele al XIV-lea şi al XVIII-lea, 
istoricul J. Delumeau notează că la baza tuturor răzvrătirilor 
cauzate de zvonuri, femeile s-au aflat în primele rânduri. Fie 
că e vorba de răscoalele împotriva scumpirilor sau a lipsei grânelor, 
de protestele împotriva răpirilor de copii la Paris în 1750, a impo- 
zitelor, sau de spaimele din timpul Revoluţiei franceze, femeile 
au jucat un rol hotărâtor: „Ele erau primele care simțeau amenin- 
tarea, care primeau şi răspândeau zvonurile, care transmiteau 
îngrijorarea în jurul lor determinând în acest fel hotărâri ex- 
treme“ [39]. 

Explicația se află în faptul că femeile se speriau înaintea băr- 
batilor, nu dintr-o predispozitie psihologică, ci din motive obiec- 
tive: ele erau afectate în mod direct de lipsa hranei, nesiguranța 
planând asupra copiilor; în lipsa bărbaţilor, soțiile şi copiii erau 
lipsiți de apărare, viața le era în pericol. Ele erau asadar primele 
implicate în consecințele potențiale ale zvonurilor din epocă. 

La fel stau lucrurile și în cazul zvonurilor din secolul al XX-lea: 
în Franţa, în afară de zvonul clasic despre traficul de femei, nu 
se poate să nu observăm frecvenţa zvonurilor prin care sunt ame- 
nintati copiii. Oricare ar fi semnificaţia lor, aceste zvonuri implică 
în mod firesc femeile. Dar problema poate fi la fel de bine inver- 
sată: multe din zvonurile de dispariţie a copiilor sau femeilor nu 
sunt ele stârnite chiar de femei, de fantasmele feminine ce reflectă 
un nivel acut al angoasei? Direct răspunzătoare de viaţă si de 
continuitatea ei, poate că femeile simt mai acut decât bărbaţii 
riscurile vremurilor pe care le trăim. 

Etimologia poate furniza o altă pistă pentru înțelegerea aso- 
ciaţiei care se face între femei si zvon. În franceză, commere (cu- 
mătră!) care a dat si commerage (bârfă, clevetire) — provine din 
latinescul commater (naşă). Cu trecerea timpului cuvântul a 
păstrat doar înțelesul de bârfă, clevetire pe seama vietii intime 
a oamenilor cetăţii. În engleză, gossip (bârfă) are exact aceleaşi 
elemente de formare: god-sib (god-sibbling) provenind deci tot 
din cuvântul nasä (înrudire prin Dumnezeu) | 130]. Alunecarea 
sensului se explică poate prin faptul că legătura strânsă între nasä 
ŞI copii îngăduia o anumită libertate în exprimarea propriilor 
păreri despre viaţa satului sau a grupului. Etimologistii englezi 
sunt de părere că sensul initial s-a denaturat din cauza obiceiului 
femeilor de a se aduna şi de a sta de vorbă la căpătâiul unei rude 
ce se pregătea să nască. Chiar dacă deductia e corectă, sensul 
peiorativ pe care l-a căpătat cuvântul nu se explică. Să fie oare 
reacția agasatä a bărbaţilor? Cert este că bârfa (commerage) feme- 
ilor este semnul vizibil al solidarităţii lor: a vorbi înseamnă a vorbi 
cu cineva. Să fi fost oare societăţile patriarhale ostile unei astfel 
de solidaritäti? Nu e mai putin adevărat că în cadrul acestor 


l Deşi se considera adesea că formele româneşti cumdtru, cumătră pro- 
vin dintr-un cuvânt slav kumotra, în realitate, fapt acceptat de slavisti, cu- 
vântul slav este împrumutat dintr-o formă de latină populară cumatra — 
lat. clas. commater. Foarte probabil, forma slavă este împrumutată dintr-o 
formă veche românească (protoromâna sau străromâna). Etimologie sugerată 
de Sorin Paliga. (N. t.) 


154 VIATA SI MOARTEA ZVONURILOR 


socictäti femeile erau excluse de la toate activitätile publice, ele 
fiind lipsite de dreptul formal de a discuta problemele cetăţii. 
Prin bârfä, redobândeau acest drept, luat de bărbaţi, punând în 
discuţie nu numai cetatea, dar si faţa ei ascunsă. Lipsite de viaţă 
publică, ele făceau publică viaţa particulară. Poate că obiceiul 
mai dăinuie, dar, din punct de vedere istoric, își are originea în 
excluderea femeilor din viaţa publică de către bărbaţi [105]. 
Această excludere a avut drept urmare şi o experienţă redusă 
a problemelor cetăţii. De pildă, în cazul zvonului din Orleans, 
din 1969, constatând că bărbaţii îi acordă mai puţină încredere, 
E. Morin a explicat acest lucru prin experienţa mai bogată a bărba- 
tilor: „Tendinţa bărbatului de a verifica se explică nu atât prin 
spiritul lui critic, cât printr-o mai mare libertate de mișcare în 
oraș (sc poate duce, de pildă, la comisariatul de poliţie pentru 
a verifica)“ [106]. 


Rolul intelectualitätii. Studiile întreprinse asupra extraor- 
dinarei răspândiri a foii volante „de la Villejuif‘ au demonstrat 
că, din 100 de medici generalisti care o citiseră, 80 nici măcar 
nu încercaseră să afle amănunte suplimentare. Restul de 20 nu 
făcuseră altceva decât să se consulte cu alţi colegi şi să citească 
niște studii. Din aceeaşi cifră de 100 de medici, jumătate consi- 
deraseră că foaia conţinea o informaţie autentică, ceilalți decla- 
rându-se „rezervaţi“. Nu e deci de mirare că foaia a fost afișată 
în unele săli de aşteptare ale cabinetelor medicale, în spitale, în 
centre medico-sanitare sau că a fost distribuită activ de infirmiere, 
interni sau studenţi de la farmacie. În lucrarea sa de vulgarizare pri- 
vind „tot ce trebuie să ştim despre cancer“, autorul — medic — 
a şi reprodus-o fără nici un fel de verificare! 

La Orléans, echipa care a întreprins ancheta a fost surprinsă 
de inerția corpului didactic dacă nu chiar de contribuția acestuia 
la răspândirea zvonului. FEN a emis un simplu comunicat, cei 
mai mulți dintre învățători nu au reacționat în nici un fel, profe- 
sorii de la universitatea din oraş au refuzat să se implice, educatorii 

din internate au contribuit la amplificarea zvonului prin atentio- 
närile repetate pe care le-au lansat. 

Tată deci două cazuri de „false“ zvonuri si de ineficacitate a 
intelectualitätii. În general, la fel se întâmplă și cu notabilitätile. 
Când în noiembrie 1974, la Chalon-sur-Saône s-a iscat un zvon 
de tipul „Orleans“, notabilitätile au tăcut. Câtă vreme zvonul 
nu a vizat decât magazine aparținând unor evrei, notabilitätile 
au păstrat tăcere (L'Express Rhône-Alpes, ianuarie 1975): nici 
primarul si nici deputatul nu au luat atitudine. Comisarul de poli- 
tie a invocat respectarea ierarhiei, refuzând să facă declaraţii 
oficiale. Această neutralitate suspectă a factorilor de răspundere 
din oraș a contribuit la alimentarea zvonului. Cât despre justiţie, 
s-a mulțumit să declare într-un comunicat iniţierea unei cercetări, 
în urma plângerii depuse de dna X... 

Stăruie totuşi întrebarea: cum a fost posibil ca persoane culti- 
vate să se încreadă în astfel de zvonuri? P. Viansson-Ponté îşi 
exprima mirarca în Le Monde din 28 septembrie 1977: „Am fi 
tentaţi să credem că falsele alarme grosolane, explicația misteri- 
oasă [...] nu pot fi creditate de oamenii presupusi a fi la curent 
cu mecanismele de funcționare a vieţii nationale si care urmăresc 
mai mult sau mai putin dezbaterea publică. Ei bine, lucrurile nu 
stau așa.“ De fapt, în această problemă, paradoxul nu rezidă în 
comportamentul dezamăgitor al intelectualilor, ci chiar în între- 
bare şi în premisele ei. Ea pornește de la două mituri tenace: 
1. există fiinţe dotate cu o inteligență pură; 2. „falsul“ zvon e 
o formă de delir reperabilă cu ochiul liber. În concluzie, Morin 
scrie că „aspectul delirant al zvonului ar fi putut declanșa alerta“. 

Toate cazurile de zvonuri ne arată însă că problema consec- 
ventei individuale e în fond o abstractiune: ne așteptăm ca oamenii 
să aibă mereu aceeași atitudine, indiferent de situație, dar în reali- 
tate, fiecare zvon creează o situaţie specifică, definită de con- 
ținutul și de implicaţiile lui, de momentul în care survine, de 
canalele care îl răspândesc. Fiecare situaţie solicită în alt mod 
una şi aceeași persoană. 

Intelectualul nu aparține numai unui singur grup, el poate fi 
membru al unui club sportiv, ecologist, politic; e tată sau mamă, 
experiența lui variază în funcţie de subiecte etc. La Orléans, 
aspectul antisemit al zvonului ar fi putut trezi bănuieli intelec- 
tualilor, dar făcea apel în acelaşi timp si la înclinațiile lor poli- 
tice. Intelectualii au considerat astfel normal un zvon care nu 
făcea decât să confirme lucruri pe care le gândiseră întotdeauna: 
notabilitätile oraşului — complice la trafic prin tăcere — erau 
corupte, la fel ca si regimul politic actual. În cazul foii volante 
„de la Villejuif”, învățătorii nu aveau nici un motiv să fie socati 
de o idee subiacentă zvonului: marile întreprinderi, marile trus- 
turi monopoliste pun profitul mai presus de sănătatea france- 
zilor. La fel şi medicul generalist care, înainte de a se manifesta 
ca fiinţă raţională sceptică, se manifestă ca ființă conformistă. 
Aparține unui grup de referință extrem de coerent si de unit. 
Nu e o fiinţă izolată, ci membru al unui ordin. De ce ar pune el 
la îndoială o foaie de hârtie pe care e înscris numele unui spital 
renumit? 

Pe de altă parte, adesea caracterul delirant al unui zvon nu 
e mai evident pentru intelectuali decât pentru marele public. Inte- 
lectualii au din ce în ce mai mult o cunoştinţă abstractă despre 
lumea înconjurătoare şi o viziune parţială a acesteia. Secolul 
luminilor, al luciditätii, al scepticismului e demult apus: învăţă- 
mântul constă în difuzarea unor cunoștințe, a unor certitudini. 
Si, aşa cum afirma E. Morin (op. cit., p. 86): „Profesorul devine 
el însuşi un element subcultural al lumii moderne [...] Traficul 
de femei constituie un fenomen la fel de misterios si de mitologic 
atât pentru profesoară, cât și pentru eleva ei.“ Acelaşi lucru e 
valabil și în ceea ce privește realitatea dosarului cuprinzând 
aditivii alimentari. La fel se întâmplă şi cu medicii generalisti. 
Fiind nevoiţi să ştie tot, nu mai pot cunoaşte totul. Sondajele 
o demonstrează: părerile lor în legătură cu majoritatea subiec- 
telor sunt identice cu cele ale marelui public. 

În sfârşit, şi paradoxal, se poate susține faptul că e specific 
intelectualilor să se încreadă în anumite zvonuri. Oriunde în lume, 

cu cât te afli mai aproape de putere, cu atât știi mai bine că reali- 
tatea prezentată publicului poate fi diferită de adevăr. Ca să nu 
mori prost, trebuie să pleci urechea la zvonuri, acelea care dezvă- 
luie adevărul ascuns în spatele aparentelor, al discursului sau al 
tăcerii oficiale. În cadrul anchetei întreprinse în URSS [14] în 
legătură cu credibilitatea zvonurilor, 95% dintre intelectuali, 
faţă de 56% dintre ţăranii intervievaţi, au declarat că zvonul e 
mai plauzibil decât informaţia transmisă de mediile de informare 
oficiale. 

Importantă e constatarea că părerile asupra fiabilitätii zvonu- 
rilor nu sunt determinate de atitudinea faţă de regimul sovietic. 
S-au analizat răspunsurile celor intervievaţi şi în funcţie de 
poziţia lor pentru sau împotriva regimului în vigoare în URSS. 
Așa cum se poate vedea din tabelul alăturat, ele sunt identice 
în ambele cazuri. 


Tabelul 1 
Credibilitatea zvonurilor în URSS 


„Pentru mine conţinutul zvonului e mai credibil 
decât afirmaţiile mediilor de informare oficiale.“ 
(Procentajul celor intervievaţi care au răspuns 
„da“, în funcţie de apartenența lor la grupul social 
si de părerea faţă de regimul politic) 


Mai degrabă 
favorabili regimului 


Mai degrabă 
impotriva regimului 


Intelectuali 94% 96% 
Functionari 87% 
Muncitori 69% 
Tärani 58% 


În urma anchetei, s-a putut constata de asemenea că folosirea 
zvonului depinde de categoriile socioprofesionale. Țăranii acordă 
cea mai mică încredere zvonurilor, dar sunt cei ce le folosesc 

cel mai mult. Pentru ei, zvonul e un substitut al mediilor de infor- 
mare oficiale, acestea fiindu-le mai puţin accesibile. Dimpotrivă, 
intelectualii beneficiază pe scară largă de mediile de informare 
oficiale, dar au nevoie de zvon pentru compensație. Pentru ei, 
zvonul c un corectiv: permite decodarea inteligentă a informaţiilor 
oficiale vehiculate în Pravda şi la televiziune. În plus, ca o dovadă 
a apartenenţei la o clasă apropiată de sfera puterii, trebuie să se 
ştie că detii o informaţie înaintea celorlalți. Punerea în circulație 
a Zvonului demonstrează receptorului că aflase și anumite lucruri 
înaintea lui. Concluziile acestei anchete întreprinse în URSS se 
aplică la fel de bine în India, în Franţa, la Paris sau în orice alt 
orășel. Intelectualii au si ei nevoie de zvonuri pentru a dobândi 
o perspectivă asupra mediilor de informare si pentru a dovedi 
că nu se confundă cu publicul larg. 


De ce nimeni nu verifică. Problema legată de atitudinca inte- 
lectualitätii cu ocazia unor zvonuri se înscrie într-o categorie 
mai largă. În gencral, puţini sunt cei care verifică poveştile pe 
care le află de la alte persoane. Dintre toate rolurile identificate 
în procesul de răspândire a unui zvon, cel mai rar întâlnit e cel 
de verificator. Credem pe cuvânt sau respingem zvonul. 

Ziariştii sunt întotdeauna uimiti şi șocați de lipsa dorinţei 
de a verifica zvonurile, constatată la toate nivelurile populaţiei. 
În meseria de ziarist, una dintre exigenţele elementare este aceca 
de a verifica autenticitatea ştirilor ce vor fi difuzate a doua zi 
în rândul a mii şi mii de persoane. Așa cum aminteşte pe bună 
dreptate Jean Lacouture [87], funcţia ziaristului constă mai puţin 
în a se face ecoul naşterii sau morţii regilor, şi mai mult în difu- 
Zarea, respingerea sau autentificarea zvonurilor care vor fi grăbit, 
învăluit, deformat sau urmat astfel de evenimente. 

Dacă e necesar ca ziariştii să fie educați în spiritul verificării 
la sursă, înseamnă că acest act nu e spontan. De ce este deci nor- 
mal ca nimeni — sau aproape nimeni — să nu verifice zvonul? 

O posibilă explicaţie ne este sugerată de cazul în care un zvon 
e întotdeauna verificat: atunci când trebuie să actionäm pe baza 

lui „se spune“ şi când există riscul de a ne înșela. Fie că e vorba 
de decizii militare, financiare sau chiar de pariuri la curse, zvonul 
trebuie verificat: miza e prea importantă. Un industriaș care află 
că unul dintre furnizorii lui are dificultăţi se va informa cu grijă 
înainte de a încheia un nou contract de aprovizionare cu acesta. 
Atunci când e vorba de o acțiune fără riscuri, dispare şi nevoia 
de a verifica. De pildă, incidentele rasiale sunt declanşate de zvo- 
nuri ce denunţă așa-zisele atrocități comise de cealaltă comuni- 
tate. Faptul de a face parte dintr-o mulţime dă un sentiment de 
invincibilitate, de absenţă a riscurilor. În plus, mulţimea se adună 
pentru a acţiona şi nu aşteaptă decât un semnal oarecare pentru 
a declanșa ostilitățile [97; 109]. 

Multe dintre zvonuri nu solicită o reacţie imediată din partea 
noastră. În lipsa necesităţii unei decizii, motivaţia unei tentative 
de verificare lipseşte si ea. Numai scepticii profesionişti (cum 
sunt, de pildă, ziariștii) sau cei potential lezati de zvon vor face 
efortul personal de a verifica. 

Afirmația că publicul larg nu verifică e greșită. Desigur, nu 
verifică personal, dar o face prin intermediari. Zvonul îi este 
relatat sub forma celei mai bune dovezi imaginabile, aceca a 
mărturiei directe, de netăgăduit („după spusele directorului spita- 
lului din... care l-a operat; după spusele funcţionarului de ia pri- 
mărie care a făcut anchcta...“*). 

Atunci când zvonul nu are o sursă precisă, trimițând la un 
impersonal „se spune“, sarcina de a verifica revine grupului. 
Într-adevăr, se constată că un zvon, cu cât e mai mult răspândit, 
cu atât e mai convingător. Imposibil ca atât de multă lume să 
se înșele. Credibilitatea zvonului decurge din încrederea noastră 
într-un mecanism de selecție naturală a informaţiei. Dacă zvonul 
ar fi fost fals, n-ar fi putut să treacă de numeroasele persoane 
care, ca şi noi, dar înaintea noastră, l-au auzit. Individul își defi- 
nește atitudinea pe care trebuie să o adopte faţă de zvon si de 
credibilitatea lui prin raportare la comportamentul celorlalți. 

Astfel, se presupune că grupul a filtrat zvonul în amonte, îna- 
inte de a ajunge la noi. În plus, colportarea zvonului în jurul nostru 

înseamnă şi verificarea lui; în funcție de reacţia grupului din aval, 
coroborăm credibilitatea zvonului sau o punem la îndoială. De 
fapt, e normal să nu verificăm relatările ce ni se fac. Există un 
ansamblu de procese naturale presupuse a efectua selecția pentru 
noi. În plus, verificarea personală presupune două condiţii adesea 
absente în procesul răspândirii zvonului: capacitatea si dorința 
de a o face. 

Zvonurile din categoria „se spune“ reprezintă o informaţie 
oficioasă, adeseori incomodă în momentul etalării publice, de 
unde si circulaţia ei ascunsă. În cazul calomniilor, de exemplu, 
e delicat să te adresezi persoanei în cauză, mai ales dacă aceasta 
se bucură de un oarecare prestigiu. Mentionarea zvonului aruncă 
o lumină defavorabilă asupra celui ce o face. Dacă în loc să dis- 
pretuim zvonul îndrăznim să-l aducem în discuţie, înseamnă că 
avem îndoieli. În ultima sa carte [99], fostul ministru de interne 
R. Marcellin arată în ce fel, prin măsurile de prevedere luate de 
el şi prin caracterul delicat al demersului, timp de opt zile Georges 
Pompidou nu a ştiut nimic în legătură cu declaraţiile „calomni- 
oase ale unui deţinut de la închisoarea Fresnes, în vreme ce 
primul-ministru, ministrul de interne si prefectul erau la curent“. 

Toate problemele legate de neverificare pornesc de la o pre- 
supozitie: dorinţa de a verifica se manifestă în mod normal la 
cel ce aude zvonul. Lucru foarte nesigur. Forţa zvonului e de 
asemenea natură, încât furnizează cel mai adesea informaţia 
ce justifică presimtirile sau dorințele noastre confuze. E un tip 
de informaţie consonantă. Încercarea de a verifica e considerată 
masochistă: rezultatul demersului ar putea fi o informaţie diso- 
nantă. Graba cu care acordăm încredere informaţiei exclude orice 
verificare. 

Pe de altă parte, la începutul procesului de răspândire, zvonul 
e colportat mai putin pentru că îi acordăm încredere si mai mult 
pentru aspectul său ludic, excitant si surprinzător. E un prilej de 
distracție, se poate savura în grup o informaţie picantă. La urma 
urmei, de ce să întrerupi o asemenea plăcere? Să remarcăm în 
treacăt faptul că, răspândit la început fără prea multă încredere 

în adevărul conţinutului său, zvonul dobândește pe nesimţite 
credibilitate, prin simplul efect de acumulare. O dată ajuns în 
acest stadiu dorinţa noastră de a-l verifica va fi mai mică decât 
la început, dar din motive diferite. 

Lipsa frecventă a dorinţei de a verifica nu e determinată 
numai de ratiunile psihologice expuse mai sus. Ea contribuie 
la coeziunea socială. Într-adevăr, zvonul e un fenomen colectiv, 
implicând nu mii de persoane, ci un grup social. Aderarea la 
un Zvon Înseamnă supunerea față de vocea grupului, faţă de 
opinia colectivă. Zvonul oferă grupului ocazia de a se evalua, 
de a se exprima: aceasta se face în general în detrimentul altui 
grup, al unui tap ispăşitor. Identitatea se construieşte cu uşurinţă 
prin desemnarea unanimă a dușmanului comun. În exemplul 
cu întâmplarea din cartierul de locuinţe ieftine, pe care l-am ana- 
lizat înainte, coeziunea locuitorilor se desăvârşea pe seama unuia 
dintre ei, suspectat de a fi un periculos agent subversiv. În acest 
context, nici nu se punea măcar problema sugerării unei verifi- 
cări a acuzaţiei: ar fi putut să tulbure ordinea socială abia insta- 
urată. Iată de ce, în viaţa unei întreprinderi, în viaţa politică şi 
sindicală, în sate, în colectivități, puţini sunt aceia care încearcă 
să verifice zvonul. În grupurile restrânse, un asemenea demers 
echivalează cu punerea în discuție a partenerilor, deci cu dis- 
trugerea unităţii: scepticul e un disident. 


7. Stingerea zvonului 
si semnificatia täcerii 


Mai devreme sau mai târziu, orice zvon e sortit să se stingă. 
Vocabularul folosit de obicei când e vorba de dispariţia unui 
zvon e foarte semnificativ: spunem că zvonul a fost înăbuşit sau 
s-a stins. Aceste expresii trădează tendinţa, pe care am mai întâl- 
nit-o până acum, de a face din zvon ceva viu, având o existență 
proprie, un soi de animal sălbatic şi cel mai adesea periculos. 
Procedând astfel, publicul se disociază de zvon, îl transformă 
într-un fenomen exterior, într-o forță venită nu se ştie de unde, 
căreia i-a căzut victimă. Asa se explică faptul că întrebările ce 
se pun în general în legătură cu stingerea zvonului sunt de tip 
magic: cum dispare această ființă, misterioasă, de nepătruns? 


Obligatoriu efemer 


De fapt, în stingerea unui zvon nu e nimic magic. E ceva struc- 
tural: zvonul se epuizează prin însăși existenţa lui. Își creează pro- 
priile mecanisme de dispariţie. 


Un interes trecător. Majoritatea zvonurilor au în primul rând 
o funcţie distractivă, de întreţinere a conversatiei, de înlăturare 
a plictiselii, de umplere a unui gol. Atunci când zvonul nu ne 
priveşte îndeaproape, nu are implicaţii directe asupra vieţii noas- 
tre, el nu rezistă mai mult decât faptele diverse din presă. În 
această privință, zvonul beneficiază de același ciclu de interes 
ca orice ştire dintr-un cotidian local. După ce ocupă câteva zile 

prima pagină, se strecoară în scurt timp în paginile din mijloc, 
pentru a fi înghițit apoi de anonimatul ştirilor mărunte. 

Asemeni unei uriașe gume de mestecat colective, zvonul îşi 
pierde în mod inevitabil savoarea, determinând înlocuirea lui 
cu un altul, la fel de amuzant, menit să umple conversaţia, dar 
tot efemer. Va fi spulberat de cascada de ştiri adusă zilnic de 
mediile de informare sau de un alt zvon, mai proaspăt, mai viu. 

Scăderea interesului din partea publicului nu înseamnă că 
acesta nu mai crede în zvonuri. Pur si simplu, cel vechi nu-l mai 
preocupă la fel de mult ca unul nou. Așa se explică faptul că une- 
ori dezmintirile trec neobservate. Mult mai târziu, se va constata 
că receptorul, trăind cu sentimentul că zvonul nu fusese niciodată 
dezmintit, a tras concluzia că era întemeiat! 


Exagerarea autodistructivă. Exagerarea e frecventă în 
cazul zvonurilor. Nu e vorba de nici un fenomen patologic sau 
aberant, ci de o consecinţă logică a comunicării. Se află si în 
cuprinsul faptelor diverse si în numărul mare de filme ale catas- 
trofelor. Ca să menţină treaz interesul cititorilor pentru un subiect, 
orice redactor-șef ştie că trebuie să-l alimenteze, să-l întrețină. 
După ce a trecut efectul surpriză, interesul în scădere necesită 
un nou stimulent. 

Atunci când apără o cauză, zvonul reorganizează lumea: 
faptul cel mai mărunt constituie un indiciu, cel mai neînsemnat 
indiciu e o dovadă. Din dorinţa de a asimila toate faptele, chiar 
şi dezmintirile, esafodajul grupului devine exagerat şi fragil 
ca un castel din cărți de joc. Astfel, în exemplul cu zvonul despre 
moartea lui Paul McCartney, inflaţia explicativă intra până la 
urmă în impas atrăgând neîncrederea. La fel s-a întâmplat şi la 
Orléans: zvonul a încercat să asimileze si dezmintirea — presa, 
autorităţile, poliţia, episcopul, partidele politice, cu toții erau vân- 
duti! Această teză a complotului generalizat a devenit în cele 
din urmă neverosimilă. 

Si totuși, noţiunea de exagerare e cât se poate de subiectivă. 
Nici un zvon nu e exagerat pentru cineva cu o vocație catastrofică. 

După explozia bombei atomice la Hiroshima, pe 6 august 1945, 
într-o Japonie supusă cenzurii circulau cele mai înfricoșătoare 
zvonuri în legătură cu urmările bombardamentelor americane: 
în cele din urmă ţara se va scufunda. În cazuri de puternică ten- 
siune emoțională, exagerarea nu e o întâmplare, e chiar produsul 
acestei tensiuni, al acestui climat. 

Multe zvonuri — așa-zis incredibile — sunt crezute tocmai 
pentru că receptorii se află sub tensiune. Nu e vreme atunci de 
reflecții platonice despre realitatea realităţii. După ce tensiunea 
scade, ne regăsim o parte din mecanismele critice şi percepem 
caracterul şubred al zvonului. Cazul mulţimii e ilustrativ. Mul- 
timea favorizează zvonurile: proximitatea persoanelor facilitează 
circulaţia lor, iar autoexcitarea determină asimilarea fără obiecţii 
a celor mai surprinzătoare, a celor ce n-ar avea nici o şansă să 
pară plauzibile a doua zi, după scăderea tensiunii. 


Contextul evoluează. Mărturie și rezultat al unui anumit con- 
text, dacă acesta din urmă evoluează, zvonul îşi pierde orice rati- 
une de a fi şi încetează imediat. Devine lipsit de pertinentă. De 
exemplu, în 1982, afacerea containerelor ascunse de la Seveso 
a declanșat un şir întreg de zvonuri. Când s-a aflat că recipientele 
conținând vestitul gaz toxic de la uzina Hoffman-Laroche din 
Seveso sunt ascunse undeva în Franţa, s-a declanșat un val de 
minizvonuri locale: orice hangar suspect trezea temeri în liniş- 
titele sate din apropiere. Mai târziu, după ce containerele au fost 
descoperite, conţinutul zvonului s-a schimbat: opinia publică eli- 
berată căuta un tap ispăşitor. Un alt zvon a stârnit suspiciunea 
față de ministrul mediului, despre care se spunea că fusese de 
mult prevenit de colegul său german. Un lucru e sigur, si anume 
că după ce containerele au fost scoase de pe teritoriul Franţei, 
ducând în altă parte imaginara ameninţare, zvonurile au încetat 
brusc. 

Franţa anilor '70 era foarte sensibilă la orice problemă de 
alimentație: întreaga țară reacţiona la cele mai neînsemnate sem- 
nale privind caracterul cancerigen al diferitelor produse alimentare 

de larg consum. De atunci însă, publicul a evoluat. Adoptând o 
atitudine fatalistă sau realistă, ştie că vremea caprelor adevărate 
păscând pe pajiști adevărate a apus, că nu mai e compatibilă cu 
producția alimentară industrială, cu costuri scăzute. Constatăm 
în consecinţă şi scăderea numărului de zvonuri despre alimen- 
tele cancerigene. 

În Statele Unite, zvonurile rasiste din marile orașe au încetat 
după asasinarea lui Martin Luther King Jr., renumitul pacifist 
de culoare. În noul climat de tristeţe și de compasiune, animo- 
zitätile nu erau potrivite. În toate țările însă, cu cât se apropie data 
alegerilor, cu atât climatul devine mai încordat, iar zvonurile mai 
ostile. După aflarea rezultatului urnelor, ostilitatea nu mai are 
temei. Devenind deplasate, zvonurile se sting. 


Situaţii în care zvonul persistă. Unele zvonuri par însă 
rezistente la trecerea timpului. Fenomenul este explicabil: acest 
tip de zvon întâlneşte de fiecare dată un nou public care, des- 
coperindu-l pentru prima dată, e convins că a pus mâna pe o 
informaţie ultrarecentă si sigură. 

Persistenta zvonului despre Sheila ţine de aceeași dinamică: 
în fiecare an altă serie de studenţi intră în facultățile de medi- 
cină. Află aşadar de la cei mai mari poveştile exemplare pe care 
se întemeiază identitatea grupului. Încrederea în zvon înseamnă 
integrarea în grup. În plus, pe lângă faptul că e prezentat de „cei 
ce ştiu“ (internii), se presupune că acest zvon vine direct de la 
vreun mare șef, specialist în operaţiile sexuale, care pesemne că 
a divulgat vreodată ceva. Spre deosebire de foaia volantă „de la 
Villejuif“ prin care primii implicaţi nu se mai simt direct amenin- 
tati de spaima otrăvirii generalizate, în cazul zvonului despre 
Sheila, acesta e considerat verosimil de cei cu experienţă. Așa 
încât studenţii nou-veniti primesc o confirmare atunci când le 
cer informaţii colegilor mai mari. Și totuși acest zvon ar trebui 
să dispară, pentru că vedeta de muzică pop a anilor '60 nu mai 
e considerată vedetă sau figură exemplară pentru noii studenți 
la medicină. E un fapt dovedit că această poveste exemplară, 

pentru a rămâne „exemplară“ a gäsit alte vedete, mai contem- 
porane, şi un subiect mai de actualitate — Sida. 

Anumite reacții stângace faţă de un zvon pot influenţa dura- 
bilitatea lui. Astfel, în octombrie 1979, ziarul Le Canard enchaîné 
lansa o poveste ce avea să stârnească multe zvonuri: diamantele 
lui Bokassa. Atacul era serios, precis, incisiv, de natură să stre- 
coare îndoială în rândul unei opinii publice totuși foarte legiti- 
miste. Nereactionând imediat, preşedintele a lăsat ambiguitatea 
să planeze asupra situaţiei, și nu ar fi fost nevoie decât de câteva 
cuvinte precise, exprimate la timp, pentru ca îndoielile încă necon- 
solidate, ezitante, să fi fost pur şi simplu spulberate. Dar tocmai 
ambiguitatea unei situaţii constituie trambulina zvonurilor, vita- 
mina cu care se hrănesc pentru a persista. 

Şi primarul din Lorient a transformat în zvon ceea ce la început 
nu fusese decât o vorbă aruncată drept momeală. Când, în septem- 
brie 1984, s-a auzit din mai multe surse că se aşteaptă un val masiv 
de imigranți (o mie după spusele unora) ce vor fi cazaţi în car- 
tierele „Kerbataille“ şi „Eau courante“, primarul a reacţionat prin 
tăcere sau ironie. Astfel, în cadrul consiliului municipal din 4 
octombrie, la afirmațiile potrivit cărora imigranții vor sosi de 
la Marsilia, primarul a replicat în următorii termeni: „Vor veni 
din toate marile oraşe, de ce nu și din Senegal?“ (Liberté du Mor- 
bihan, 17 noiembrie 1984). Fiind vorba de un subiect atât de sen- 
sibil, nici nu a fost nevoie de mai mult pentru ca zvonul să prindă 
aripi. A fost nevoie ca primarul să organizeze o conferință de 
presă specială, pe 16 noiembrie, pentru a potoli definitiv zvonul. 

Într-o bună zi publicul oboseşte, iar zvonul face loc tăcerii. 
Dar să înţelegem bine: calmarea tulburării explicite manifestate 
în discursul colectiv nu înseamnă că subiectul a fost uitat si 
că tensiunea subiacentă a dispărut. 


După zvon 


Prea putin interesează ce se întâmplă după zvon. Totul pare 
a reintra în normal, viaţa reluându-și cursul de mai înainte. Fur- 
tuna a trecut, odată cu reîntoarcerea timpului frumos totul a fost 

dat uitării, nimic nu s-a întâmplat. Zvonul? Care zvon? Acest lucru 
e valabil pentru majoritatea zvonurilor, efemere tresăriri ale gru- 
pului sau distracţii ale vieţii de fiecare zi. În schimb, atunci când 
tensiunea a fost foarte mare, iar pasiunile exacerbate, ar fi o iluzie 
să ne imaginăm că nu a rămas nici o urmă, nici un reziduu. 

Liniştea care se aşterne după un astfel de zvon e înșelătoare. 
La suprafaţă, după un cutremur, fiecare îşi reia locul; în profun- 
zime însă, au fost dislocate mase mari, s-a creat un nou echilibru, 
provizoriu totuşi. Atâta vreme cât tensiunile subterane persistă, 
într-o zi, pe neaşteptate, se va produce un nou seism. În acelaşi 
fel, atunci când replica reduce zvonul la tăcere, se repurtează o 
victorie asupra discursului: dar oare si asupra terenului? 

În general, situaţia creată după zvon pune problema semni- 
ficatiei tăcerii. Oare lumea a încetat să vorbească pentru că nu 
mai crede în zvon, sau continuă să creadă, dar comentariile nu 
sunt privite cu ochi buni, sau din moment ce acordă încredere 
zvonului nu mai € nevoie să-l aducă în discuție? Fiecare din aceste 
ipoteze caracterizează situaţii diferite ale perioadei pe care am 
numit-o „după zvon“. Aşa cum remarcă responsabilul unuia dintre 
produsele atacate în foaia volantă „de la Villejuif”, „oare să fie 
semn bun atunci când scade numărul scrisorilor în care lumea 
îşi exprimă îngrijorarea? Să însemne oare că zvonul descreste 
sau că întrebările au încetat, fiind înlocuite de certitudinea că 
zvonul e întemeiat?“ 

Dialogul ce urmează e cât se poate de semnificativ în această 
privință: 

— Dacă povestea cu traficul de femei e o minciună, atunci 
de ce atâta vâlvă? 

— E încă o manevră de-a evreilor care au vrut să atragă aten- 
ţia asupra lor. 

-— Trebuie să se vândă ziarele și să meargă comerțul. 

Tată că de pe urma zvonului câștigă clișeul. Oricare ar fi soarta 
zvonului, vechiul clișeu al „comerciantului în stare de orice pentru 
a câştiga bani“ iese învingător. 

Fenomenul nu e specific zvonurilor. Ele îl pun însă în evidență 
cu mai multă acuitate. Fiinţa omenească e înzestrată într-adevăr 

cu un uimitor mecanism psihologic de stabilizare a mediului säu 
înconjurător. Odată ce s-au format primele impresii despre o 
persoană sau grup, o ţară etc., acestea exercită un efect structu- 
rant şi selectiv asupra modului nostru de a evalua faptele ulterioare. 
Pe scurt, faptele ce concordă cu aceste impresii sunt reținute, în 
timp ce faptele aparent contradictorii sunt puse pe seama întâm- 
plării. Atunci când Talleyrand spunea: „Să vă temeti de prima 
impresie, e întotdeauna cea bună“, vorbea fără să ştie ce efecte 
structurante are aceasta. 

Datorită acestei percepții selective reușim să stabilizăm un 
mediu înconjurător total lipsit de stabilitate. După ce am etichetat 
o dată pe cineva sau un grup, suntem noi înşine uimiti de jus- 
tetea aprecierii noastre: de fapt, suntem victime ale propriilor 
mecanisme psihologice. Așa se explică, de pildă, că în ciuda tutu- 
ror curselor câștigate, Raymond Poulidor a rămas pentru toată 
lumea „eternul nr. 2“. Întotdeauna se va găsi ceva care să ali- 
menteze cliseele. 


